মানৱ বিষ্ঠা (ইংৰাজী: Human faeces; লেটিন: fæx ), বা মল) হৈছে মানুহৰ পাচন তন্ত্ৰৰ পেলনীয়া দ্ৰব্য। পাচন তন্ত্ৰৰ অৱস্থা, খাদ্য আৰু স্বাস্থ্যৰ ওপৰত নিৰ্ভৰ কৰি ইয়াৰ গুণাগুণ বেলেগ বেলেগ হ'ব পাৰে। সাধাৰণতে বিষ্ঠা এখন শ্লেষ্মা আৱৰণেৰে অৰ্ধকঠিন হয়। অলপ কঠিন, বাষ্প কম থকা বিষ্ঠা খাদ্যনলীৰ সিটো মূৰত থাকিব পাৰে। পাচন গতি নোহোৱা হোৱাৰ পিছত মলভাণ্ডৰ পৰা বিষ্ঠা অন্ত্ৰলৈ উভতি গ'লে পানীখিনিৰ শোষণ হৈ সাধাৰণতে এনে হয়। নৱজাতকৰ প্ৰথম বিষ্ঠাক মেক'নিয়াম বুলি কোৱা হয়।\nবিষ্ঠাৰ ৰঙৰ বিভিন্নতা\nখাদ্যবস্তু আৰু স্বাস্থ্যৰ ওপৰত নিৰ্ভৰ কৰি মানুহৰ বিষ্ঠাৰ বং বেলেগ বেলেগ হ'ব পাৰে।\nমানৱ বিষ্ঠাৰ ৰং সাধাৰণতে পাতলীয়াৰ পৰা ডাঠ মুগা বৰণীয়া। মৃত লোহিত ৰক্ত কণিকাৰ পৰা উৎপন্ন হোৱা বিলিৰুবিনৰ ৰূপ "ষ্টাৰক'বিলিন'জেন"ৰ বাবে এনে ৰং হয়। সাধাৰণতে শ্লেষ্মা আৱৰণ এখনৰে বিষ্ঠা অৰ্ধকঠিন অৱস্থাৰ হয়।\nপৰজীৱী হিচাপে মানুহৰ পেটত থিতাপি লোৱা প্ৰ'ট'জ'ৱা "জিয়াৰ্ডিয়া"ৰ ফলত বিষ্ঠাৰ ৰং হালধীয়া হ'ব পাৰে। ই সংক্ৰামক গ্ৰহণি ৰোগৰ সৃষ্টি কৰে। গিলবাৰ্ট চীনড্ৰ'ম" নামৰ আন এক কাৰণত বিষ্ঠাৰ ৰং হালধীয়া হ'ব পাৰে। এই ৰোগত জণ্ডিছ হয় আৰু তেজত অধিক পৰিমাণৰ বিলিৰুবিন উপস্থিত থাকে।\nক'লা বা ৰঙা\nঅন্ত্ৰত বহুত সময় লোহিত ৰক্ত কণিকা থাকিলে পাচক উৎসেচকে সেয়া ভাঙি পেলায় আৰু তাৰ ফলত বিষ্ঠা ক'লা ৰঙৰ হয়। এই অৱস্থাক "মেলিনা" বুলি কোৱা হয়। পাচন নলীৰ ওপৰ অংশত (upper digestive tract) পেপ্‌টিক আলচাৰ আদিৰ জৰিয়তে ৰক্তক্ষৰণ হ'লে এনে হ'ব পাৰে। জন্তুৰ তেজ বেছি পৰিমাণে থকা খাদ্য যেনে ক'লা পুডিং খোৱাৰ পিছতো বিষ্ঠাৰ ৰং ক'লা হ'ব পাৰে। ঔষধ যেনে বিছমুথ চেলিচাইলেট, আইৰণ বড়ি, বা বিট, বা ব্লুবেৰী খালেও বিষ্ঠাৰ ৰং এনে হয়। মলৰ লগত উজ্জ্বল ৰঙা ৰঙৰ তেজ গ'লে তাক হিমাট'কেজিয়া বুলি কোৱা হয়। পাচন নলীৰ তলৰ অংশৰ পৰা ৰক্তক্ষৰণ হ'লে এনে হয়। অত্যধিক মদ্যপানেও মলৰ ৰং ৰঙা-ক'লা কৰিব পাৰে।\nবিকিৰণ, চিজিয়াম আৰু থালিয়াম বিষক্ৰিয়াৰ চিকিৎসাত ব্যৱহাৰ হোৱা প্ৰুছিয়ান ব্লুয়ে বিষ্ঠাৰ ৰং নীলা কৰিব পাৰে। খাদ্যত ব্যৱহৃত নীলা ৰঙৰ অধিক উপস্থিতিয়েও এনে ৰং কৰিব পাৰে।\nপিত্তনলীত বাধা থাকিলে উৎপন্ন হোৱা পাতলীয়া বা বগা ৰঙৰ মল আৰু পাচনতন্ত্ৰৰ ৰক্তক্ষৰণ (যেনে মেলিনা) লগ হ'লে ৰূপালী বা এলুমিনিয়ামৰ ৰঙৰ দৰে বিষ্ঠা দেখা পোৱা যায়। এনে ৰঙে ৱাটাৰৰ এম্পুলাৰ ampulla of Vater কৰ্কট ৰোগো বুজাব পাৰে যাৰ ফলত পাচননলীৰ ৰক্তক্ষৰণ আৰু পিত্তনলীৰ বহনত বাধা হয়।\nপাচননলীত বেছি পৰিমাণৰ প্ৰ'চেছ নোহোৱা পিত্ত জমা হ'লে বিষ্ঠাৰ ৰং সেউজীয়া হ'ব পাৰে। লিকুঅ'ৰিছ কেণ্ডি বেছিকৈ খালেও এনে হ'ব পাৰে। যিহেতু ইয়াক লিকুঅ'ৰিছ হাৰ্বৰ বিপৰীতে এনিছ তেলৰ পৰা তৈয়াৰ কৰা হয় আৰু ইয়াত বেছিকৈ শৰ্কৰা থাকে, অধিক শৰ্কৰা গ্ৰহণ কৰিলে এনিছ তেলৰ প্ৰতি সংবেদনশীলতা বেছি হ'লে ঢিলা, সেউজীয়া ৰঙৰ শৌচ হ'ব পাৰে।\nমানৱ বিষ্ঠাৰ এটা গোন্ধ থাকে যিটো খাদ্য (বিশেষকৈ মাংসৰ প্ৰ'টিন যেনে- মিথিয়'নিন) আৰু স্বাস্থ্য অনুসাৰে সলনি হ'ব পাৰে।  মানৱ বিষ্ঠাৰ গোন্ধ তলত দিয়া উদ্বায়ী পদাৰ্থসমূহৰ পৰা উৎপন্ন হয় বুলি কোৱা হয়:\nডাইমিথাইল চালফাইড (DMS)\nডাইমিথাইল ট্ৰাইচালফাইড (DMTS)\nডাইমিথাইল ডাইচালফাইড (DMDS)\nহাইড্ৰ'জেন চালফাইড (H2S)\n(H2S) হৈছে বিষ্ঠাত সকলোতকৈ বেছি থকা চালফাৰ যৌগ। বিষ্ঠাৰ গোন্ধ কিছুমান ৰোগতো বাঢ়িব পাৰে, যেনে:\nঅন্ত্ৰৰ সংক্ৰমণ, যেনে- ক্ল'ষ্ট্ৰিডিয়াম ডিফিচিলে সংক্ৰমণ।\nচৰ্ট বাৱেল চীনড্ৰ'ম\nবিষ্ঠা আৰু পাদৰ দুৰ্গন্ধ কমাবলৈ কিছুমান চেষ্টা কৰা হৈছে; বেছিভাগেই ঔদ্যোগিক প্ৰয়োগৰ সৈতে জন্তুৰ ওপৰত কৰা গৱেষণা, যেনে- গাহৰিৰ পালনৰ পৰিবেশৰ প্ৰভাৱ কমোৱা। কিছুমান খাদ্যৰ পৰিৱৰ্তন/পৰিপূৰিকা গৱেষণা কৰা হৈছে, যেনে:\nসক্ৰিয় এঙাৰ (এই অধ্যয়নটোত পোৱা গ'ল যে দিনে চৰিবাৰকৈ ০.৫২ গ্ৰাম সক্ৰিয় এঙাৰে বিষ্ঠাৰ গেছৰ উপাদনত বিশেষ প্ৰভাৱ নেপেলায়)।\nৰ'জমেৰীৰ দৰে উদ্ভিদ\nবেলেগ বেলেগ সমাজত মলত্যাগ কৰাৰ পিছত মলদ্বাৰ পৰিষ্কাৰ কৰাৰ প্ৰক্ৰিয়া ভিন ভিন।\nপশ্চিমীয়া আৰু পূব এছিয়াৰ সমাজত ট‍ইলেট পেপাৰৰ বহুল ব্যৱহাৰ হয়। ফ্লাছ ট‍ইলেট উদ্ভাৱন হোৱাৰ পূৰ্বে আন কাগজৰ সামগ্ৰীও ব্যৱহাৰ হৈছিল।\nকিছুমান ইউৰোপীয়ান দেশত অধিক পৰিষ্কাৰৰ বাবে বিডে'ট ব্যৱহাৰ কৰা হয়।\nদক্ষিণ এছিয়া আৰু দক্ষিণ-পূব এছিয়াত ট‍ইলেটত ব্যৱহাৰ বাবে শ্বাৱাৰ থাকে।\nইছলামীয় সংস্কৃতিত পানী ব্যৱহাৰ কৰি বাওঁহাতেৰে মলদ্বাৰ চাফা কৰাৰ নিয়ম।\nভাৰততো পানী ব্যৱহাৰ কৰি বাওঁহাতেৰে মলদ্বাৰ চাফা কৰা হয়।\nসংযুক্ত ৰাজ্যত ৰাণী ভিক্টোৰিয়াৰ ৰাজত্বকালত ভাৰতীয় ট‍ইলেটৰ বহুল প্ৰচলন হৈছিল। তেনে ট‍ইলেট ব্যৱহাৰ কৰা কৰ্মীসকলৰ পৰা কেইবাটাও খাদ্য বিষক্ৰিয়াৰ ঘটনা ঘটিছিল।\nপ্ৰাচীন ৰোমত এটুকুৰা ৰাজহুৱা স্পঞ্জৰ ব্যৱহাৰ কৰা হৈছিল। ব্যৱহাৰৰ পিছত সেয়া নিমখ-পানীত চাফা কৰা হৈছিল।\nজাপানত পুৰণি কালত চেপেটা লাঠী ব্যৱহাৰ কৰা হৈছিল। পশ্চিমীয়াকৰণৰ লগে লগে ট‍ইলেট পেপাৰৰ প্ৰচলন হয়। আজিকালি বিডে'টযুক্ত ট‍ইলেটৰ আদৰ বাঢ়ি আহিছে। এই সঁজুলিত ব্যৱহাৰকাৰীয়ে পানীৰ তাপমাত্ৰা, দিশ আৰু গতি সলাব পাৰে আৰু মলদ্বাৰ শুকুৱাবৰ বাবে বতাহ মাৰিব পাৰে। আসনৰ পৰা তপিনা আঁতৰোৱাৰ লগে লগে ট‍ইলেটটোত স্বয়ংক্ৰিয়ভাৱে ফ্লাছ হয়।\nব্ৰিষ্টল মল স্কে'ল\nচিকিৎসা বিজ্ঞানত মানৱ বিষ্ঠাক প্ৰকৃতি অনুসৰি শ্ৰেণীকৰণ কৰিবৰ বাবে এই স্কে'ল (Bristol Stool Scale) ব্যৱহাৰ কৰা হয়। সংযুক্ত ৰাজ্যত "Meyers Scale" বুলিও কোৱা এই পদ্ধতিটো K.W.Heatonএ ব্ৰিষ্টল বিশ্ববিদ্যালয়ত উদ্ভাৱন কৰিছিল আৰু প্ৰথমে ১৯৯৭ চনত Scandinavian Journal of Gastroenterologyত প্ৰকাশিত হৈছিল। ক'ল'নত বিষ্ঠা থকা সময়ৰ ওপৰতে তাৰ প্ৰকৃতি নিৰ্ভৰ কৰে।\nমানৱ বিষ্ঠাৰ সাতটা প্ৰকাৰ হ'ল:\nপৃথক পৃথক কঠিন লাড়ুৰ দৰে (ওলাই যাবলৈ টান)\nচ'চেজ আকৃতিৰ কিন্তু টেমুনাৰ দৰে থাকে\nচ'চেজৰ দৰে কিন্তু পৃষ্ঠ ফটাৰ দৰে দেখি\nচ'চেজ বা সৰ্পাকৃতিৰ, কোমল আৰু পিছল\nনিৰ্দিষ্ট কাষ থকা কোমল টেমুনাৰ দৰে\nখহটা কাষ থকা পাতল টুকুৰা, পাতলীয়া মল\nপানীৰ দৰে, কঠিন টুকুৰা নাই।\nপ্ৰথম আৰু দ্বিতীয়টো প্ৰকাৰে বিশেষকৈ দ্বিতীয়টোৱে কন্‌ষ্টিপেছন বুজায় কাৰণ সেইবোৰ মলদ্বাৰেদি ওলাই যাবলৈ টান হয়। ৫-৭ নং প্ৰকাৰে গ্ৰহণী বা বেছিকৈ মলত্যাগৰ অনুভূতিক বুজায়।.\nবিষ্ঠাত পোৱা কেতবোৰ মাৰ্কাৰে শৰীৰত চলি থকা বিভিন্ন ৰোগ আৰু পৰিঘটনাৰ উমান দিয়ে। উদাহৰণস্বৰূপে- ফিকেল কেল্‌প্ৰটেক্টিনৰ উচ্চ মাত্ৰাই প্ৰদাহ প্ৰক্ৰিয়া যেনে ক্ৰ'নৰ ৰোগ, আলচাৰেটিভ ক'লাইটিছ আৰু কৰ্কট ৰোগলৈ আঙুলিয়াব পাৰে।\nবিষ্ঠাৰ মাৰ্কাৰৰ মাত্ৰা\nমাৰ্কাৰ ৰোগীৰ প্ৰকাৰ উচ্চ সীমা একক\nফিকেল কেল্‌প্ৰটেক্টিন ২-৯ বছৰ ১৬৬ মাইক্ৰ'গ্ৰাম/গ্ৰাম বিষ্ঠা\n১০-৫৯ বছৰ ৫১\n≥ ৬০ বছৰ ১১২\nলেক্ট'ফেৰিন ২-৯ বছৰ ২৯\n≥ ১০ বছৰ ৪.৬\nতাৰ উপৰিও বিষ্ঠা অ'কাল্ট তেজৰ বাবে বিশ্লেষণ কৰিব পাৰি যিয়ে পেটৰ ভিতৰৰ ৰক্তক্ষৰণ সূচায়।\nবিষ্ঠা বিশ্লেষণ (বিষ্ঠাৰ নমুনা)\nবিষ্ঠাত বিচৰা প্ৰধান অণুজীৱসমূহ হৈছে:\nচালম'নেলা আৰু শ্বিগেলা\nয়াৰছিনিয়াক সাধাৰণ উষ্মতাতকৈ অলপ কম তাপৰ প্ৰয়োজন হয়। (৩০0 c)\nকেম্পাইল'বেক্টৰক ৪২0 cত বিশেষ পৰিবেশত ইন্‌কিউবেট কৰা হয়।\nকেণ্ডিডা যদি ব্যক্তিজনৰ প্ৰতিৰোধী ক্ষমতা কম।\n"ই ক'লাই" ০১৫৭ যদি ব্যক্তিজনৰ বিষ্ঠাৰ নমুনাত তেজ দেখা যায়।\nঅন্ত্ৰৰ পৰজীৱী আৰু সেইবোৰৰ কণী কেতিয়াবা সুদা চকুৰেও দেখা পোৱা যাব পাৰে।\nঅজীৰ্ণ খাদ্যৰ কণা\nহজম নোহোৱা খাদ্যৰ অৱশিষ্ট যেনে গুটিয়ে মানুহৰ পাচন তন্ত্ৰইদি পাৰ হৈ পিছত গজালি মেলিব পাৰে। এটা উদাহৰণ হৈছে বিষ্ঠাৰ অংশক সাৰ হিচাপে ব্যৱহাৰ কৰিলে বিলাহীৰ গছ গজাটো।\nহাগনি হৈছে দিনত তিনি বা ততোধিকবাৰ ঢিলা বা পনীয়া পায়খানা হোৱা, বা ব্যক্তি এজনৰ স্বাভাৱিক অৱস্থাতকৈ বেছিকৈ হোৱা। ই কোনো আঘাত, ৰোগ বা খাদ্যৰ পৰা হোৱা বেমাৰৰ লক্ষণ হ'ব পাৰে। হাগনিত প্ৰায়েই পেটৰ বিষ, বমিৰ ভাৱ, বমি আদি হ'ব পাৰে। আন কিছুমান অৱস্থাতো হাগনিৰ আটাইবোৰ বা কিছুমান লক্ষণ থাকিব পাৰে। গতিকে চিকিৎসা বিজ্ঞানত হাগনিৰ সংজ্ঞা দিওঁতে প্ৰতি দিনে ২০০ গ্ৰামতকৈ বেছি শৌচ হোৱাক বুজোৱা হয় (যদিও প্ৰকৃততে শৌচৰ ওজন কৰি ৰোগ নিৰূপণ কৰা নহয়)।\nক'ল'নে পানী কমকৈ শোষণ কৰিলে শৌচ ঢিলা হয়। পাচন প্ৰক্ৰিয়াৰ অংশ হিচাপে বা জুলীয়া পদাৰ্থ গ্ৰহণ কৰিলে খাদ্যৰ লহত যথেষ্ট পৰিমাণৰ পানী মিহলি হয়। ক'ল'ন পোৱাৰ আগতে খাদ্য তেনেই জুলীয়া হৈ থাকে। ক'ল'নে পানীখিনি শোষণ কৰাৰ ফলত বাকী থকা বস্তুখিনিয়ে অৰ্ধকঠিন বিষ্ঠাৰ ৰূপ লয়। ক'ল'নৰ এই কাৰ্যত বাধাৰ সৃষ্টি হ'লে শোষণ নোহোৱাৰ ফলত পনীয়া শৌচ হয়।\nসাধাৰণতে বিভিন্ন প্ৰকাৰৰ ভাইৰাছৰ সংক্ৰমণৰ ফলত হাগনি হয় যদিও বেক্টেৰিয়াৰ টক্সিন বা সংক্ৰমণতো হাগনি হ'ব পাৰে। স্বাস্থ্যসন্মত পৰিবেশত আৰু সঠিক খাদ্য-পানীৰ যোগান থাকিলে মানুহ এজনে সাধাৰণ ভাইৰেল সংক্ৰমণৰ পৰা এসপ্তাহৰ ভিতৰত আৰোগ্য লাভ কৰে। কিন্তু আন ৰোগ বা অপুষ্টিত ভোগা মানুহৰ তীব্ৰ ডিহাইড্ৰেছন হৈ চিকিৎসাৰ অভাৱত মৃত্যুমুখতো পৰিব পাৰে।\nবহু আগৰ পৰাই মানৱ বিষ্ঠা সাৰ হিচাপে ব্যৱহৃত হৈ আহিছে। শুদ্ধ নকৰাকৈ খেতিপথাৰত ব্যৱহাৰ কৰিলে স্বাস্থ্যৰ হানি হোৱাৰ আশংকা থাকে। বিশ্বজুৰি উন্নয়নশীল দেশবোৰত হোৱা ১৫০ কোটি helminthiasis নামৰ পেলুৰ ৰোগৰ ইয়ো এক কাৰণ।\nবিশ্ব স্বাস্থ্য সংস্থাৰ নিৰ্দেশ মতে মানুহৰ বিষ্ঠাৰ পৰা বীজাণু আঁতৰ কৰিহে এইয়াক ব্যৱহাৰ কৰা হয়। মানৱ বিষ্ঠা আৰু খেতিৰ এই সম্পৰ্কক ecosan (ইক'ল'জিকেল ছেনিটেচন) নাম দিয়া হৈছে। মলক ব্যৱহাৰ উপযোগী কৰি তোলা টইলেটৰ প্ৰকাৰৰ ভিতৰত আছে ইউৰিন ডাইভাৰ্টিং ড্ৰাই টইলেট আৰু কম্প'ষ্টিং টইলেট।\nস্বাস্থ্যবান লোকৰ মলৰ বেক্টেৰিয়া নি ইৰিটেবল বাৱেল ছীন্‌ড্ৰমৰ দৰে ৰোগত ভোগা মানুহৰ গাত সংস্থাপন কৰাক "মল সংস্থাপন" বা "মল বেক্টেৰিয়থেৰাপী" (Fecal bacteriotherapy) বোলে। ইয়াৰ ফলত গ্ৰহণকাৰীৰ অন্ত্ৰৰ উন্নতি হয় বুলি ধাৰণা কৰা হয়। শেহতীয়া গৱেষণাই দেখুৱাইছে যে প্ৰতিজৈৱিক বা অন্য চিকিৎসাৰ ফলত ধ্বংস হোৱা অন্ত্ৰৰ প্ৰয়োজনীয় বেক্টেৰিয়া গঢ়ি তোলাত ই সহায়ক।\nজৈৱিক গেছ উৎপাদন\nনৰ্দমাত মল ৰাখি অবাত শ্বসন পদ্ধতিৰে জৈৱিক গেছ উৎপাদন কৰাক লৈ ৯৫০ কোটি ডলাৰৰ ব্যৱসায় হ'ব পাৰে।\nৱাশ্বিংটন ডিচিয়ে এনেকৈ জৈৱিক গেছ উৎপাদন কৰি বছৰি ১.৩ কোটি ডলাৰ ৰাহিৰ পৰিকল্পনা কৰিছে।\nজাপানৰ কৰ্মীসকলে মলৰ নৰ্দমাত ধাতুৰ সন্ধান কৰিছিল। US Geological Survey-ই হিচাপ কৰে যে ১০ লাখ মানুহৰ মলত ১.৩ কোটি ডলাৰ মূল্যৰ ধাতু থাকে।\nপানীৰ উৎসক বিষ্ঠাই কলুষিত কৰা পৰীক্ষা কৰিবলৈ মেক্কংকী অগৰ বা পেট্ৰি ডিছৰ সহায়ত "ই ক'লাই" বেক্টেৰিয়াৰ উপস্থিতি পৰীক্ষা কৰা হয়। ই ক'লাই বেক্টেৰিয়াই সাধাৰণতে ৪৩0 cত ৰাতিটোৰ ভিতৰত ৰঙা ক'ল'নী সৃষ্টি কৰে। ই ক'লাই বেক্টেৰিয়াৰ বেছিভাগ প্ৰকাৰেই অনিষ্ঠ নকৰে যদিও ইয়াৰ উপস্থিতিয়ে পানীত বিষ্ঠাৰ দূষণ আৰু গতিকে আন অনিষ্ঠকৰ বীজাণুৰ উপস্থিতিৰ সম্ভাৱনালৈ আঙুলিয়াই দিয়ে।\nগোতেই বিশ্বতে পানীৰ উৎসক বিষ্ঠাই কলুষিত কৰে আৰু খোৱা পানীক অসুৰক্ষিত কৰি তোলে। উন্নয়নশীল দেশসমূহত শৌচাগাৰৰ পেলনীয়া পানী কোনো ৰাসায়নিক দ্ৰব্য নিমিহলোৱাকৈ ওলাই যাবলৈ দিয়া হয়। আনকি উন্নত দেশসমূহতো এনে নলাৰ আৱৰ্জনা বেছিকৈ ওলাই পানীৰ উৎসক দূষিত কৰে, যেনে- ফ্ৰান্সৰ ছেইন নদী আৰু ইংলেণ্ডৰ টেম্‌ছ নদী।\nHeller, JL (2009-11-01). "Bloody or tarry stools". National Institutes of Health. http://www.nlm.nih.gov/medlineplus/ency/article/003130.htm। আহৰণ কৰা হৈছে: 2009-11-30.\n"Fact Sheet: Prussian Blue". Centers for Disease Control and Prevention. 2006-05-10. http://www.bt.cdc.gov/radiation/prussianblue.asp। আহৰণ কৰা হৈছে: 2009-11-30.\nHiele, M; Ghoos, Y; Rutgeerts, P; Vantrappen, G; Schoorens, D (1991 Jun). "Influence of nutritional substrates on the formation of volatiles by the fecal flora.". Gastroenterology খণ্ড 100 (6): 1597-602. PMID 2019366.\nTangerman, A (2009 Oct 15). "Measurement and biological significance of the volatile sulfur compounds hydrogen sulfide, methanethiol and dimethyl sulfide in various biological matrices.". Journal of chromatography. B, Analytical technologies in the biomedical and life sciences খণ্ড 877 (28): 3366-77. PMID 19505855.\nChavez, C; Coufal, CD; Carey, JB; Lacey, RE; Beier, RC; Zahn, JA (2004 Jun). "The impact of supplemental dietary methionine sources on volatile compound concentrations in broiler excreta.". Poultry science খণ্ড 83 (6): 901-10. PMID 15206616.\nGeypens, B; Claus, D; Evenepoel, P; Hiele, M; Maes, B; Peeters, M; Rutgeerts, P; Ghoos, Y (1997 Jul). "Influence of dietary protein supplements on the formation of bacterial metabolites in the colon.". Gut খণ্ড 41 (1): 70-6. PMID 9274475.\nOtto, ER; Yokoyama, M; Hengemuehle, S; von Bermuth, RD; van Kempen, T; Trottier, NL (2003 Jul). "Ammonia, volatile fatty acids, phenolics, and odor offensiveness in manure from growing pigs fed diets reduced in protein concentration.". Journal of animal science খণ্ড 81 (7): 1754-63. PMID 12854812.\nDugdale, David C.. ""Stools - foul smelling" on Medline Plus". U.S. National Library of Medicine. http://www.nlm.nih.gov/medlineplus/ency/article/003132.htm। আহৰণ কৰা হৈছে: 21 October 2012.\nLevine, J; Ellis, CJ; Furne, JK; Springfield, J; Levitt, MD (1998 Jan). "Fecal hydrogen sulfide production in ulcerative colitis.". The American journal of gastroenterology খণ্ড 93 (1): 83-7. PMID 9448181.\nBartlett, John G.; Gerding, Dale N. (15 January 2008). "Clinical Recognition and Diagnosis of Infection". Clinical Infectious Diseases খণ্ড 46 (s1): S12–S18. doi:10.1086/521863.\nSuarez, FL; Furne, J; Springfield, J; Levitt, MD (1999 Jan). "Failure of activated charcoal to reduce the release of gases produced by the colonic flora.". The American journal of gastroenterology খণ্ড 94 (1): 208-12. PMID 9934757.\nSuarez, FL; Furne, JK; Springfield, J; Levitt, MD (1998 May). "Bismuth subsalicylate markedly decreases hydrogen sulfide release in the human colon.". Gastroenterology খণ্ড 114 (5): 923-9. PMID 9558280.\nGiffard, CJ; Collins, SB; Stoodley, NC; Butterwick, RF; Batt, RM (2001 Mar 15). "Administration of charcoal, Yucca schidigera, and zinc acetate to reduce malodorous flatulence in dogs.". Journal of the American Veterinary Medical Association খণ্ড 218 (6): 892-6. PMID 11294313.\nLewis SJ, Heaton KW (1997). "Stool form scale asauseful guide to intestinal transit time". Scand. J. Gastroenterol. খণ্ড 32 (9): 920–4. doi:10.3109/00365529709011203. PMID 9299672.\n"Constipation Management and Nurse Prescribing: The importance of developingaconcordant approach" (PDF). Archived from the original on 2006-07-05. http://web.archive.org/web/20060705163244/http://www.constipationadvice.co.uk/further-resources/pam-campbell-constipation-management.pdf। আহৰণ কৰা হৈছে: 2006-11-06.\nPMID 19740914 (PubMed)\n"Diarrhoea". World Health Organization. http://www.who.int/topics/diarrhoea/en/.\nRowan, Karen (20 October 2012). "'Poop Transplants' May Combat Bacterial Infections". LiveScience.com. https://news.yahoo.com/poop-transplants-may-combat-bacterial-infections-130609662.html। আহৰণ কৰা হৈছে: 2012-10-20.\nBakken, Johan S.; Borody, Thomas; Brandt, Lawrence J.; Brill, Joel V.; Demarco, Daniel C.; Franzos, Marc Alaric; Kelly, Colleen; Khoruts, Alexander et al. (1 December 2011). "Treating Clostridium difficile Infection With Fecal Microbiota Transplantation". Clinical Gastroenterology and Hepatology খণ্ড9(12): 1044–1049. doi:10.1016/j.cgh.2011.08.014. PMID 21871249.\n"Will the Future Be Powered by Feces? : DNews". http://news.discovery.com/human/will-the-future-be-powered-by-feces-151103.htm.\nShaver, Katherine (2015-10-07). "D.C. Water begins harnessing electricity from every flush" (en-US ভাষাত). The Washington Post. ISSN 0190-8286. https://www.washingtonpost.com/local/trafficandcommuting/poop-flush-power/2015/10/07/d0c9c6de-6c3a-11e5-9bfe-e59f5e244f92_story.html.\n"Sewage yields more gold than top mines". Reuters. 2009-01-30. https://www.reuters.com/article/us-gold-sewage-odd-idUSTRE50T56120090130.\n"Feces to fortune: US sewage may contain billions in precious metals" (en-EN ভাষাত). https://www.rt.com/usa/243377-mining-sewage-precious-metals-studies/.


bjp-leader-asked-a-wuestion-on-mahatma-gandhi-post-mortem-– News18 Assam\nকিয় কৰা নহ’ল মহাত্মা গান্ধীৰ মৰনোত্তৰ পৰীক্ষা? তোলপাৰ দেশৰ ৰাজনীতি\nUpdated:February 3, 2020, 12:59 PM IST\nNews18ৰ এজেণ্ডা দিল্লী অনুষ্ঠানত কৰা এই প্ৰশ্নক লৈ তোলপাৰ দেশৰ ৰাজনীতি\nLast Updated: February 3, 2020, 12:59 PM IST\n১৯৪৮ চনৰ ৩০ জানুৱাৰী তাৰিখে বিৰলা হাউচত নাথুৰাম গডছেই গুলীয়াই হত্যা কৰিছিল মহাত্মা গান্ধীক। গান্ধীজী প্ৰাৰ্থনা সভাত ভাগ ল’বলৈ গৈ থকা অৱস্থাতে সংঘটিত হৈছিল এই ঘটনা। গডছেৰ লগতে মুঠ আঠজনৰ বিৰুদ্ধে গান্ধীজীক হত্যা কৰাৰ অভিযোগ। লালকিল্লাৰ আদালতে গডছেৰ লগতে অন আঠজনক মৃত্যুদণ্ডৰে দণ্ডিত কৰিছিল। ৰাষ্ট্ৰীয় অভলেখগাৰৰ মতে, পৰিয়ালৰ ইচ্ছাতে গান্ধীজীৰ মৰনোত্তৰ পৰীক্ষা কৰা হোৱা নাছিল । কিন্তু এই প্ৰসংগ এতিয়া আকৌ চৰ্চালৈ আহিছে।\nNews18ৰ ‘এজেণ্ডা দিল্লী’ শীৰ্ষক অনুষ্ঠানত উপস্থিত আছিল বিজেপিৰ মুখপাত্ৰ সুধাংশু ত্ৰিৱেদী, কংগ্ৰেছৰ মুখপাত্ৰ গৌৰৱ বল্লভ আৰু আম আদমী পাৰ্টীৰ প্ৰৱক্তা সৌৰভ ভৰদ্বাজ। অনুষ্ঠানত কংগ্ৰেছ নেতাক উদ্দেশ্যি বিজেপি নেতাগৰাকীৰ প্ৰশ্ন– কিয় কৰা নহ’ল মহাত্মা গান্ধীৰ মৰনোত্তৰ পৰীক্ষা?\nএগৰাকী বিজেপি নেতাই মহাত্মা গান্ধীৰ নেতৃত্বত হোৱা স্বাধীনতা আন্দোলনক ‘ড্ৰামা’ আখ্যা দিয়াক সমালোচনা কৰিছিল কংগ্ৰেছৰ মুখপাত্ৰগৰাকীয়ে। আৰু তেতিয়াই বিজেপি নেতা জনে কংগ্ৰেছ নেতাজনক উদ্দেশ্যি প্ৰশ্ন কৰে মহাত্মা গান্ধীৰ মৰনোত্তৰ পৰীক্ষাৰ সন্দৰ্ভত।


চলচিত্ৰৰ বিগত আৰু আগন্তুক বৰ্ষ: বলীউদ ২০১৩ আৰু মুক্তিৰ অপেক্ষাত খনচেৰেক অসমীয়া কথাছৱি: এক চমু আলোকপাত (ডেভিদ স্বৰ্গীয়াৰী) - সাহিত্য ডট অৰ্গ\nআৰু মাত্ৰ দুদিনমান পাছতেই মেলানি মাগিবহি ২০১৩ বৰ্ষটিয়ে; আমি ব্যস্ত হৈ পৰিম ইংৰাজী নৱবৰ্ষক আদৰিবলৈ। এনে এক ক্ষণত বাৰু উভতি চাবলৈ মন নাযায়নে পুৰণি বছৰটোৰ বিভিন্ন ক্ষেত্ৰৰ পোৱা-নোপোৱাবোৰলৈ? নিশ্চয় যায়। তেন্তে আহক আমি বিদায়ী পৰত বছৰটোৰ বলীউদৰ জগতখনত ক্ষন্তেকৰ বাবে বিচৰণ কৰোঁ : অনুধাৱন কৰোঁ বছৰটোত কিমান উত্থান-পতনৰ ঢৌ পাৰ হৈ গ’ল হিন্দী চলচ্চিত্ৰ জগতখনৰ মজিয়াৰে। আমি বাৰু বিচৰামতে ভাল ছৱি চাবলৈ পালোঁনে? বলীউদে বাৰু আমাক কি দিলে? এনেবোৰ প্ৰশ্ন নিশ্চয় আপোনাৰ মনতো উদয় হৈছে। আমাৰ মনতো উদয় হোৱা এনে কিছু প্ৰশ্নৰ পম খেদিয়েই এই চমু লেখনিটো যুগুত কৰিলোঁ। এই লেখনিটো এগৰাকী সাধাৰণ দৰ্শকৰ দৃষ্টিৰেহে লিখা হৈছে : ইয়াত সমালোচনাত্মক দৃষ্টিভঙ্গী প্ৰকাশ পালেও সেয়া দৰ্শক হিচাপেহে। চিত্ৰ সমালোচনাৰ যোগ্যতা আমাৰ নাই।\nএই ২০১৩ চনটো আছিল হিন্দী ছৱিজগতৰ বাবে খুবেই গুৰুত্ত্বপূৰ্ণ বছৰ। এই গুৰুত্ত্ব কেইবাটাও কাৰণত প্ৰতীয়মান হয়। এই বছৰতেই হিন্দী চলচ্চিত্ৰই পূৰ্ণ কৰিলে সুদীৰ্ঘ ১০০ বছৰ। ১৯১৩ চনতেই ‘ৰাজা হৰিশ্চন্দ্ৰ’ ছৱিৰে আৰম্ভ হোৱা এই যাত্ৰা আছিল সচাঁকৈয়ে সোণোৱালী। এই শতবৰ্ষীয় যাত্ৰাত দেখা যায় বহুতো উত্থান-পতন। এনে উত্থান-পতনৰ মাজেৰেই বলীউদে গৰকিলে শতবৰ্ষ। এই শততম বৰ্ষও ইয়াৰ ব্যতিক্ৰম নহয় নিশ্চয়।\nএই বছৰটোৰ আন এক উল্লেখযোগ্য দিশ হৈছে একাধিক ছৱিৰ ঘৰুৱা উপাৰ্জনৰ লেখেৰে দুশ কোটিৰ ‘এলিট’ ঘৰত প্ৰৱেশ। ইয়াৰ আগতে মাত্ৰ এখন ছৱিয়ে দুশ কোটি স্পৰ্শ কৰিবলৈ সক্ষম হৈছিল, আৰু সেয়া হৈছে ২০০৯ চনৰ আমিৰ খান অভিনীত ‘থ্ৰী ইডিয়টছ্’। কিন্তু চলিত বৰ্ষৰ শেষাৰ্ধত দেখা যায় এক বিৰাট পৰিৱৰ্ত্তন। ‘থ্ৰী ইডিয়টছ্’-ৰ চাৰি বছৰীয়া ৰাজত্বকালৰ অৱসান ঘটায় পোনতে শ্বাহৰুখ খান, দীপিকা পাডুকন অভিনীত ‘কমেডী মচালা’ ফিল্ম ‘চেন্নাই এক্সপ্ৰেছ’-এ (Chennai Express)। তাৰ তিনিমাহমান পাছতেই হৃত্বিক ৰৌচন, প্ৰিয়ঙ্কা চোপ্ৰা, বিৱেক অবেৰয়, কংগনা ৰানাৱট অভিনীত কল্পবিজ্ঞানভিত্তিক ‘চুপাৰহিৰো’ ফিল্ম ‘কৃশ্ ৩’-য়ে (Krrish 3) ‘চেন্নাই এক্সপ্ৰেছ’-কো ছেৰ পেলাবলৈ সক্ষম হয়। সম্প্ৰতি (এই লেখাটো লিখি থকা মুহূৰ্ত্তলৈকে) আমিৰ খান, অভিষেক বচ্চন, উদয় চোপ্ৰা, কেটৰিনা কাঈফ অভিনীত ‘একচন থ্ৰীলাৰ’ ‘ধূম : ৩’ (Dhoom:3) (এইখনেই হৈছে IMAX Format-ত মুক্তি লাভ কৰা বলীউদৰ প্ৰথম চলচ্চিত্ৰ) যি গতিৰে চলি আছে, তালৈ চাই এই কথা নিঃসন্দেহে ক’ব পাৰি যে ই অনতিপলমে দুশ কোটিৰ ঘৰ স্পৰ্শ কৰিবগৈ ; তদুপৰি এইখন বছৰটোৰ সৰ্বাধিক উপাৰ্জনকাৰী চিনেমা হোৱাৰো সম্ভাৱনা প্ৰকট হৈ পৰিছে। যদি সেয়ে হয়, তেতিয়াহ’লে সফলতাৰ শীৰ্ষত উপনীত হ’ব অভিনেতা আমিৰ খান (অভিনীত দুখনকৈ ছৱিয়ে দুশ কোটিৰ ঘৰ স্পৰ্শ কৰা একমাত্ৰ অভিনেতা)।\nচলিত বছৰত মুঠতে ৮ খন ছৱিয়ে ঘৰুৱা উপাৰ্জনৰ লেখেৰে এশ কোটিৰ ডেওনা পাৰ কৰে। এই সফলতা লভিবলৈ সক্ষম হোৱা আন ৫ খন ছৱি হৈছে ক্ৰমে ‘য়েহ জৱানী হ্যায় দীৱানী’ (Yeh Jawaani Hai Deewani) (দুশ কোটি টকাৰ ওচৰা-ওচৰি), ‘গোলীয়ো কি ৰাসলীলা ৰাম-লীলা’ (Goliyon Ki Raasleela Ram-Leela), ‘ভাগ মিলখা ভাগ’ (Bhaag Milkha Bhaag), ‘গ্ৰেণ্ড মস্তি’ (Grand Masti) (এশ কোটি স্পৰ্শ কৰা প্ৰথম ‘এডাল্ট মোভী’) আৰু ‘ৰেচ ২’ (Race 2)। তদুপৰি ‘আশিকী ২’ (Aashiqui 2), ‘স্পেচিয়েল ২৬’ (Special Chabbis) আদিয়েও যথেষ্ট সফলতা অৰ্জন কৰিবলৈ সক্ষম হয়। বিনিয়োগৰ তুলনাত শতকৰা হিচাপত আটাইতকৈ বেছি লাভ অৰ্জন কৰা ছৱিবোৰ হৈছে ‘আশিকী ২’ (৬১২% লাভ), ‘য়েহ জৱানী হ্যায় দীৱানী’, ‘এ.বি.চি.ডি.’ (Any Body Can Dance), ‘ফাক্ৰী’ (Fukrey), ‘গ্ৰেণ্ড মস্তি’ আদি। এফালে উপাৰ্জনৰ পাহাৰ, আনফালে বিস্তৰ লোকচান- এয়া চলিত বৰ্ষতো সহজলভ্য। ‘জঞ্জীৰ’ (Zanjeer), ‘জিলা গাজিয়াবাদ’ (Zila Ghaziabad), ‘বছ’ (Boss), ‘বুলেট ৰাজা’ (Bullett Raja), ‘গোৰী তেৰে প্যাৰ মে’ (Gori Tere Pyaar Mein) আদিয়ে ‘বক্স অফিচ’-ত মুখ ঠেকেচা খাই ‘ফ্লপ’-ৰ শাৰীলৈ অৱনমিত হয়। বছৰটোত কেইবাখনো ছৱিৰ ‘ছিকুৱেল’ তথা ‘কোৱাছি-চিকুৱেল’-এ মুক্তি লাভ কৰে। এইবোৰৰ ভিতৰত ‘ধূম ৩’, ‘কৃশ্ ৩’, ‘ৰেচ ২’, ‘আশিকী ২’ আৰু ‘গ্ৰেণ্ড মস্তি’-য়ে বাণিজ্যক সফলতা লাভ কৰে যদিও ‘মাৰ্দাৰ ৩’ (Murder 3), ‘ওৱাঞ্চ আপন এ টাইম ইন মুম্বাই দোবাৰা’ (Once Upon A Time In Mumbai 2), ‘শ্বুট আউট এট ৱাডালা’ (Shootout At Wadala), ‘চাহেব, বিবি অউৰ গেংষ্টাৰ ৰিটাৰ্ণছ্’ (Saheb, Biwi Aur Gangster Returns), ‘সত্য ২’ (Satya 2), ‘য়ামলা পাগলা দীৱানা ২’ (Yamla Pagla Deewana 2) আদি ব্যৰ্থ হয়।\nকিন্তু আপোনালোকে নিশ্চয় উপলব্ধি কৰে যে পৰিসংখ্যাই সকলো নহয়। পাৰিসাংখ্যিক তথ্যই একোখন চিনেমাৰ মানদণ্ডৰ এক ক্ষুদ্ৰ অংশকহে প্ৰতিনিধিত্ব কৰে। কেৱল বক্স অফিচৰ সাফল্যই একোখন ছৱি উচ্চ মানদণ্ডৰ বুলি প্ৰতিষ্ঠা কৰিব নোৱাৰে। কেৱল বাণিজ্যিক দিশৰপৰা চালেই নহ’ব, আমি সমালোচনাত্মক দৃষ্টিভঙ্গীৰেহে একোখন চিনেমাৰ মানদণ্ড নিৰূপণ কৰিব পাৰোঁ। উদাহৰণস্বৰূপে বছৰটোত উপাৰ্জনৰ দিশেৰে শীৰ্ষত উপনীত হ’বলৈ সক্ষম হোৱা বোলছৱিকেইখনৰ কথাকে ক’ব পাৰি। ‘চেন্নাই এক্সপ্ৰেছ’ সমালোচকসকলৰদ্বাৰা বিভিন্ন ধৰণে সমালোচিত হোৱা দেখা যায়। ‘কৃশ ৩’-য়ে ‘ভিজুৱেল এফেক্ট’-ৰ দিশেৰে হলীউদৰ ছৱিৰ প্ৰায় সমকক্ষ হৈ ভাৰতীয় চিনেমাৰ জগতখনত এক মাইলৰ খুঁটিৰূপে থিয় দিবলৈ সক্ষম হয় যদিও বিশেষকৈ চিত্ৰনাট্য সম্পৰ্কীয় দোষৰ উপৰিও হলীউদৰ ভালেমান ছৱিৰ নকল কৰা কাৰ্য বাৰুকৈয়ে সমালোচিত হৈছে। অৱশ্যে হলীউদৰ এখনো চিনেমা নোচোৱা দৰ্শকৰ বাবে এইখন উপভোগ্য হ’ব পাৰে। ‘ধূম ৩’-ৰ সমকক্ষ ‘একচন চিকুৱেঞ্চ’ বোধকৰোঁ বলীউদৰ এতিয়ালৈকে আন কোনো ছৱিৰে নাই। কিন্তু এই ছৱিখনো সমালোচনাৰ ঊৰ্দ্ধত নহয়। সেইদৰে এশ কোটি স্পৰ্শ কৰা ‘গ্ৰেণ্ড মস্তি’ হৈছে এক বহুৱালি মাত্ৰ। এইবোৰ চলচ্চিত্ৰ নিশ্চয় বছৰটোৰ শ্ৰেষ্ঠ দহখনৰ ভিতৰত নপৰে। দেখা যায় যে বহুতো ভাল ছৱি উপযুক্ত প্ৰচাৰৰ অভাৱতেই হওক বা আন কাৰণতেই হওক দৰ্শকৰদ্বাৰা প্ৰায়ে অৱহেলিত হোৱা দেখা যায়। এয়া নিশ্চয় ভাৰতীয় চিনেমা জগতৰ বাবে ভাল লক্ষণ নহয়।\nএই ২০১৩ বৰ্ষতো বলীউদে কেইবাখনো ভাল চিনেমা উপহাৰ দিয়ে। বাণিজ্যিক দিশতো সফলতা অৰ্জন কৰিবলৈ সক্ষম হোৱা এনে এখন ছৱি হৈছে ‘ভাগ মিলখা ভাগ’, যাৰ মাজেৰে ভাৰতৰ ‘ফ্লাইং শিখ’ মিলখা সিঙৰ জীৱন সুন্দৰভাৱে চিত্ৰিত কৰা হৈছে। ফাৰহান আখটাৰৰ মাজত মিলখা সিং জীৱন্ত হৈ উঠা এই বোলছৱিখনে শ্ৰেষ্ঠ ছৱিকে ধৰি বছৰটোৰ কেইবাটাও বটাঁ আঁজুৰি নিয়াৰ সম্ভাৱনা আছে। কম বাজেটেৰে নিৰ্মিত ‘দ্য লাঞ্চবক্স’ (The Lunchbox) হৈছে বছৰটোৰ অন্যতম শ্ৰেষ্ঠ চলচ্চিত্ৰ; মুম্বাইৰ ‘দব্বা’ সংস্কৃতি আৰু এক সুন্দৰ প্ৰেম কাহিনী জীৱন্ত ৰূপত প্ৰতিফলিত হোৱা এই ছৱিখনত ইৰফান খান আৰু নিম্ৰাত কৌৰৰ অভিনয় আছিল অসাধাৰণ। অস্কাৰৰ বিদেশী ভাষাৰ শ্ৰেষ্ঠ চলচ্চিত্ৰ শিতানৰ বাবে ভাৰতৰপৰা এই কথাছৱিখন পঠিওৱাটো বহু সমালোচকে বিচাৰিছিল যদিও বাছনি কমিটীয়ে গুজৰাটী ছৱি এখনহে পঠিয়ায়, যি মনোনয়ন পোৱাত ব্যৰ্থ হয়। জাক-জমকতাৰে ভৰা চিনেমা চাই ভালপোৱা দৰ্শকে ‘দ্য লাঞ্চবক্স’ পছন্দ নকৰাৰ সম্ভাৱনাই বেছি। ‘শ্বিপ অৱ থেছিয়াছ’ (Ship of Theseus), ‘ছাহিদ’ (Shahid) আদি ছৱিও উচ্চ মানদণ্ডৰ হৈছে। বছৰটোৰ শ্ৰেষ্ঠ ছৱিৰ ভিতৰত নাম অন্তৰ্ভূক্ত কৰিব পৰা আন কেইখনমান বোলছৱি হৈছে ‘মাদ্ৰাজ কেফে’ (Madras Cafe), ‘স্পেছিয়েল ২৬’, ‘কাই পো চে’ (Kai Po Che), ‘ৰাঞ্ঝনা’ (Raanjhanaa), ‘লুটেৰা’ (Lootera), ‘ডি-ডে’ (D-Day), ‘আশিকী ২’ আদি। ‘মাদ্ৰাজ কেফে’-ত ভাৰতৰ প্ৰাক্তন প্ৰধানমন্ত্ৰী ৰাজীৱ গান্ধীৰ হত্যাকাণ্ড তথা ইয়াৰ আঁৰৰ কাহিনী সুন্দৰ ৰূপত চিত্ৰিত হৈছে। ‘স্পেছিয়েল ২৬’-ৰ নকল চি.বি.আই. এজেণ্টৰ কাৰচাজি, ‘কাই পো চে’-ৰ অগতানুগতিক প্লটৰ জীৱন্ত ৰূপ, ‘ৰাঞ্ঝনা’-ৰ ৰাজনৈতিক পৰিৱেষ্টনীৰে প্ৰভাৱিত প্ৰেম কাহিনী, ‘লুটেৰা’-ৰ ট্ৰেজিক প্ৰেম কাহিনী, ‘ডি-ডে’-ৰ উত্তেজনাময় পৰিস্থিতি, ‘আশিকী ২’-ৰ প্ৰেমিক যুগলৰ ৰসায়ন আদি খুবেই উপভোগ্য। হিন্দী ছৱিজগতৰ শতবৰ্ষ পূৰ্ত্তি উপলক্ষে বিশেষভাৱে নিৰ্মিত ফিল্ম ‘বোম্বে টকিজ’ (Bombay Talkies) হৈছে চাৰিখন চুটি ছৱিৰ সমষ্টি।\nপ্ৰতিবৰ্ষৰ দৰে এইবাৰো বিদেশৰ মাটিত বলীউদৰ ছৱি সমাদৃত হৈ আহিছে। বিভিন্ন ঠাইত ভাৰতীয় চলচ্চিত্ৰই বাণিজ্যিক দিশত সফলতা লাভ কৰিছে। চলিত বৰ্ষত নতুন নতুন দেশ- যেনে পেৰু, পানামা, মৰক্কো আদিতো হিন্দী চিনেমা প্ৰদৰ্শিত হোৱাটো মন কৰিবলগীয়া। আন এক গুৰুত্বপূৰ্ণ দিশ হৈছে অগতানুগতিক প্লটৰ ছৱিৰ সমাদৰ লাভ। চলিত বছৰতো চিনেমাবোৰত ন ন দিশ প্ৰতিফলিত হোৱা দেখা গৈছে।\nবছৰটোত আমীৰ, হৃত্বিক, শ্বাহৰুখৰ দৰে অভিনেতাসকলে নিজ নিজ অভিনীত ছৱিৰে সফলতাৰ শীৰ্ষত আৰোহণ কৰিবলৈ সক্ষম হয় যদিও কিছু পৰিমাণে ব্যৰ্থ হয় অক্ষয় কুমাৰ, অজয় দেৱগণকে ধৰি কেইগৰাকীমান বিশিষ্ট অভিনেতা। অক্ষয়ৰ ‘ওৱাঞ্চ আপন এ টাইম ইন মুম্বাই দোবাৰা’ আৰু ‘বছ’ (Boss) ব্যৰ্থ হয় যদিও ‘স্পেছিয়েল ২৬’-ৰ সফলতাই সেয়া ঢাকি ধৰে। ছৈইফ আলী খান অভিনীত ‘ৰেচ ২’ সফল হয় যদিও ব্যৰ্থ হয় ‘গো গোৱা গোন’ (Go Goa Gone), ‘বুলেট ৰাজা’ (Bullet Raja)। অজয় দেৱগণৰ ‘হিম্মতৱালা’ (Himmatwala), ‘সত্যাগ্ৰহ’ (Satyagraha) আদিয়ে বক্স অফিচত ভাল ফল দেখুৱাবলৈ সক্ষম নহ’ল। ৰণবীৰ কাপুৰে ‘য়েহ জৱানী হ্যায় দীৱানী’-ৰে সুন্দৰ আৰম্ভণি ঘটায় যদিও ‘বেচৰম’-এ (Besharam) মুখ ঠেকেচা খালে। শ্বাহিদ কাপুৰৰ ‘ফাটা পোষ্টাৰ নিকলা হিৰো’ (Phata Poster Nikhla Hero), ‘আৰ… ৰাজকুমাৰ’ (R… Rajkumar) ব্যৰ্থ হয়।\nঅৱশ্যে ২০১৩ বৰ্ষটো স্মৰণীয় হৈ ৰ’ব ইৰফান খান, ৰাজকুমাৰ ৰাও, সুশান্ত সিং ৰাজপুত আদিৰ অভিনয় দক্ষতাৰ বাবে। ‘দ্য লাঞ্চবক্স’ আৰু ‘ডি-ডে’-ত কৰা সুন্দৰ অভিনয়েৰে দৰ্শকৰ হৃদয় জিনিবলৈ সক্ষম হয় ইৰফান খান। ৰাজকুমাৰ ৰাৱে ‘কাই পো চে’ আৰু ‘শ্বাহিদ’-ত ভাল অভিনয় প্ৰদৰ্শন কৰিবলৈ সক্ষম হয়। সুশান্ত সিং ৰাজপুতে ‘কাই পো চে’ আৰু ‘শুদ্ধ্ দেশী ৰোমাঞ্চ’-ত (Shuddh Desi Romance) কৰা অভিনয় শলাগনীয়। বছৰটোত ভাল অভিনয়েৰে জিলিকি থকা আন কেইগৰাকীমান অভিনেতা হৈছে ফাৰহান আখটাৰ (‘ভাল মিলখা ভাগ’), নাৱাজুদ্দিন ছিদ্দিকী (‘বোম্বে টকিজ’, ‘শ্বোৰ্টজ্’, ‘দ্য লাঞ্চবক্স’), জন আব্ৰাহম (‘মাদ্ৰাজ কেফে’, ‘ৰেচ ২’, ‘শ্বুট আউট এট ৱাডালা’), অমিত ছাধ (‘কাই পো চে’), ইমৰাণ হাছমি (‘এক থী ডায়ন’, ‘ঘনচক্কৰ’), ৰণবীৰ সিং (‘লুটেৰা’, ‘গোলীয়ো কী ৰাসলীলা ৰাম-লীলা’) আদি। ‘ভাগ মিলখা ভাগ’-ত কৰা ফাৰহান আখটাৰৰ অভিনয় কেতিয়াও পাহৰিব পৰা নাযাব। ৰণবীৰ সিঙৰ বাবে এই বছৰটো হৈ ৰ’ব মাইলৰ খুঁটিস্বৰূপ।\nঅভিনেত্ৰী দীপিকা পাডুকনৰ বাবে ‘সপোনৰ বৰ্ষ’ আছিল ২০১৩। গোটেই বছৰটোত বলীউদৰ জগতত যেন চলিল দীপিকাৰেই ৰাজত্ব। তেওঁৰদ্বাৰা অভিনীত ‘ৰেচ ২’, ‘য়েহ জৱানী হ্যায় দীৱানী’, ‘চেন্নাই এক্সপ্ৰেছ’ আৰু ‘গোলীয়ো কী ৰাসলীলা ৰাম-লীলা’ – চাৰিওখন ছৱিয়েই বাণিজ্যকভাৱে যথেষ্ট সফল হয়। চাৰিওখন চিনেমাতে ভিন্নধৰ্মী চৰিত্ৰত যথেষ্ট পাৰদৰ্শিতাৰে অভিনয় প্ৰদৰ্শন কৰি দৰ্শকৰ হৃদয় জিনিবলৈ সক্ষম হয় দীপিকা। তেওঁ নিঃসন্দেহে এইবাৰৰ শ্ৰেষ্ঠ অভিনেত্ৰীৰ দাবীদাৰ। ‘দ্য লাঞ্চবক্স’-ত কৰা নিম্ৰাত কৌৰৰ অভিনয় খুবেই হৃদয়পৰশা হৈছিল। হুমা কুৰেশী সক্ষম হয় নিজৰ অভিনয় প্ৰতিভা দাঙি ধৰিবলৈ ‘এক থী ডায়ন’ আৰু ‘ডি-ডে’-ৰ মাজেৰে। দিব্যা দত্ত হৈছে বছৰটোৰ আন এগৰাকী সফল অভিনেত্ৰী, যিয়ে ‘ভাগ মিলখা ভাগ’, ‘স্পেছিয়েল ২৬’, ‘জিলা গাজিয়াবাদ’ আৰু ‘লুটেৰা’-ত সহকাৰী অভিনেত্ৰীৰ ৰূপদান কৰে। ২০১৩-ৰ আন কেইগৰাকীমান সফল অভিনেত্ৰী হৈছে কংগনা ৰাণাৱট (‘কৃশ ৩’, ‘শ্বুট আউট এট ৱাডালা’, ‘ৰাজ্জো’), ৰিচা ছদ্ধা (‘ফাক্ৰী’, ‘শ্বৰ্টজ্’, ‘গোলীয়ো কী ৰাসলীলা ৰাম-লীলা’), শিল্পা শুক্লা (‘বি.এ. পাছ’), সোনম কাপুৰ (‘ৰাঞ্ঝনা’, ‘ভাগ মিলখা ভাগ’) আদি। আনহাতে ব্যৰ্থ হয় প্ৰিয়ঙ্কা চোপ্ৰা, বিদ্যা বালান, সোণাক্ষী সিনহা আদি। প্ৰিয়ঙ্কা অভিনীত ‘কৃশ ৩’ সফল হয় যদিও ছৱিখনত তেওঁ ভাল অভিনয় দাঙি ধৰাত ব্যৰ্থ হয় ; তেওঁৰদ্বাৰা অভিনীত ‘জঞ্জীৰ’ ফ্লপ হিচাপে পৰিগণিত হয়। সোণাক্ষীৰদ্বাৰা অভিনীত ‘লুটেৰা’-ই সমালোচকৰপৰা প্ৰশংসা বুটলিবলৈ সক্ষম হয় যদিও ব্যৰ্থ হয় ‘ওৱাঞ্চ আপন এ টাইম ইন মুম্বাই দোবাৰা’, ‘আৰ… ৰাজকুমাৰ’ আৰু ‘বুলেট ৰাজা’।\nপ্ৰতি বছৰৰ দৰে এইবাৰো বলীউদত কেইবাখনো নতুন মুখে ভুমুকি মাৰে। নৱাগত অভিনেতাসকলৰ ভিতৰত সুশান্ত সিং ৰাজপুতে সকলোৰে দৃষ্টি আকৰ্ষণ কৰিবলৈ সক্ষম হয়। দক্ষিণ ভাৰতৰপৰা আহি বলীউদত পদাৰ্পণ কৰিলেহি ধনুষ (‘ৰাঞ্ঝনা’), ৰামচৰণ তেজা (‘জঞ্জীৰ’), তমন্না ভাটিয়া (‘হিম্মটৱালা’), তাপসী পন্নু (‘চশমে বদ্দুৰ’) আদিয়ে। বলীউদত চলিত বৰ্ষত অভিষেক ঘটা আন কেইগৰাকীমান অভিনেতা-অভিনেত্ৰী হৈছে বাণী কাপুৰ, পুণম পাণ্ডে, ৰাশি খান্না, আমীৰা দস্তুৰ, পল্লৱী ছৰ্দা, গিৰীশ তৌৰণী, মিস্তী, অমিত ছাধ, ছাচা আঘা, পুজা ছালৱি আদি।\nদেখা যায় যে বলীউদত ভাল ছৱিৰ সমান্তৰালভাৱে সস্তীয়া মনোৰঞ্জনৰ উদ্দেশ্যে নিৰ্মিত ছৱিও চলি আহিছে। বহু ভাল ছৱিয়ে বাণিজ্যিক সফলতা লাভত ব্যৰ্থ হোৱাও দেখা গৈছে। দৰ্শকৰ ৰুচি পৰিৱৰ্ত্তনত বলীউদে নিৰ্ণায়ক ভূমিকা গ্ৰহণ কৰি আহিছে। লগতে পৰিৱৰ্ত্তনশীলতাক ই সদায়ে স্বীকৃতি দি আহিছে। পৰিৱৰ্ত্তনশীলতা আৱশ্যকীয় নিশ্চয়। কিন্তু বলীউদত এনে কিছু ছৱিও নিৰ্মিত হৈ আহিছে যি জন মানসত বেয়া প্ৰভাৱ বিস্তাৰ কৰিব পাৰে। দৰ্শকসকল এনে ছৱিৰপৰা সাৱধান হোৱা উচিত। চলিত বৰ্ষটোৱে হয়তো বহু কিবাকিবি দিলে বা বিচৰা মতে আমি নাপালোঁ। তথাপিও আমি আশা ৰাখিব পাৰোঁ যে আগন্তুক বছৰটোৱে আমাক নিশ্চয় কেইবাখনো প্ৰকৃতাৰ্থত ভাল ছৱি উপহাৰ দিব।\nমুক্তিৰ অপেক্ষাত খনচেৰেক অসমীয়া কথাছৱি\nবিগত বছৰবোৰৰ দৰে আগন্তুক ২০১৪ বৰ্ষতো মুক্তিলাভ কৰিব কেইখনমান অসমীয়া কথাছৱিয়ে ৷ এয়া অসমীয়া চিত্ৰপ্ৰেমীসকলৰ বাবে এক সুখবৰ ৷ অসমীয়া চলচ্চিত্ৰ জগতৰ দুৰ্দিনৰ সময়তো চিত্ৰ নিৰ্মাণৰ কষ্টকৰ প্ৰয়াস সচাঁকৈয়ে প্ৰশংসনীয় ৷ যি সময়ত ভাৰতৰ হিন্দী, বঙালী, তামিল, তেলুগু, মাৰাঠীকে ধৰি বিভিন্ন ভাষাৰ বোলছৱিৰ তুলনাত অসমীয়া বোলছৱি সংখ্যাগত আৰু গুণগত উভয় দিশতে পিছ পৰি থকা বুলি সততে অভিযোগ উত্থাপন কৰা হয়, যি সময়ত অসমীয়া বোলছৱি প্ৰদৰ্শনৰ ক্ষেত্ৰত অসমৰ চিত্ৰগৃহসমূহেই কৃপণালি কৰা দেখা যায়- তেনে এক সংকটপূৰ্ণ সময়ত যিসকল প্ৰযোজক, পৰিচালকে লোকচানৰ ভয় থকা স্বত্বেও অসমীয়া চলচ্চিত্ৰ নিৰ্মাণৰ বাবে কঁকালত টঙালি বান্ধি আগবাঢ়ি আহি জাতিটোৰ সেৱাত নিজকে আত্মনিয়োগ কৰিছে, তেখেতসকল সচাঁকৈয়ে ধন্য ৷ অসমীয়া ছৱি প্ৰযুক্তিগত দিশত এতিয়াও খুবেই পিছপৰা- এই কথা ষোল অনাই সচাঁ ৷ কিন্তু অসমীয়া চিনেমাৰ যি স্বকীয় বৈশিষ্ট্য, সেয়া আন বহু ভাষাৰ চিনেমাত পাবলৈ নাই ৷ উদাহৰণস্বৰূপে ক’ব পাৰি যে দক্ষিণ ভাৰতৰ ছৱিবোৰে সততে বলীউদকে অনুকৰণ কৰা দেখা যায়, আনহাতে বলীউদে অনুসৰণ কৰে হলীউদক : কিন্তু অসমীয়া চিনেমাত পোৱা যায় অসমৰ মাটিৰ গোন্ধ (যি গোন্ধ ‘জয়মতী’ৰ সময়ৰেপৰা অসমবাসীৰ নিচেই পৰিচিত) ৷ অৱশ্যে সম্প্ৰতি অসমীয়া ছৱিতো দেখা গৈছে বলীউদমুখী প্ৰৱণতা, যিটো স্বাভাৱিক ; কিন্তু এনে বহু ছৱি ব্যৰ্থ হিচাপে পৰিগণিত হৈ ৰ’ল ৷ গতিকে আমি বিচাৰোঁ, আধুনিকতাৰ আৱেশেৰে অসমীয়া ছৱিৰ উত্তৰণ সন্তোষজনক গতিৰে ঘটক; ইয়াৰ বাবে অনুকৰণৰ প্ৰাসঙ্গিকতা সদায়ে থাকিব যদিও স্বকীয় গৰিমা যাতে ম্লান হৈ নাযায়, তাৰ প্ৰতিও গুৰুত্ব আৰোপ কৰিব লাগিব নিশ্চয় ৷ আৰ্থিক সুনিশ্চয়তা অসমীয়া ছৱিৰ উত্তৰোত্তৰ উন্নয়নৰ বাবে এক প্ৰাথমিক স্বৰ্ত্ত ৷ এই ক্ষেত্ৰত অসম চৰকাৰৰো কৰণীয় বহুত ৷\nনানান ঘাত-প্ৰতিঘাতৰ মাজতো যি দুই-এখন অসমীয়া চলচ্চিত্ৰই মুক্তিলাভ কৰে, সেইসমূহ চলচ্চিত্ৰক অসমীয়া ৰাইজে আদৰি লোৱা উচিত ৷ তেতিয়াহে অসমীয়া চলচ্চিত্ৰৰ উজ্জ্বল ভৱিষ্যত কামনা কৰিব পাৰি ৷ নহ’লে বলীউদ আৰু হলীউদৰ ধামখুমীয়াত পৰি আমাৰ আপোন জলীউদ হেৰাই যাব ৷ সেই হেতুকেই আমি ইয়াত ২০১৪ত মুক্তিলাভ কৰিবলগীয়া কেইখনমান অসমীয়া কথাছৱিৰ বিষয়ে চমুকৈ উল্লেখ কৰিবলৈ বিচাৰিছোঁ ৷\nঅসমীয়া চলচ্চিত্ৰ জগতৰ বাবে ২০১৪ বৰ্ষটো উল্লেখযোগ্য বছৰ হৈ ৰ’ব বুলি আশা কৰিব পাৰি ৷ বছৰটোত মুক্তিলাভ কৰিবলগীয়া আটাইতকৈ বেছি গুৰুত্ব লাভ কৰা ছৱি চাৰিখন হৈছে “অজেয়”, “জিলমিল জোনাক”, “ৰ’দৰ চিঠি” আৰু “ৰাগ (Raag- the Rhythm of Love)” ৷ জলীউদে নৱবৰ্ষত যাত্ৰা আৰম্ভ কৰিব স্বনামধন্য পৰিচালক জাহ্নু বৰুৱাৰদ্বাৰা পৰিচালিত ছৱি “অজেয়”-ৰে ৷ যোৱা ২৭ ডিচেম্বৰতে মুক্তিলাভ কৰিবলগীয়া ছৱিখনৰ মুক্তিলাভৰ দিন অহা ৩ জানুৱাৰীলৈ পাছুৱাই দিয়া হয় ৷ ৰূপম চেতিয়া, প্ৰতিভা চৌধুৰী, জুপিতৰা ভূঞা, কপিল বৰা, বিষ্ণু খাৰঘৰীয়া, মুনমি কলিতা, সৌৰভ হাজৰিকা, ৰিম্পী দাস আদি অভিনেতা-অভিনেত্ৰীৰ অভিনয়েৰে সমৃদ্ধ হ’বলগীয়া “অজেয়”-ৰ জৰিয়তেই অসমীয়া কলামোদীয়ে নৱবৰ্ষৰ আমোদ ল’ব পাৰিব বুলি ভবা হৈছে ৷ জানুৱাৰীৰ ১৭ তাৰিখে মুক্তিলাভ কৰিবলগীয়া জলীউদৰ আন এখন ছৱি হৈছে “চিঞৰ” ৷ নতুন ‘কনচেপ্ট’-এৰে নিৰ্মাণ কৰা এই ছৱিখন পৰিচালনা কৰিছে কংকন ৰাজখোৱাই ৷\nজানুৱাৰী মাহতেই মুক্তিলাভ কৰাৰ সম্ভাৱনা আছে বাহাৰুল ইছলামৰদ্বাৰা পৰিচালিত বহু প্ৰতীক্ষিত ছৱি “ৰ’দৰ চিঠি”-য়ে ৷ কেইবাবছৰৰ আগৰ “আছেনে কোনোবা হিয়াত” ছৱিখনৰ পাছত, এক ব্যতিক্ৰমী বিষয়ৰ কাব্যিক ৰোমাণ্টিক ছৱি “ৰ’দৰ চিঠি” হৈছে বাহাৰুল ইছলামৰদ্বাৰা পৰিচালিত দ্বিতীয়খন বোলছৱি ৷ প্ৰকৃতিক মূল বিষয়বস্তু হিচাপে গ্ৰহণ কৰা এই বোলছৱিত মাতৃ-পুত্ৰ, স্বামী-স্ত্ৰীৰ জীৱন আৰু সম্পৰ্ক সুন্দৰ ৰূপত প্ৰতিফলিত হ’ব বুলি আশা কৰা হৈছে ৷ এই ছৱিখনৰ মুখ্য আকৰ্ষণ হৈছে আন্তঃৰাষ্ট্ৰীয় পৰ্যায়ত সুনাম কঢ়িয়াই আনিবলৈ সক্ষম হোৱা অসমৰ গৌৰৱ আদিল হুছেইন, অসমীয়া ছৱিজগতত এই ছৱিখনেৰেই অভিনয়ৰ অভিষেক ঘটাবলৈ সাজু হোৱা জনপ্ৰিয় কণ্ঠশিল্পী অংগৰাগ ‘পাপন’ মহন্ত আৰু আন এগৰাকী জনপ্ৰিয় কণ্ঠশিল্পী তথা এই ছৱিখনৰ সঙ্গীত পৰিচালক জুবিন গাৰ্গৰ অভিনয় ৷ ছৱিখন কিমানখিনিলৈকে সফল হয়, সেয়া মাথো সময়েহে ক’ব ৷ “ৰ’দৰ চিঠি”-ৰ মূল অভিনেতা-অভিনেত্ৰীসকল হৈছে আদিল হুছেইন, ভাগীৰথী, জুবিন, পাপন, নাৰায়ণ নাথ, পল্লৱী ফুকন, সমীৰ, কিশামট বানো, বৰ্ষা বাহাৰ, কল্লোল নাথ, প্ৰবীণ শইকীয়া, জিয়া বাহাৰ, তাস্মিন, মমী বৰা আৰু ৰাজু ৰয় ৷\nকেইবাগৰাকী তাৰকাক একেলগে দেখা যাব শিৱানন বৰুৱা পৰিচালিত ছৱি “জিলমিল জোনাক”-ত ৷ “হিয়াৰ দাপোনত তোমাৰেই ছৱি”-ৰ পাছত এইখন শিৱানন বৰুৱাৰদ্বাৰা পৰিচালিত দ্বিতীয়খন ছৱি ৷ ছৱিখনৰ মুখ্য আকৰ্ষণ হ’ব যতীন বৰা, নিশিতা গোস্বামী, আকাশদীপ, জুপিতৰা ভূঞা, ৰাগ ঐনিতম আৰু শ্যামন্তিকা শৰ্মাৰ অভিনয় ৷ আকাশদীপ এক নেতিবাচক ভূমিকাত অৱতীৰ্ণ হৈছে ৷ এই চলচ্চিত্ৰখনে অসমীয়া দৰ্শকক চিত্ৰগৃহলৈ ওভোটাই আনিবলৈ সক্ষম হ’ব বুলি আশা কৰা হৈছে, যিয়ে ৰুগীয়া উদ্যোগটোক কিছু পৰিমাণে হ’লেও সঁকাহ দিব পাৰিব ৷ ‘ডেইজী চিনে প্ৰডাকচন’-ৰ বেনাৰৰ আনুমাণিক ৬০ লাখ টকা বাজেটৰ এই কথাছৱিখনৰ প্ৰযোজক হৈছে ডo ডেইজী গগৈ ৷ “জিলমিল জোনাক”-ৰ সঙ্গীত পৰিচালনা কৰিছে মানস ৰবিনে ৷ ছৱিখনৰ আন কিছু বৈশিষ্ট্য হৈছে- গোটেই ছৱিখনৰ বিদেশত (বিশেষকৈ ইংলেণ্ড আৰু থাইলেণ্ডত) কৰা শ্বুটিং, ‘ৰেড এপিক’ কেমেৰাৰ ব্যৱহাৰ আৰু দক্ষিণ ভাৰতৰ জনপ্ৰিয় ‘ফাইট কম্পোজাৰ’ (‘সিংহম’, ‘দাবাং’ আদি ছৱিত সফলতাৰে কাম কৰা) বি. শ্ৰীকান্তৰ ‘একচন ডিৰেকচন্’ ৷\nআগন্তুক বৰ্ষৰ আন এখন বহু প্ৰতীক্ষিত বোলছৱি হৈছে “ৰাগ (Raag: the Rhythm of Love)” ৷ ASFFDC (Assam State Film (Finance & Development) Corporation Ltd.) আৰু ‘মন্না ফিল্মছ্’-ৰদ্বাৰা সহ-প্ৰযোজিত, ৰজনী বসুমতাৰীৰদ্বাৰা ৰচিত আৰু পৰিচালিত এই ছৱিখনৰ মুখ্য চৰিত্ৰসমূহত অভিনয় কৰিছে আদিল হুছেইন, জেৰিফা ৱাহিদ আৰু কপিল বৰাই ৷ হিন্দুস্তানী কণ্ঠশিল্পী, চিত্ৰশিল্পী আদি কৰি কেইটামান চৰিত্ৰৰ জীৱন, বন্ধুত্ব, মানৱীয় আৱেগ-অনুভূতিৰ সুন্দৰ প্ৰকাশ ঘটাৰ সম্ভাৱনা আছে ছৱিখনৰ মাজেৰে ৷ চিত্ৰগ্ৰহণ কৰা হৈছে দিল্লীৰ বিভিন্ন ঠাইত ৷ অৱিনাশ বাঘেলৰ সঙ্গীত পৰিচালনাত পৰম্পৰাগত ভাৰতীয় শাস্ত্ৰীয় সঙ্গীত আৰু আধুনিকতাৰ সংমিশ্ৰণ ঘটা গীতসমূহত কণ্ঠ নিগৰাইছে অনিন্দিতা পাল, দীক্ষু, প্ৰজ্ঞান বৰুৱা, দেৱাশিষ পৰাশৰ আৰু মূৰ্চ্চনা বৰকাকতিয়ে ৷ ‘চেঞ্চৰ বোৰ্ড’-ৰদ্বাৰা ‘ইউ’ ছাৰ্টিফিকেট (সকলো শ্ৰেণীৰ লোকে চাব পৰা) লাভ কৰা এই ছৱিখনৰ মুক্তিলাভৰ তাৰিখ অহা ৭ ফেব্ৰুৱাৰী ৷\n‘এম.এল. এণ্টাৰটেইনমেণ্ট’ৰ বেনাৰত লুইত কুমাৰ বৰ্মনৰদ্বাৰা প্ৰযোজিত আৰু ৰাকেশ শৰ্মাৰদ্বাৰা ৰচিত আৰু পৰিচালিত “অনুৰাধা” বোলছৱিখনে অহা ১৮ এপ্ৰিলত মুক্তি লাভ কৰাৰ সম্ভাৱনা আছে ৷ মেঘৰঞ্জনী আৰু দিগন্ত হাজৰিকাই মূল চৰিত্ৰ দুটিত অভিনয় কৰা এই ছৱিখনৰ অন্য উল্লেখযোগ্য কুশীলৱসকল হৈছে জয় কাশ্যপ, প্ৰণামী বৰা, উপকূল বৰদলৈ আদি ৷ কাহিনীচিত্ৰখনৰ চিত্ৰগ্ৰহণ কৰা হৈছে চেৰাপুঞ্জী, মায়ং, গুৱাহাটী আদি ঠাইত ৷ ছৱিখনৰ সঙ্গীত পৰিচালনা গীত প্ৰিয়মৰ আৰু চিনেমাটোগ্ৰাফী সূৰুয ডেকাৰ ৷ ‘নাটকীয়’ শ্ৰেণীৰ এই ছৱিখন মূলতঃ নাৰী-কেন্দ্ৰিক কাহিনীৰ ওপৰত আধাৰিত আৰু নাম ভূমিকাৰ ‘অনুৰাধা’-ৰ চৰিত্ৰ ৰূপায়ন কৰিছে অভিনেত্ৰী মেঘৰঞ্জনীয়ে ৷\nনিজৰ অভিনয় দক্ষতাৰে আন্তঃৰাষ্ট্ৰীয় পৰ্যায়ত সুনাম অৰ্জন কৰিবলৈ সক্ষম হোৱা অসম সন্তান আদিল হুছেইন অভিনীত মুঠ চাৰিখন অসমীয়া চলচ্চিত্ৰই ২০১৪ বৰ্ষত মুক্তিলাভ কৰাৰ সম্ভাৱনা আছে ৷ সেইকেইখন হৈছে “ৰাগ”, “শৃংখল”, “ৰ’দৰ চিঠি” আৰু “লীনাজ্ বিউটী পাৰ্লাৰ” (অতিথি শিল্পীৰূপে) ৷ ডo ভৱেন্দ্ৰনাথ শইকীয়াৰ একে নামৰ গল্পৰ আধাৰত নিৰ্মিত হোৱা “শৃংখল” ছৱিখন পৰিচালনা কৰিছে প্ৰবীণ হাজৰিকাই ৷\nএইখিনিতে উল্লেখ কৰিব পাৰি যে সাহিত্যৰথী লক্ষ্মীনাথ বেজবৰুৱাদেৱৰদ্বাৰা সংকলিত ‘বুঢ়ী আইৰ সাধু’-ৰ অন্তৰ্গত চাৰিটা সাধুকথা- ‘তেজীমলা’, ‘চম্পাৱতী’, ‘ঔ কুঁৱৰী’ আৰু ‘তাৱৈয়েকৰ সাধু’-ৰ আধাৰত বিশেষভাৱে নিৰ্মিত হ’বলৈ লোৱা “কথানদী (The River of Fables)” শীৰ্ষক ছৱিখেন ২০১৪ বৰ্ষৰ শেষৰফালে অথবা ২০১৫ চনত মুক্তিলাভ কৰাৰ সম্ভাৱনা আছে ৷ ভাস্কৰ হাজৰিকাৰদ্বাৰা পৰিচালিত আৰু সীমা বিশ্বাস, জেৰিফা ৱাহিদ, কপিল বৰা, আশা বৰদলৈ, জলী লস্কৰ আদিৰদ্বাৰা অভিনীত এই ছৱিখনত নিৰ্বাচিত সাধুকথাকেইটা মানৱীয় আৱেগ-অনুভূতিৰে জীৱন্ত হৈ উঠিব বুলি আশা কৰিব পাৰি ৷\n(আমি ইয়াত মাত্ৰ কেইখনমান বোলছৱিৰ বিষয়েহে উল্লেখ কৰিলোঁ ৷ ২০১৪ বৰ্ষত হয়তো জলীউদৰ আন বহুতো ছৱিয়ে মুক্তিলাভ কৰাৰ সম্ভাৱনা আছে, যিবোৰৰ বিষয়ে এই লেখক জ্ঞাত নহয় ৷ গতিকে সদাশয় ৰাইজে মন্তব্যৰ বাকচত তেনে ছৱিৰ বিষয়ে উনুকিয়াই দিলে নথৈ আনন্দিত হ’ম ৷ ইয়াৰপৰা দুটা সুবিধা হ’ব পাৰে : (১) অসমীয়া কথাছৱি সম্পৰ্কে আমাৰ জ্ঞানৰ পৰিসৰ বৃদ্ধি পাব আৰু (২) অসমীয়া কথাছৱিয়ে কেইগৰাকীমান হ’লেও বেছিকৈ দৰ্শক লাভ কৰাৰ সম্ভাৱনা আছে ৷)\nবিগত বৰ্ষবোৰৰ অভিজ্ঞতাৰে আগন্তুক বৰ্ষত জলীউদ আৰু কিছুদূৰ আগবাঢ়ি যাওক, আমি তাৰেই কামনা কৰিলোঁ ৷ প্ৰযুক্তিগত আৰু গুণগত দিশত আৰু অধিক উন্নতি সাধন হোৱাটো আশা কৰিব পাৰি ৷ এনে আশা বুকুত সাৱটিয়েই আমি গতি কৰিব লাগিব জলীউদৰ সৈতে ৷ এই ক্ষেত্ৰত আধুনিকতাৰ ভাৱধাৰা আকোঁৱালি ল’বই লাগিব ৷ অসমত প্ৰতিভাৰ অভাৱ নাই : প্ৰয়োজন মাথো তেনে প্ৰতিভাৰ বিকাশৰ বাবে উচিত মঞ্চ, যি মঞ্চৰ অভাৱত অসমৰ বহুতো প্ৰতিভা কালৰ গৰ্ভত হেৰাই গৈছে ৷ চলচ্চিত্ৰ উদ্যোগ প্ৰতিভাৰ বিকাশ আৰু প্ৰকাশৰ এক উপযুক্ত মাধ্যম ৷ অসমীয়া চলচ্চিত্ৰ উদ্যোগৰ উত্তৰোত্তৰ প্ৰগতিৰ বাবে চৰকাৰ, কলা-কুশলী, ৰাইজ- সকলোৰে কৰণীয় আছে নিশ্চয় ৷ আটাইৰে ঐকান্তিক প্ৰচেষ্টাতহে অসমীয়া বোলছৱি জগতৰ ‘সোণালী সুদিন’ উভটি অহাটো আশা কৰিব পাৰি ৷\n← পানীৰ বিষয়ে এখন অতি গহীন ৰচনা….(মাখনলাল দাস)\nছাত্ৰাবাসৰ এডোখৰ (১৪): মহেন্দ্ৰ মোহন চিকিৎসালয়ত এটি নিশা (দিগন্ত যাদৱ শৰ্মা) →


Poco x3 Specification and Price in India\nTHANKS FOR VISITING TECHNOASSAM.COM\nTEAM OF TECHNO ASSAM\nHomeTechnologyPoco x3 Specification and Price in India\nassamtech September 08, 2020\nPoco X3 NFC ৰ দাম6GB + 64 GB, মডেলৰ EUR 229 ত (প্ৰায় 19,900 টকা) দাম থোৱা হৈছে । ইয়াত 120 Hz ৰিফ্ৰেছ হাৰৰ ডিস্প্লে দিয়া হৈছে ।\nPoco x3 NFC আৰম্ভ হ ' ল বিশ্বজুৰি ব্ৰেণ্ডৰ শেহতীয়া ছিৰিজ হিচাপে । এই কোৱাৰ্ট কেমেৰাৰ চেটআপ, চাৰিওফালে slim ডিচপ্লেৰ সৈতে ক্ষীণ বেজলৰ সৈতে আৰু প্ৰভাৱিত বিশেষজ্ঞ যেনে OctaCore Processor । পকো X3 দুটা RAM আৰু Storage কনফিগুৰেষ্যন, আৰু দুটা ৰঙৰ বিকল্প আহিছে । এই বছৰ ফেব্ৰুৱাৰী মাহত শুভাৰম্ভ কৰা পকো X2 ৰ সফলতা । কোম্পানীৰ অফিচিয়েল মিডিয়াৰ হেণ্ডেলত ষ্ট্ৰীম কৰা এটা ভাৰ্চুৱেল ইভেণ্টৰ জৰিয়তে প 'ক' X3এন এফ চি আৰম্ভ কৰা হৈছিল ।\nPOCO X3 এনএফচি দাম, উপলব্ধতা\nপকো X3 এন এফ চি দাম 6GB+64GB ষ্টৰেজ ভেৰিয়েন্ট EUR 229 ত (প্ৰায় 19,900 টকা) আৰু 6GB + 128GB ষ্টৰেজ ভেৰিয়েন্ট ৰ দাম EUR 269 প্ৰায় 23,400 টকা । প ' ক ' X3 দুটা ৰঙত উপলব্ধ হব এটা হৈছে Cobalt blue আৰু আন এটা হৈছে shadow Gery ।\nনতুন Poco Phone ৮ ছেপ্টেম্বৰৰ পৰা আৰম্ভ হোৱাৰ Bird pricing লগত বিক্ৰী হব । যত Poco x3 NFC base variant t EUR 199 (প্রায় 17,300 টকা) আৰু ERU 249 ত Top-Tier variant প্ৰায় 21,700 টকাত উপলব্ধ হব এই অফাৰ 11 চেপ্তেম্বৰ লৈকে বৈধ । ভাৰতত এতিয়া লৈকে ফোন কেতিয়া আহিব আৰু ইয়াৰ দাম কিমান হব ভাৰতত তাৰ কোনো তথ্য নাই ।\nPoco X3 এনএফচি স্পেচ\nডুৱেল-চিম (Nano) Poco x3 এন এফ চি এণ্ড্ৰইড 10. ৰ সীমিত Poco ৰ কাৰণে MIUI 12 ত চলে । মবিলেটো 6.67 ইঞ্চি সম্পূৰ্ণ-এইচডি + ডিস্প্লেৰ সৈতে 120Hz ৰিফ্ৰেছ হাৰৰ সৈতে ডায়েবেটিক চুইচ সুবিধাসমূহ, 240Hz নমুনা ৰেটিং আৰু HDR10 চাৰ্টিফিকেশ্বন ।ইয়াত গৰিলা গ্লাছ5সংৰক্ষিত আছে । নতুনকৈ শুভাৰম্ভ কৰা Octacore Qualcomm স্নেপড্ৰেগন 732 G Soc, এড্ৰেন ' 618 GPU দ্বাৰা সঞ্চালিত ।\nবিকল্পৰ প্ৰসংগতে, প ' ক ' X3 এন এফ চি ৰ এটা কোৱাৰ্ড ৰিয়েৰ কেমেৰাৰ চেটআপ আছে যত 64-Mp চ ' নি IMX 682 primary চেঞ্চৰf/ 1.73 লেনছৰ লগত, 13-মেগাপিক্সেল চেঞ্চৰ 119-ডিগ্ৰী কোণ লেন্স, 2-মেগাপিক্সেল গভীৰতা চেন্সৰ, আৰু অৱশেষত 2-মেগাপিক্সেল মেক্ৰো শ্বুটাৰ । ফ্ৰণ্ট কেমেৰাত আপোনাক 20 মেগাপিক্সেল চেন্সৰ দিয়া হৈছে । যত অকণমান hole - punch Cut Out পাব।\nসংৰক্ষণৰ বাবে, পকো Poco X3 এন এফ চি 128 GB লৈকে যি মাইক্ৰো এচডি কাৰ্ডৰ দ্বাৰা প্ৰসাৰিত হয় (256 জিবি লৈকে) সংযোগ বিকল্পত ৱাই-ফাই, ব্লুটুথ,4G, GPS / A-GPS, IR Blaster, এন এফ চি, 3.5 mm হেডফোন জেক আৰু এটা USB টাইপ-চি পোৰ্ট চাৰ্জ ৰ বাবে । 5,160 mAh বেটাৰী যি 33 w fast চাৰ্জিং সমৰ্থন কৰে । Onboard includ acceelerometer, gyroscope, ambient light sensor আৰু proximity sensor । লগতে এটা চাইড-মাউণ্টেড আঙ্গাৰপ্ৰিণ্ট স্কেনাৰ আছে আৰু ফোনটোt IP53 ৰেটিং আছে ।\nজানক ঘৰত LPG গেছ চিলিণ্ডাৰ কিমান বছৰলৈ থব পাৰি\nassamtech September 24, 2020\nকেতিয়াবা আপুনি আন এখন চহৰলৈ স্থানান্তৰ কৰিলে আপোনাৰ ঘৰত পুৰণা LPG চিলিণ্ডাৰ ৰাখিবৰ স…\nৰাতিপুৱা খালি পেটত পানী খোৱাৰ উপকাৰীতা\nWeight loss: Do you know what is the toughest ab exercise? in Assamese (Hint: It's notaplank)\nN-95 ভাৰতীয় বৈজ্ঞানিক ৰ Research\nGoogle ত কেতিয়াও search নকৰিব নহলে জেললৈ যাব লগা হব পাৰে\nCovid-19 চিকিৎসা সহায়ৰ বাবে কোনে কিমান টকা দিছে চাওক


#JEC Chapter2Part3– Arnab & Aastha\n#JEC Chapter2Part 3\nJuly 21, 2019 July 21, 2019 Indranee Sharma\nPrevious: #JEC Chapter2Part 2\nকলা ৰঙৰ জেকেটতোৰ পকেটত হাত ভৰাই ৰৈ আছে। এতিয়াহে ভালকৈ চাইছো তেওঁক, বুকু জুৰ পৰি যোৱাকৈ।\nশেতাঁ হাঁহি এটা মাৰি মোৰ ফালে চালে। আগতকৈ খীনাইছে,সোঁফালৰ চকুৰ তলৰ চিলাইৰ দাগটো এতিয়াও সতেজ,থুতৰিৰ তলত আৰু এটা দাগ। মন গৈছিল আলফুলে হাত ফুৰাই দিবলৈ, নোৱাৰিলো।\nতেওঁৰ ওচৰত গৈ ৰলো, লৰালৰিকৈ ওলাই যাওঁতে চুৱেটাৰ পিন্ধিবলৈ নহল। কলেজলৈ পিন্ধি যোৱা কাপোৰ এতিয়াও সলোৱা নাই। চুৰ্ণীখনেৰে যিমান পাৰি নিজকে ঢাকি ঠাণ্ডা আঁতৰাবলৈ চেষ্টা কৰিছো। ঠাণ্ডাত কঁপিছো নে তেওঁক ইমান দিনৰ পাছত ইমান ওচৰত পাই কঁপিছো নাজানো। একো কব পৰা নাই, তেওঁ বাইকখনত আউজি ৰৈ আছে অাৰু মই ওচৰতে তলমূৰ কৰি।\nঅাৰু অকণ কাষ চাপি গলো।\nহঠাতে তেওঁ চুলিখিনি কাণৰ কাষলৈ গুজি দিলে, দুখ পোৱা কাণখন আঙুলিৰে লাহেকৈ চুই দিলে, বুকুখন আকৌ এবাৰ ধক কৰি গল।\n:এতিয়াও বিষ অাছে?\nকি আচৰিত মানুহ? নিজৰ লগত কিমান কি ঘটি গল, কিন্তু তেওঁৰ এতিয়াও মোক লৈহে চিন্তা। ময়ো যদি তেওঁৰ দৰে ভাল পাব জানিলো হেঁতেন? মইয়ো যদি তেওঁ দুখ পোৱা ঠাই ডোখৰত হাত বুলাই দিব পাৰিলোহেঁতেন!!!!!!\nদুয়োৰে মনত সেই দিনটোৰ ভয়াৱহ সময়বোৰে দোলা দিলে, ইজনে সিজনক চাই আছো, কব পৰা নাই ধুমুহা জাকে কি কৰি থৈ গলে।\n:I am really happy for Utpol.\nতেওঁ কথাটো সলাবলৈ চেষ্টা কৰিলে।\nমই জানো তেওঁ কেতিয়াও নকয় তেওঁ কি অনুভৱ কৰিছে, কিন্তু মই বুজি পাওঁ। তেওঁৰ দুখ লাগিছে,বহুদিনীয়া সপোন ভাগিছে। চাৰিটা বছৰত এজন ছাত্ৰই কিমান কষ্ট কৰে সেইটো সকলোয়ে বুজিব নোৱাৰে।\nবন্ধুৰ বাবে সুখী হৈছে কিন্তু নিজৰ বাবে পুতৌ উপজিছে।\n:মই যাওঁ, সবেই…\n:Come with me.\nকথাটো সম্পূৰ্ণ কৰিবলৈ নাপালো।\nহাতখনত ধৰি লৈ গৈছে, ময়ো তেওঁৰ খোজত খোজ মিলাই আগবাঢ়ি গৈছো। হোষ্টেল নাইনৰ পৰা অলপ আগলৈ গৈ সৰু এখন ফিল্ড আছে। ফিল্ডখনৰ ওচৰতে এটা তিনিকোণীয়া বাট, এটা ৰাস্তা হোষ্টেল ৱানৰ ফালে গৈছে, এটা auditorun অৰ ফালে আৰু আনটো হোস্টেল নাইনলৈ। তিনিওটা ৰাস্তা লগ হোৱা ঠাইখিনিতে এজোপা ডাঙৰ গছ। সেইখিনি পাই দুয়ো ৰলো, তেওঁ গছজোপাৰ সিটো ফালে হৈ আউজি ৰল, সন্মুখত মই।\nখুবেই প্ৰয়োজন অলপ “আমাৰ” সময়ৰ।\nজিলমিলিয়া জোনৰ পোহৰে ঠাইখিনি যেন কেৱল আমাৰ বাবেই সজাইছে।\nযত মাথোঁ মই, অৰ্ণৱ অাৰু নিশাৰ নিৰৱতা।\nবুকুৰ শব্দই বিচাৰি পাইছে আনজনৰ কলিজাৰ বাট।\n:Astha, you have nothing to say??\n:এতিয়াও একো নোকোৱা?\n:I was almost dead, Damn it.\nআৰু নোৱাৰোঁ মই।\nকিমান শুনিম তেওঁ হেৰাই যোৱাৰ কথা!\nবুকুখন কঁপি উঠিল।\nভালপোৱা, অভিমান নে ভয় নাজানো….\nহাত দুখন আপোনা আপুনি আগবাঢ়ি গল তেওঁৰ ফালে…\nসজোৰে সাৱটি ধৰিলো মোৰ ‘প্ৰিয়’ মানুহজনক.. .\nএৰি দিলেই যেন হেৰাই যাব আকৌ…\nপ্ৰস্তুত নাছিল তেওঁ..\nগছজোপাত দুয়োখন হাতেৰে হেচাঁ দি যেনেতেনে ৰল..\nকিয় বুজি নাপায় কোনেও, সব কথা মই খুলি কব নোৱাৰোঁ, বুকুৰ মাজত ভাৱৰ অলেখ বুৰবুৰণি কিন্তু ওঁঠ দুটাই ফুটাই একোৱেই কব নোৱাৰোঁ।\nকুঁচি মুচি সোমালো তেওঁৰ বহল বুকুৰ মাজত..\nকাণত বাজিছে তেওঁৰ বুকুৰ ধক্ ধক্।\nশেষ হৈ যাওক অাজি খং, অভিমান, ভয় সকলোবোৰ..\nকেৱল ভালপোৱা থাকক অৰ্ণৱ অাৰু আস্থাৰ মাজত….\nমিঠা মিঠা বিষ এটাই কলিজাটো জোকাৰি গল।\nশব্দবোৰ হেৰাই গৈছে, কিবা কব খুজিছো, মুখ ফুটি ওলোৱা নাই।\nএইবাৰ তেওঁ মেৰিয়াই ধৰিছে মোক সবল দুবাহুৰে।\n:I missed you Astha!!!!\nহয়তো মোক হেৰুৱাই পেলোৱাৰ ভয়ে তেওঁকো খুলি খুলি খাইছিল, অাজিৰ প্ৰাপ্তিয়ে খুলি পেলাইছে সেই খঙাল অৰ্ণৱৰ মুখাখন। মোৰ চুলিত মুখ গুজি কৈ অাছে বহুত কিবাকিবি, পোৱা নোপোৱাৰ দোমোজাত কিদৰে পাৰ হৈছিল হস্পিতালৰ প্ৰতিটো দিন।কিদৰে আজিও ৰাতি ৰাতি উচপ খাই উঠে তেওঁ, মোৰ ওছৰৰ পৰা চিৰদিনৰ বাবে গুচি যোৱাৰ ভয়টোয়ে কি কৰি পেলালে তেওঁক, লাহে লাহে অাৰু বেছি সবল হৈ আহিছে দুবাহুৰ বান্ধোন, মোৰ উশাহ বন্ধ কৰি দিব পৰাকৈ!…\nতেওঁৰ বুকুৰ মাজৰ পৰা মূৰ তুলি চালো.. জোনৰ পোহৰত তৰাৰ দৰে তিৰবিৰাইছে তেওঁৰ কজলা চকুজুৰি….\n:Shhhhh, you don’t have to say anything.\nদুয়োখন হাতেৰে মোৰ মুখ খন ডাঙি ধৰিলে , তেতিয়াহে গম পালো মই কি কৰি পেলালো।\nএৰি দিলো দুবাহুৰ বান্ধোন।\nদুখোজ পিছুৱাই আহিলো, কোনোবাই দেখিছে নেকি চালো। নাই ওচৰত কোনো নাই।\n:No you can’t.\n: Stay with me please. I need you.\nকাষতে ৰলো, লাজে ভয়ে হেঁচা মাৰি ধৰিছে, কঁপি আছো, মোৰ সোঁহাতখন খামুচি অাছে তেওঁ , একো কোৱা নাই, নালাগে কব, এতিয়া অাৰু আমাৰ মাজত ভাষাৰ প্ৰয়োজন নাই। চৌপাশৰ কোলাহল বোৰেও চুব পৰা নাই আমাক।\nবহুত সময় মনে মনে পাৰ হল\n:I feel likealoser Astha.\n:তেনেকৈ কিয় কৈছে???\n:It’s not the end of life I know, I may getabetter job tomorrow, but I won’t be having anyone by my side to share my happiness. These smiley faces will be memories by then. I also want to be happy Astha, at least for once I want to know how does it feel.\nকিয় এনেকুৱা হয়? কিমান দুখ সাঁচি ৰাখিছে তেওঁ নিজৰ মাজতে, হুমুনিয়াহ হৈ ওলাই আহিছে এই দুৰ্বল মুহূৰ্তত, আবেগিক হৈ পৰিছে সেই খঙাল অৰ্ণৱ।\n:মই থাকিম, সদায়।\nআৰু বহুত কিবা কিবি কব খুজিছিলো, নোৱাৰিলো।\nমনে মনে ভাবিলো মাথোঁ…\nআপোনাৰ সপোনো এদিন জীপাল হব,\nভালপোৱাৰে উপচি পৰিব কলা পৰা কলিজাটো\nএদিন আপুনিও হাঁহিব, সুখী হব..\nহয়তো সিদিনা আপোনাক চাই মইয়ো হাঁহিম\nহাঁহিৰ চকুলোৰে দুচকু তিয়াই\nমূৰ দোঁৱাম নমোৰ ওচৰত।।।\nখামুচি থকা হাতখন ঢিলাই দিলে তেওঁ, হয়তো বিশ্বাস কৰিব পৰা নাই কি শুনিলে!\n:Say it again… Please.\n:মই থাকিম আপোনাৰ লগত, সদায়।\nতিৰবিৰাই থকা চকুজুৰি উপচি পৰিছে, সুখৰ চকুলো!\nহঠাতে মোক দুবাহুত ধৰি ঘূৰাই দিলে,\nএইবাৰ গছত আউজি মই, অাৰু মোৰ দুয়োফালে দুখন হাত ৰাখি মোক বন্দী কৰি মোৰ অৰ্ণৱ।\nইমান কিয় ওচৰ চাপি আহিছে?\n:So you love me miss Astha Baruah, Say it!!!!!\n:Just say it.\nইমানবোৰ হৈ গল, কিন্তু সেই অদ্ভুত জেদটো এতিয়াও সলনি হোৱা নাই। পাৰি নেকি সকলোবোৰ খুলি কব, নিজেতো কোৱা নাই মোক ভাল পাওঁ বুলি।\n:মই যাওঁ, কোনোবাই দেখিব।\n:I don’t giveadamn.\nখঙটো লাহে লাহে বাঢ়ি আহিছে গম পালো, তেওঁৰ ঘন ঘন উশাহৰ শব্দ মোৰ চুলিত লাগিছে, মৰি যাম এতিয়া মই।\nকি আচৰিত মানুহ????\nএজাক লৰা ছোৱালী আমাৰ ফালেই আহি আছে, ঠেলা মাৰি আঁতৰাই দিলো তেওঁক, দৌৰি দৌৰি গুচি আহিছো ৰাজীহঁতৰ ওচৰলৈ, কলিজাটো ওলাই আহিবলৈ বেছি পৰ নাই।\nIf you want to be notified as soon as the next post released, follow me in facebook…\nPrevious Post #JEC Chapter2Part 2\nNext Post #JEC Chapter2Part 4\n59 thoughts on “#JEC Chapter2Part 3”\nSikha baishya says:\nUffffffffff moja…nxt par2 ru ktiake ahibo…roi thkim nxt partr krne…\nশুভাশীষ বৰুৱা says:\nযদি পৰা হয় প্ৰতি দেও বাৰৰ বিপৰীতে প্ৰতি সপ্তাহত ৩টা অধ্যায় পঢ়িৱ পোৱা হ’লে নথৈ আনন্দিত হলো হয় মই লগতে অসংখ্য #JEC অনুৰাগী সুখী হ’ল হয়।\nbaa!😚 .. janu apuni o khub busy. kintu episode keiti okon hunkal k puwa hole vaal aasil. nhole bostu bilak pahoriathaku…. or else u can do one thing.. jodihe deri k upload kore tetiahole ekebare tinihta maan episode dile o bhaal lagibo😘💕💕💕\nAnjilina Bara says:\nBht vl lagil…\nTushmita gogoi says:\nBaa olo jdi basikoi phibo palu hoi aru val lagil hoi….JEC r protitu part ei mntu korbaloi uruai loi jai.. bhut val lagise baa… katiau jen hekh hoi njabo JEC….\nMehjabin Sultana says:\nVal lagil porhi.\nPingback: #JEC Chapter2Part4– Arnab & Aastha\nAugust 3, 2019 at 12:03 am\nHsake Val lage jana bhakhare bujab nuwari oo


কলিকতাত লটিঘটি – কংকনা মহন্ত – ফটাঢোল\nকলিকতাত লটিঘটি – কংকনা মহন্ত\n১৯৯৫ চন মানৰে কথা। আজিকালি পুৰণা কথা বৰকৈ মনত পৰে। এইটো হেনো বুঢ়া হোৱাৰ লক্ষণ। তেতিয়া আমি নাগালেণ্ডৰ তুলিত থাকোঁ, তাৰ পেপাৰমিলত।এওঁৰ হঠাৎ কলিকতাত অফিচৰ এখন মিটিং ওলাল। ল’ৰাৰ পৰীক্ষা শেষ, গতিকে আমিও লগতে ওলালোঁ।আমি কামৰূপ এক্সপ্ৰেছত গৈছোঁ আৰু চল্টলেকৰ পেপাৰমিলৰ গেষ্টহাউচত থকাৰ ব্যৱস্থা। ৰেলত কুউ..ঝক্‌ঝক্ কৰি গৈ আছোঁ। মনত ফূৰ্তি! ফুৰিম, বজাৰ কৰিম। এওঁৰ মিটিং অলপ সময়ৰ কাৰণে। সব প্লেনড্। ৰাতিপুৱা সাতটাত হাওৰাত নামি চিধা গেষ্টহাউচত আমাক থৈ এওঁ অফিচলৈ যাব আৰু আবেলি আমি ফুৰিবলৈ ওলাই যাম। এনেই নকয় নহয়, ভবা কথা নহয় সিদ্ধি, বাটত আছে কণা বিধি। ট্ৰেইন তিনিঘণ্টা লেট যিটো সেইসময়ত তেনেই কমন কথা আছিল। মইহে ৰেলৱেৰ ওপৰত বেছি ভৰষা কৰিছিলোঁ। এঘাৰটাত এওঁৰ মিটিং আৰু সময়ত নাপালে ডাঙৰ সমস্যা হ’ব। তেওঁৰ চিন্তাত আমিও চিন্তাত পৰিলোঁ। শেষত ঠিক হ’ল এওঁ আমাক ষ্টেচনতে থৈ চিধা মিটিঙলৈ যাব আৰু দুটামান বজাত মিটিং শেষ হোৱাৰ পিছত আমাক লৈ গেষ্টহাউচলৈ যাব। বস্তু বাহানি ক্ল’কৰুমতে থৈ দিম। এওঁ ৰেলতে ইউনিফৰ্ম পিন্ধি তৈয়াৰ হৈ ল’লে।\nদহটাত আমি নামিলোঁ হাওৰাত। সময় নাই এওঁৰ হাতত। দৌৰাদৌৰিকৈ বস্তু থ’বলৈ ক্ল’কৰুমলৈ গ’লোঁ, তাত বস্তু নাৰাখে কাৰণ আমাৰ ৰিটাৰ্ণ টিকেট কেইদিনমানৰ পিছত। আমি ভাবিলোঁ ৰেষ্ট ৰুমতে থাকিম, বস্তুৰ কাৰণেও চিন্তা নাই।তাতো একেই, সেইদিনা যাবলগীয়া মানুহকহে তাত থাকিবলৈ দিব। ইমান ৰিকুৱেষ্ট কৰিলোঁ কিন্তু সব বেকাৰ। উপায় নাপায় কেণ্টিন এখনত ৰিকুৱেষ্ট কৰোঁতে তাতেই লাগেজখিনি তলা মাৰি ৰাখি থ’বলৈ দিলে। কৃতজ্ঞতা জনাবলৈ তাতে পৰঠা চাহ খালোঁ। এওঁ তেতিয়ালৈ গ’লগৈ। মই আৰু মোৰ ল’ৰা গোটেই দিন ইফালৰ পৰা সিফালে ঘূৰি ফুৰিছোঁ। এবাৰ নিজে অলপ ফুৰি আহোঁ বুলি ষ্টেচনৰ বাহিৰলৈ ওলাই ভিৰ দেখি ভয় খাই আকৌ ভিতৰ সোমালোঁ। দুপৰীয়া কেণ্টিনত কিবা এটা খাই বহি আছোঁ। তেনেকুৱাতে টিটি এজন আহি মোৰ ওচৰ পালেহি। বৰ ভালকৈ সুধিলে মেডাম আপোনাক তেতিয়াৰ পৰা এই সৰু ল’ৰাটোৰ লগত ইয়াতে ঘূৰি ফুৰা দেখিছোঁ, কি হ’ল? কাৰ লগত আহিছে? ক’ত যাব? একেলগে এসোপা প্ৰশ্ন। মই মোৰ কথাখিনি ক’লোঁ, এওঁৰ মিটিঙৰ কথা ক’লোঁঁ৷ কিন্তু তেওঁ ভাবিলে কোনোবাই মোক বিয়া পাতি ল’ৰাৰে সৈতে ষ্টেচনতে এৰি গ’ল। মই যিমানে কৈছোঁ নহয়, তেওঁ বিশ্বাস নকৰে। মোক জোৰকৈ পুলিচ থানালৈ লৈ যায়েই আৰু। মই নাযাওঁ, তেওঁ নেৰে। তেতিয়ালৈ মোৰ চাৰিওফালে মানুহ গোট খাই গ’ল। এতিয়া কিমানক বুজাম। তেতিয়া চাৰি/পাঁচ মান বাজিল। মোৰো চিন্তা লাগি আছে। একো খবৰো পোৱা নাই। টিটিয়ে তথাপিও মোক জোৰকৈ ওচৰৰ চিআৰপি কেম্প এটালৈ লৈ গ’ল। চিআৰপিৰ অফিচাৰজনে যেনিবা মোৰ কথাটো বুজিলে আৰু দৰকাৰ হ’লে খবৰ দিবলৈ কৈ টিটি আৰু মোক পঠিয়াই দিলে।\nপ্লেটফৰ্ম পাওঁতে আকৌ মানুহে আহি বেৰি ধৰিলেহি।তেতিয়া মোৰ আৰু ধৈৰ্য্যৰ বান্ধ চিঙি গ’ল। ল’ৰাক সাৱটি কান্দিবলৈ লওঁতেই দেখিলোঁ এখন জীপৰ পৰা এওঁ নামিছে। এওঁক দেখি তেতিয়া মই ভেঁকৈ কান্দি দিলোঁ। মোৰ কাষৰ পৰা ভিৰ আঁতৰিল। টিটিক এওঁৰ লগত চিনাকি কৰাই ধন্যবাদ দি বস্তু বাহানি লৈ গাড়ীত বহিলোঁ। তেতিয়া সন্ধিয়া। দিনটো এনেকৈ খেলিমেলিতে গ’ল। এওঁৰ মিটিং দেৰিলৈকে চলিছিল।যাহওক এতিয়া চিধা গেষ্টহাউচত বিচনাত বাগৰিমগৈ বুলি উশাহ লৈছোঁহে, জীপৰ দ্ৰাইভাৰে বোলে চাৰ চল্টলেক বহুত দূৰ, ইমান তেল নাই গাড়ীত। ঘূৰি আহিবলৈ তেল কমি যাব। সেইখন অফিচৰ গাড়ী, য’তে ত’তে তেল ভৰাব নোৱাৰে। আমাক এটা ঠাইত নমাই টেক্সি এখন ৰখাই উঠাই দিলে। আকৌ এবাৰ স্বস্তিৰ নিশ্বাস পেলালোঁ। আমি চিটত হেলান দি বহি দ্ৰাইভাৰক ক’লোঁ পেপাৰমিল গেষ্টহাউচ। ভাবিছোঁ চল্টলেকত সবেই জানিবই। দ্ৰাইভাৰে সুধিলে চাৰ টেংকী নম্বৰ কিমান? আমিতো নাজানোঁ। দ্ৰাইভাৰ সমস্যাত পৰিল বোলে ইয়াত টেংকী নম্বৰ হ’লেহে বিচাৰি উলিয়াব পাৰি। তেতিয়া নটা বাজিছে, আমি চল্টলেক পাওঁতে। এতিয়া গোটেই চল্টলেক ঘূৰি ফুৰিছোঁ গেষ্টহাউচ বিচাৰি। দোকান, ৰাস্তাৰ মানুহ সবকে সুধিছোঁ, নাই কোনেও চিনি নাপায়। তেতিয়ালৈ মোৰ ল’ৰা শুই গ’ল। ময়ো লেবেজান। গাড়ীৰ খিড়িকীৰে বাহিৰলৈ চাই গৈছোঁ। টেক্সিৰ মিটাৰ চলি আছে টেক্সিৰ লগতে। তেতিয়ালৈ চাৰে দহটা বাজিল।এবাৰ মই দূৰত পেপাৰমিলৰ লগ’টো দেখিলোঁ। মই এওঁক ক’লোঁঁ সৌটো গেষ্টহাউচ! পেপাৰমিলৰ লগ’টো আছে। এওঁৰ আকৌ সব কথাতে মোক অবিশ্বাস কৰাৰ স্বভাৱ এটা আছে। ক’তা, মই দেখোন দেখা নাই, এওঁৰ উত্তৰ। মই তেতিয়া দ্ৰাইভাৰকে ক’লোঁ দাদা সেইযে দেখিছে লাইট, তালৈ লৈ ব’লক। সি বোলে অ’ এইটো টেংকী নম্বৰ ষোল্ল। অৱশেষত যেনিবা গৈ গেষ্টহাউচ পালোঁঁ৷ ফ্ৰেছ হৈ, খাই বৈ বিচনাত পৰোঁতে বাৰ বাজিল। গোটেই দিনটো আমাৰ মানে মোৰ আৰু ল’ৰাৰ লটিঘটিতে গ’ল।\n« অলপ বৰপেইটা – ড° বিৰিঞ্চি কুমাৰ দাস\nনিগনি আৰু মই (মূল : হৰিশংকৰ পৰছাই) অনুবাদ – পূৰৱী কটকী »\nইমান পুৰনা কথা মই পাহৰিয়েই গৈছিলো । Crime & intelligence ৰ (NE region ) security review . যথাস্থান সময়ত পাই গম পালো আহ্বায়ক বিশেষ কামত অনুপস্থিত । অসম , বেঙ্গল , বিহাৰ , উৰিষ্যাৰ বিভিন্ন ইউনিটৰ পৰা গোট খোৱা বিষয়া সকলক বহুৱাই মিটিং খন ময়ে পৰিচালনা কৰিব লগা হল । Working lunch কৰি মিটিঙৰ মিনিউটচ তৈয়াৰ কৰি জমা দিও মানে প্ৰায় চাৰিটা বাজিল । কলিকটাৰ ট্ৰেফিক ফালি হাওড়া ষ্টেচন পোৱাৰ পিছৰ খিনি কঙ্কনাই লিখিছেই । মোৰো কম লটিঘটি হোৱা নাছিল সেইদিনা ।\nবঢ়িয়া লাগিল পঢ়ি বা। সেইদিনা আপোনাৰ কি অৱস্থা হৈছিল ছাগে! এতিয়া পিচে মনত পেলাই ভাল লাগে নিশ্চয়। লিখাৰ ষ্টাইলটো খুউব ভাল লাগিল।


কুকুৰেৰে এবাৰ যৌন সম্ভোগত ১৭ লাখ টকা! ১৪ বছৰ কাৰাবাস ঘোষণা আৰক্ষীৰ | Asom Live 24\nকুকুৰেৰে এবাৰ যৌন সম্ভোগত ১৭ লাখ টকা! ১৪ বছৰ কাৰাবাস ঘোষণা আৰক্ষীৰ\nin অপৰাধ, বিবিধ, বিশ্ব\nকুকুৰ সৈতে যৌন সম্ভোগ কৰিলে অতি কমেও ১৪ বছৰ কাৰাবাস খাটিব লাগিব মহিলাই৷ এই কঠোৰ সকীয়নি প্ৰদান কৰিছে এখন দেশৰ আৰক্ষী বিভাগে৷\nকুকুৰ সৈতে মহিলাই যৌন সম্পৰ্ক স্থাপন কৰিলে এক বিশেষ ধৰণৰ ৰোগৰ সংক্ৰমণ হৈ বুলি প্ৰকাশ কৰি পশ্চিম আফ্ৰিকাৰ দেশ নাইজেৰিয়াৰ আৰক্ষীয়ে এই কঠোৰ নিৰ্দেশনা জাৰী কৰিছে৷\nনাইজেৰিয়া নিউজ এজেঞ্চি-এ প্ৰকাশ কৰা মতে এগৰাকী টিকটক গাৰ্লে মতা কুকুৰ সৈতে যৌন সম্ভোগ কৰি থকা ভিডিঅ’ ভাইৰেল হোৱাৰ পিছতে দেশখনৰ আৰক্ষীয়ে এই কঠোৰ নিৰ্দেশনা জাৰি কৰিছে৷\nলগতে পঢ়ক প্ৰাক্তন প্ৰেমিকৰ সৈতে পত্নীৰ যৌনালাপ! ইয়াৰ পিছত কি কৰিলে স্বামীয়ে?\nনাইজেৰিয়ান আৰক্ষীয়ে সকীয়নি প্ৰদান কৰি কয় যে কোনো মহিলাই কুকুৰ সৈতে যৌন সম্ভোগ কৰিলে অতি কমেও ১৪ বছৰ কাৰাদণ্ড ভোগ কৰিব লাগিব৷\nইয়াৰ পিছতে টিকটক গাৰ্লগৰাকীয়ে এটা ভিডিঅ’ত স্বীকাৰোক্তি দি কয় যে কুকুৰৰ সৈতে এবাৰ যৌন সম্পৰ্ক স্থাপন কৰিলে তেওঁক বিশাল পৰিমাণৰ ধন প্ৰদান কৰা হয়৷\nটিকটক গাৰ্লগৰাকীয়ে দাবী কৰা মতে এবাৰ তেনে সম্পৰ্ক স্থাপন কৰিলে তেওঁক ১.৭ মিলিয়ন মাৰ্কিন ড’লাৰ দিয়া হয়৷ যিটো ভাৰতীয় মূল্যত প্ৰায় ১৭ লাখ টকা৷\nলগতে পঢ়ক কেঞ্চাৰ হাস্পতালৰ পিছত এইবাৰ অসমত পলিটেকনিক আৰু ITI স্থাপন কৰিব TATAএ\nসেয়ে নাইজেৰিয়ান আৰক্ষীৰ এই ঘোষণাত টিকটক গাৰ্লগৰাকীয়ে তীব্ৰ অসন্তুষ্টি প্ৰকাশ কৰিছে৷ এটা ভিডিঅ’ত তেওঁ কয় যে ‘‘কুকুৰ সৈতে এবাৰ সংগম কৰিলে মোক ১৭ লাখ টকাকৈ দিয়া হৈছিল৷ মইতো কাকো হত্যা কৰা নাছিলো৷ ধনৰ বাবে এই কাম কৰিছিলো৷ কোনো ধৰণৰ অন্যায় কাম কৰা নাই৷’’\nটিকটক গাৰ্লগৰাকীৰ এই ভিডিঅ’ৰ পিছতে নাইজেৰিয়াৰ আৰক্ষীয়ে প্ৰতিক্ৰিয়া প্ৰকাশ কৰিছে৷ আৰক্ষীৰ প্ৰশ্ন, কোনে এই বিশাল পৰিমাণৰ ধন প্ৰদান কৰিছিল?\nআৰক্ষীৰ এগৰাকী উচ্চ পদস্থ বিষয়াই টুইট কৰি কয়, ‘‘তেওঁ যি কৰিছে, সেয়া আইনৰ দৃষ্টিত গুৰুতৰ অপৰাধ৷ ইয়াৰ বাবে তেওঁৰ ১৪ বছৰ পৰ্যন্ত কাৰাদণ্ড হ’ব পাৰে৷’’\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamNigeria News AgencyNigeria policesex with dog\nকেন্দ্ৰীয় মন্ত্ৰী তেলীৰ ভাষণৰ মাজতে চলিল প’ৰ্ণ ক্লীপ! কোনে সংঘটিত কৰিলে এই কাণ্ড?\nবয়স মাত্ৰ ১৬ বছৰ! ইণ্টাৰনেট চাঞ্চল্য-অভিনেত্ৰী কাইলিয়া প’ছীৰ কৰুণ মৃত্যু!


আকৌ বাঢ়িল! ATMৰ পৰা টকা উলিওৱাৰ পূৰ্বে জানি লওক! নিৰ্ধাৰিত সীমা পাৰ কৰিলে ভৰিব লাগিব অধিক শুল্ক...rbi-atm-new-rule-for-cash-withdrawal-banks-to-charge-rs-21-per-transaction-after-free-limit-hb– News18 assam\nআকৌ বাঢ়িল! ATMৰ পৰা টকা উলিওৱাৰ পূৰ্বে জানি লওক! নিৰ্ধাৰিত সীমা পাৰ কৰিলে ভৰিব লাগিব অধিক শুল্ক...\nভাৰতীয় ৰিজাৰ্ভ বেংকে জাৰি কৰিছে নতুন নিৰ্দেশনা। অহা বছৰৰ পৰা কাৰ্যকৰী হ'ব এই নিয়ম। প্ৰতিমাহে তিনিবাৰতকৈ অধিক ATM ট্ৰানজেকশ্যন কৰিলে ভৰিব লাগিব অধিক শুল্ক। অন্যান্য লেনদেনৰ বাবেও শুল্ক বঢ়োৱাৰ অনুমতি।\nLast Updated : June 11, 2021, 14:32 IST\nশীঘ্ৰে ATMৰ পৰা টকা উলিওৱাৰ নিয়ম সলনি হ'বলৈ গৈ আছে। ইয়াৰ বাবে ভাৰতীয় ৰিজাৰ্ভ বেংকে জাৰি কৰিছে নতুন নিৰ্দেশনা। যাৰ অধীনত প্ৰতিমাহে নিৰ্ধাৰণ কৰা ট্ৰানজেকশ্যনৰ সীমা পাৰ কৰিলে ভৰিব লাগিব অধিক শুল্ক।\nRBI-য়ে লগতে অহা বছৰৰ পৰা ATMৰ জৰিয়তে নিৰ্ধাৰিত সীমাতকৈ অধিক বাৰ টকা উলিয়ালে বা অন্য লেনদেন কৰাৰ ক্ষেত্ৰত শুল্ক বঢ়োৱাৰ অনুমতি প্ৰদান কৰিছে। ২০২২ৰ জানুৱাৰী মাহৰ পৰা প্ৰতিমাহে নিৰ্ধাৰিত সীমাতকৈ অধিক ট্ৰানজেকশ্যন কৰিলে ২১ টকা শুল্ক ভৰিব লাগিব।\nগ্ৰাহকে প্ৰতিমাহে ATMৰ জৰিয়তে পাঁচবাৰ বিনামূলীয়া ট্ৰানজেকশ্যন কৰিব পাৰিব। কিন্তু মহানগৰত অন্য বেংকৰ ATMত তিনিবাৰ আৰু সৰু চহৰত পাঁচবাৰ লেনদেন কৰিব পাৰিব।\nসেইদৰে, জাননী অনুসৰি, ১ আগষ্ট ২০২১ৰ পৰা প্ৰতিমাহে ইণ্টাৰচেঞ্জ ১৫ টকাৰ পৰা ১৭ টকালৈ বঢ়াই দিয়া হৈছে।\nATMATM TransactionRBI New Rules


অভিনয় – ফৰিদ আহমেদ | Xahitya.Org\nঅপেক্ষা কৰি কৰি নিশা এঘাৰ বজাত যেতিয়া বেজী দিয়া ল’ৰাজনৰ মোবাইল অফ পোৱা গ’ল, অনুপমৰ বুজিবলৈ বাকী নেথাকিল যে – আজি মাকে গোটেই ৰাতি অসন্তুষ্ট মনৰে অনিদ্ৰাত পাৰ কৰিব৷ মাকৰ বিশ বছৰীয়া এই দীৰ্ঘ চিকিৎসাৰ কালছোৱাত সি ইতিমধ্যেই বহু কথা বুজি উঠিছে৷\nপ্ৰকৃততে মাকক বেজী এটা দিয়াটো এটা আভুৱা মাত্ৰ৷ তীব্ৰ হতাশা-দুখ আৰু কেতিয়াবা ক্ষোভত ভাগি পৰে সি৷ নিজ জন্মদাতৃ মাতৃ, যাৰ খুচি আৰু মনৰ শান্তিৰ লগত, তাৰ নিজৰো মানসিক শান্তিবোৰ একাত্ম হৈ পৰিছে, সেই মাকৰ লগত কৰিব লগা হোৱা এনে প্ৰতাৰণাই (?) তাক কেতিয়াবা জোকাৰি যায়৷ আচলতে যোৱা তিনিমাহ মানৰপৰাই এই প্ৰক্ৰিয়াটো চলি আহিছে৷ বছৰ বছৰ ধৰি বেমাৰে কোঙা কৰি অনা অনুপমৰ মাকে কেতিয়াবা কৰো বুলিয়েই অশান্তি কৰে, চিকিৎসকৰ কোনো পৰীক্ষাতে ধৰা নপৰা এটা পেটৰ বিষ অনুভৱ কৰি শিশুৰ দৰে আচৰণ কৰে, কেঁকাবলৈ আৰম্ভ কৰে৷ কিন্তু দীৰ্ঘদিন ধৰি বেজি-চেলাইন দি অহা নৰেনে কেৱল ডিষ্টিল ৱাটাৰ 5ml ইনজেক্ট কৰি দিয়াৰ ক্ষন্তেক পাছতে অনুপমৰ মাক সুস্থ হৈ পৰে৷\nচাৰে এঘাৰ বাজিল৷ কি কৰিব এতিয়া?\nসবিতাৰ মাতত অনুপমৰ সম্বিত ঘূৰি আহিল৷ দৰাচলতে সিনো এতিয়া কি কৰিব তাকেই ভাবি আছিল৷ জীৱন-জীৱিকাৰ তাড়নাত দিনটো দৌৰা-দৌৰি কৰা অনুপমৰ পিছনিশা হলেও অলপ নিদ্ৰাৰ প্ৰয়োজন৷ দিনটো শাহুৱেকৰ লগত লাগি থাকি সবিতাও ক্লান্ত হৈ পৰে৷ অথচ দিনটোৰ সকলো যাতনা সামৰি মাক নিদ্ৰাত ঢলি নপৰাকৈ সি শোৱাপাটীত পৰাটো তাৰবাবে বহুবছৰৰ পৰা এক অলীক কল্পনা মাথোঁ৷\nশেতেলীত পৰি থকা মাকৰ বেদনাসিক্ত মূখখনলৈ চাই অনুপমে হঠাৎ এটা সিদ্ধান্ত লৈ পেলালে৷\n“ মই আন কৰোবাক পাওঁ নেকি বিছাৰি যাওঁ, তুমি মা’ৰ কাষত থাকা “\nসাধাৰণতে হেলমেট নিপিন্ধা অনুপমে সিদিনা কাণে-মূৰে মাফলাৰ মেৰিয়াই ফুলমাস্ক হেলমেটটো পিন্ধি ওলাই গ’ল৷ অনুপমৰ আচহুৱা আচৰণ দেখি সবিতাই কিবা ক’ব খুজিও অনুপমৰ ইঙ্গিতত ৰৈ গ’ল, সি কেৱল হাতৰে মবাইলটোলৈ দেখালে৷ ক্ষন্তেক পাছত ৰিং হোৱা মবাইলটোত অনুপমৰ দৃঢতা ভৰা অথচ কোমল কণ্ঠস্বৰ ভাহি আহিল – “ মা’ৰে শপত, প্লিজ তুমিও অভিনয় কৰিবা, মা’ক সিকাতিকৈ শোৱাই ৰাখা “\nকেইমিনিট মানৰ পাছত চিনিব নোৱাৰা বেশ-ভূষাৰে অনুপমে নিজেই মাকক কপি উঠা হাতৰে5ml ডিষ্টিল ৱাটাৰ ইনজেক্ট কৰিলে৷ আন দিনবোৰৰ দৰে অনুপমৰ সৰু সৰু নিৰ্দোষ ধেমালিবোৰত খিল-খিলাই উঠা সবিতাই কেৱল এক অদ্ভুত চাৱনিৰে অনুপমলৈ চাই ৰ’ল৷\nমাকক শোৱাই অনুপম ধীৰে ধীৰে নিজৰ কোঠালৈ আহি অলসভাৱে বহি পৰিল৷ সবিতাই লাহে লাহে খুলি দিয়া ফুলমাস্ক হেলমেটটোৰ ভিতৰখন অনুপমৰ দুখবোধৰ চকুলো, হতাশা আৰু মাকৰ নিদ্ৰাসুখৰ সুখবোধৰে একাকাৰ হৈ আছিল৷


বৰগোহাঞি ছাৰ আৰু নিৰুপমা বাইদেউ – শব্দ আখৰা\nPosted by pranjaldas88 on এপ্ৰিল 7, 2017 মে 8, 2017\nদুদিনমানৰ আগেয়ে প্ৰথিতযশা সাহিত্যিক, সাংবাদিক শ্ৰদ্ধাৰ হোমেন বৰগোহাঞি ছাৰৰ বৰ্ণাঢ্য জীৱন আৰু সাহিত্য কীৰ্তি সকলো সামৰি এটি ৱেবছাইট মুকলি কৰা হৈছিল। ৱেবছাইটত সংযোজিত কৰা হৈছে বৰগোহাঞি ছাৰৰ ডেকা বয়সৰ কেইখনমান দুৰ্লভ আলোকচিত্ৰ। তাৰে দুখনমান ফটো অৱশ্যে তেখেতৰ আত্মজীৱনীমূলক ৰচনা সন্নিৱিষ্ট দুই এখন কিতাপত আগেয়েও দেখা পাইছিলোঁ। ৱেবছাইটৰ ফটোবোৰ একাদিক্ৰমে চাই থাকোতে হঠাত যেন এখন ফটোত দৃষ্টি থৰ হৈ পৰিল। হোমেন বৰগোহাঞি ছাৰ আৰু নিৰুপমা বৰগোহাঞি বাইদেউৰ যুগ্ম জীৱনৰ আৰম্ভণিতে তোলা ফটোখন দেখি খন্তেক সময়ৰ বাবে আবেগ বিহ্বল হৈ ৰ’লোঁ। সেই সময়ৰ তেজোদীপ্ত বৰগোহাঞি ছাৰ আৰু সৰল অথচ দৃঢ়তাৰে সমুজ্জ্বল বাইদেউৰ মুখলৈ বহু সময় অপলক দৃষ্টিৰে চাই ৰ’বলৈ বাধ্য হ’লোঁ।\nজীৱন কালতেই যি কেইগৰাকী বিৰল প্ৰতিভাধৰ অসমীয়া ব্যক্তিয়ে নিজৰ অসাধাৰণ কীৰ্তি আৰু অনন্য জীৱন সাধনাৰে সকলোকে প্ৰভাৱিত তথা উদ্বুদ্ধ কৰি তুলিবলৈ সক্ষম হৈছে, সেই সকলৰ ভিতৰত হোমেন বৰগোহাঞি ছাৰ আৰু নিৰুপমা বৰগোহাঞি বাইদেউ সদায়ে শীৰ্ষত থাকিব। তেওঁলোকৰ বৌদ্ধিক ফচলতকৈয়ো দুয়োৰে বৰ্ণিল জীৱন, অপৰাজেয় জীৱন সংগ্ৰাম, আৰু জীৱন যুদ্ধত আপোচবিহীন মনোভাৱেৰে আগুৱাই যোৱাৰ মানসিকতাইহে বহুজনক তেওঁলোকৰ অনুগামী কৰি তুলিছে। জীৱন সম্পৰ্কে তেওঁলোক দুয়োৰে গভীৰ মনস্ত্তাত্বিক দৰ্শন, স্বৰূপাৰ্থত পৰিপূৰ্ণ জীৱন সম্পৰ্কে তেওঁলোকৰ দৃষ্টিভংগী, গভীৰ নৈৰাশ্যৰ মাজতো তেওঁলোকে হৃদয় আৰু আত্মাত জিলিকাই ৰখা গভীৰ আশাবাদৰ পোহৰে বহুজনক সাহস, প্ৰেৰণা আৰু সঞ্জীৱনী শক্তিৰে সৱল কৰি তুলিছে। সেয়াই ছাৰ-বাইদেউ দুয়োৰে জীৱনৰ অনিৰ্বাণ কৃতিত্ব। তথাপিও কি কাৰণতনো এই দুগৰাকী বৰেণ্য অসমীয়া সাহিত্যিকে নিজৰ বৈবাহিক জীৱনৰ যতি পেলাই পৰস্পৰে আঁতৰি থকাৰ সিদ্ধান্ত ল’লে সেয়া যেন সকলোৰে বাবে এক চৰম বিভ্ৰান্তিকৰ কৌতুহলৰ প্ৰশ্ন।\nবছৰচেৰেক আগেয়ে গুৱাহাটী গ্ৰন্থমেলাত আয়োজিত এক অন্তৰংগ আলাপ অনুষ্ঠানত এই বিষয়ে সোধা এক প্ৰশ্নৰ উত্তৰত নিৰুপমা বাইদেৱে কৈছে- ‘সেয়া একান্তই ব্যক্তিগত বিষয়’। হোমেন বৰগোহাঞি ছাৰৰ ভাষাতো- ‘প্ৰত্যেক ব্যক্তিৰে জীৱনটো হৈছে তেওঁৰ সম্পূৰ্ণ ব্যক্তিগত সম্পদ। সেয়ে এই জীৱনটোক ব্যক্তিগতভাৱে জীয়াই থকাতহে জীৱনৰ প্ৰকৃত মাধুৰ্য্যতা নিহিত হৈ আছে।’ দুয়োৰে মনোমালিন্যৰ কাৰণবোৰ ৰাজহুৱা নকৰাৰ ক্ষেত্ৰত ছাৰে লিখিছে- ‘স্বামী-স্ত্ৰীৰ আৱেগ অনুভূতি জড়িত হৈ থকা এটা সমস্যা ৰাজহুৱাভাৱে আলোচনা কৰিবলৈ চেষ্টা কৰিলে, আৰু কেৱল এজনেহে সেই আলোচনাত ভাগ ল’বলৈ সুযোগ পালে, তেওঁৰ বক্তব্য একপক্ষীয় হোৱাৰ সম্ভাৱনা থাকি যায়। নিজৰ অনিচ্ছা সত্ত্বেও সি কেতিয়াবা আত্মপক্ষ সমৰ্থন আৰু লগতে আনজনৰ বিৰুদ্ধে প্ৰচ্ছন্ন অভিযোগৰ ৰূপ ল’ব পাৰে। মই তেনে এটা ধাৰণা দিব নোখোজোঁ। স্বামী-স্ত্ৰী দুয়োজনৰে আত্মপক্ষ সমৰ্থনত ক’বলগীয়া বহু কথা থাকিব পাৰে, আৰু দুয়োজনৰ বক্তব্যতে কম-বেছি পৰিমাণে কিছু সত্যতা থাকিব পাৰে। কিন্ত্ত যদি মই কেৱল মোৰ কথাখিনি কওঁ তেন্তে আনজনৰ প্ৰতি ডাঙৰ অন্যায় কৰা হ’ব।’ এইখিনিৰ সমান্তৰালকৈ তেওঁৰ স্বভাৱসিদ্ধ গদ্যশৈলীৰে টানি আনিছে আমেৰিকান কবি এডগাৰ লী মাষ্টাৰ্ছৰ কবিতাৰ প্ৰসংগ। মাষ্টাৰ্ছে তেওঁৰ কবিতামালাত এনে বহুতো দম্পতীৰ চিত্ৰ আঁকিছে- যি সকলৰ জীৱন পাৰস্পৰিক বুজাবুজিৰ অভাৱ বা আবেগৰ প্ৰচণ্ড তাড়নাই সম্পূৰ্ণৰূপে ধ্বংস কৰি দিছে। কিন্ত্ত তাৰ পিছতে ছাৰে এই বুলিও স্পষ্টিকৰণ দিছে যে ‘পাৰস্পৰিক বুজাবুজিৰ অভাৱ আৰু আৱেগৰ প্ৰচণ্ড তাড়নাই আমাৰ জীৱন ধ্বংস কৰি দিলে’ এই কথাষাৰ তেওঁলোকৰ ক্ষেত্ৰত সত্য নহয়। বৰং তেওঁলোক দুয়োজনেই সেই ঘটনাটোৰ পিছৰে পৰা লেখক হিচাপে আগতকৈ বেছি উদ্যমশীল আৰু উৎপাদনশীল হ’ল বুলি দাবী কৰিব পাৰে। যি জেদ আৰু অহংকাৰে তেওঁলোক দুয়োজনকে এক অনিবাৰ্য পৰিণতিৰ ফালে ঠেলি লৈ গ’ল, সেই একে জেদ আৰু অহংকাৰে তেওঁলোক দুয়োকে মানুহ হিচাপে ৰক্ষা কৰিলে।\nবাইদেউৰ সৈতে বৰগোহাঞি ছাৰৰ প্ৰথম চিনাকি হৈছিল তেওঁ নলবাৰী চহৰত এছ ডি চি হৈ চাকৰি কৰা সময়ত। সেই সময়ত বাইদেউ কলিকতাত অধ্যয়ন সামৰি নলবাৰীলৈ উভটি আহিছে। বাইদেউৰ কথাৰে- ‘যেতিয়া উভটি আহিলো তেতিয়া মোৰ মন-প্ৰাণ হতাশ, বিষাদ, আশাভংগ, গ্লানি, ক্ষোভ, শূন্যতাৰে এনেদৰে আচ্ছন্ন হৈ পৰিছিল যে প্ৰতি দিনৰ জীৱন যাপনেই তেতিয়া মোৰ বাবে দুৰ্বিসহ যেন হৈ পৰিছিল।’ অৱশ্যে এই দুখবোধ আৰু নৈৰাশ্যৰ প্ৰকৃত কাৰণ কি বাইদেউৱে মুকলি কৰি ক’ব খোজা নাই। তেওঁ লিখিছে- ‘মোৰ তেতিয়া এনে এক মানসিক অৱস্থা যে- মই ভাবিছিলো মোৰ কবিতা হ’ব পৰা জীৱনটো প্ৰহসনতেই পৰিণত হ’ল। ভাবিছিলো যে মোৰ জীৱনটো অইন বহু ছোৱালীৰ দৰে গতানুগতিক আৰু যান্ত্ৰিক নহ’ব। সেই জীৱন কবিত্বময় হ’ব, ঐশ্বৰ্যময় হ’ব, অপৰূপ হ’ব! কিন্ত্ত মোৰ যে কি বিধিলিপি! অভাৱনীয় আৰু আনৰ জীৱনত সচৰাচৰ নঘটা ঘটনা মোৰ জীৱনতে ঘটিল!’ এইখিনি সময়তে বৰগোহাঞি ছাৰৰ সৈতে বাইদেউৰ চিঠি পত্ৰৰ যোগেদি চা-চিনাকি হৈছিল। ইতিপূৰ্বে বীৰেন্দ্ৰ কুমাৰ ভট্টাচাৰ্য্যৰ সম্পাদনাত প্ৰকাশিত ৰামধেনুৰ যোগেদি সেইসময়ৰ বহুকেইজন তৰুণ লেখকে অসমীয়া সাহিত্যৰ নতুন যুগান্তৰৰ সূচনা কৰিছিল। ছাৰৰ ভাষাত ক’বলৈ গ’লে- ‘পৰস্পৰৰ লগত ব্যক্তিগত পৰিচয় নথকা সত্ত্বেও ৰামধেনুৰ লেখকসকলে নিজকে একেটা বৌদ্ধিক পৰিয়ালৰ সদস্য বুলি অনুভৱ কৰিছিল।’ কটনত পঢ়া দিনত নিৰুপমা বাইদেউ হোমেন বৰগোহাঞি ছাৰতকৈ ছিনিয়ৰ আছিল। বাইদেউক হেনো ছাৰে পিছত এনেদৰে কৈছিল- ‘তোমাৰ সৈতে মোৰ কোনো চা-চিনাকিয়ে নাছিল, কটনত তুমি মোৰ ছিনিয়ৰ আছিলা, লেখক হিচাপে তেতিয়া মোতকৈ তোমাৰ প্ৰতিষ্ঠা বেছি, কোনোবাই দূৰৰ পৰা আঙুলিয়াই মোক এদিন চিনাই দিছিল- সেয়া নিৰুপমা তামুলী!’\nনলবাৰীত এছ ডি চি হৈ ছাৰে চাকৰি কৰি থকা সময়ছোৱাতে দুয়োৰে প্ৰথম দেখা পৰিচয় হৈছিল। বাইদেৱে হেনো মনতে ভাবিছিল- ‘ইমান সৰু ল’ৰাটোৱে এনে শক্তিশালী গল্পবোৰ লিখিছে। কলমত ইমান শক্তি অথচ শৰীৰটো ইমান নিশকতীয়া!’ সেই সময়ত বাইদেৱে নলবাৰী কলেজত চাকৰিত সোমাইছিল। ইতিমধ্যে দুয়োৰে ঘনিষ্ঠতাও যথেষ্ট বৃদ্ধি পালে আৰু বাইদেউৰ ভাষাৰে –‘বৰগোহাঞিয়ে মোৰ মনৰ গভীৰতৰলৈ প্ৰৱেশ কৰিবলৈ ধৰিলে আৰু আন কোনেও নজনা অতীত জীৱনৰ সকলো কথাৰে মোৰ পৰা স্বীকাৰোক্তি আদায় কৰিলে।’ বাইদেউ ইতিমধ্যে ছাৰৰ সেই সময়ৰ বহেমিয়ান ৰূপটোৰ সৈতে পৰিচিত হৈছিল। মদ, চিগাৰেট, জুৱাৰ সান্নিধ্যত চৰম নৈতিক অধপতন আৰু আত্মধ্বংসী যাত্ৰা পথৰ পৰা ছাৰে কিদৰে নিজৰ উত্তৰণ ঘটাইছিল সেই কথাবোৰে বাইদেউক প্ৰভাৱিত কৰিছিল। বোধকৰো দুয়ো দুয়োৰে ক্ষয়িষ্ণু জীৱনগাঁথা শুনি প্ৰৱল সমবেদনা আৰু সহৃদয়তা অনুভৱ কৰিছিল আৰু ইয়ে তেওঁলোক দুয়োকে পৰস্পৰৰ প্ৰতি আকৰ্ষিত কৰি তুলিছিল। তেওঁলোক দুয়োয়ে হয়তো পৰস্পৰৰ মাজত অসম্পূৰ্ণ জীৱনৰ পৰিপূৰ্ণতাৰ প্ৰতিফলন দেখিছিল। বাইদেৱে লিখিছে- ‘বৰগোহাঞিয়ে এদিন যেতিয়া বিয়াৰ প্ৰস্তাৱ দিছিল- মই গ্ৰহণ কৰিছিলোঁ। ইতিমধ্যে দুয়ো যথেষ্ট হলাহল পান কৰিছিলোঁ-প্ৰেমৰ লগতে সংশয় আৰু ঈৰ্ষায়ো গোলাপত কাঁইট হৈ দেখা দিছিল। বৰগোহাঞিৰ লগত বিয়াত সন্মতি জ্ঞাপন কৰি মই অৱশ্যে নজনাকৈ থকা নাছিলো যে- ‘আমি জানি শুনি বিষ পান কৰেছি’- কিন্ত্ত জানি শুনি বহুত মানুহেইতো এই সংসাৰত বিষ পান কৰে, ময়ো সেই সকলৰ এজন হৈছিলো। অৱশ্যে মনৰ কোণত এই আশা আছিল যে এদিন মই সেই বিষভাণ্ড অমৃত কুণ্ডলৈ ৰূপান্তৰিত কৰিব পাৰিম।’\nপ্ৰথমাৱস্থাত ছাৰ আৰু বাইদেউৰ বিয়াখনক লৈ পৰিয়ালৰ মানুহসকল ক্ষুন্ন হৈছিল যদিও সময়ত বাইদেউক বৰগোহাঞি ছাৰৰ পৰিয়ালৰ লোকে আদৰি লৈছিল। একমাত্ৰ ল’ৰাজনে ঘৰৰ সকলোৰে অনুপস্থিতিত আৰু পৰিয়ালৰ অজানিতে কামৰূপৰ গাঁও এখনত বিয়া কৰোৱা কথাটো তেওঁলোকে সহজভাৱে গ্ৰহণ কৰা নাছিল। কিন্ত্ত সময়ত সেই অভিমান যেন নাইকিয়া হৈছিল। দৃঢ়মনা নিৰুপমা বাইদেউৰ পৰিয়ালৰ সকলোৰে প্ৰতি থকা সীমাহেন স্নেহ, ভক্তি আৰু সন্মানৰ বলতে সেয়া সম্ভৱপৰ হৈ উঠিছিল। অভিমানৰ সাময়িক অনলত দহি থাকিলেও ছাৰৰ সৰলমনা আইতাৰ বাবে দীৰ্ঘদিন ধৰি বোৱাৰীয়েকক উপেক্ষা কৰা সম্ভৱ হোৱা নাছিল। এইখিনিতে উল্লেখযোগ্য যে বৰগোহাঞি ছাৰে নিজৰ মাকক আইতা সম্বোধন কৰিছিল। স্নেহময়ী শাহু আইৰ কথা সুঁৱৰি বাইদেৱে লিখিছে- ‘মোৰ চাহ কৰাৰ পাল পৰিছিল। জুইৰ চৌকাৰ গুৰিত ওৰণি-বাৰণিৰে জুপুকা মাৰি বহি সকলোৰে বাবে কাপৰ পিছত কাপ চাহ তপতাত গৈছিলো। তাৰ পিছত হঠাতে দেখিলো- মোৰ শাহুআয়ে হাতত এটা বাটি লৈ মোৰ ওচৰলৈ আহিছে আৰু প্ৰচুৰ ৰসেৰে সৈতে ৰসগোল্লাৰ বাটিটো মোলৈ আগবঢ়াই দি কৈছে- ‘যি কৰিলাতো কৰিলাই, এতিয়া ধৰা, ৰসগোল্লাৰ সৈতে ৰসখিনিও পি খোৱা। ইমানপৰ এনেকৈ জুইৰ ওচৰত বহি থাকি ডিঙি শুকাই যোৱা নাইনে?’ মই কৃতজ্ঞচিত্তে বাটিটো হাতত লৈছিলো আৰু বুজিব পাৰিছিলো যে আইতাৰ ক্ষমা আৰু মৰম আদায় কৰিবলৈ সক্ষম হৈছো। হয়তো দিনটো বহি নীৰৱে চাহ কৰি থাকোতে মই অগ্নিপৰীক্ষাত উত্তীৰ্ণ হ’লোঁ।’\nসাংসাৰ যাত্ৰা ছাৰ আৰু বাইদেউ দুয়োৰে বাবে যথেষ্ট আনন্দময় আৰু পৰিপূৰ্ণ আছিল। ছাৰৰ কথাৰে- ‘মই আছিলো সংসাৰ বিলাসী মানুহ। ঘৰখন খুব ভাল পাইছিলো। নিৰুপমা কেৱল মোৰ পত্নীয়েই নাছিল, তেওঁ আছিল মোৰ সকলো চিন্তা আৰু অনুভূতিৰ সমানে ভাগ ল’ব পৰা ঘনিষ্ঠ বন্ধু। মোৰ কাৰণে সংসাৰৰ আটাইতকৈ ডাঙৰ আকৰ্ষণ আছিল মোৰ দুই পুত্ৰ। নিজৰ সন্তানক সকলো পিতৃয়েই নিশ্চয় ভাল পায়। কিন্ত্ত মোৰ নিজৰ ধাৰণা যে মোৰ বাৎসল্য-বোধ যেন আনতকৈ অকণমান বেছি।’ চৰকাৰী চাকৰিৰ কালচোৱাত ছাৰে মাজুলী, ছয়গাঁও, গোৱালপাৰা, লখিমপুৰ, যোৰহাট আদি ঠাইত বদলি হৈ ঘূৰি ফুৰিব লগাত পৰিছিল। এই সময়ছোৱাত প্ৰত্যেকখন ঠাইতে কিন্ত্ত ছাৰৰ ছাঁ হৈ বাইদেউ লগতে আছিল। ছাৰৰ চাকৰিৰ খাটিৰত বাইদেৱে ইখন কলেজৰ পৰা সিখনৰ চাকৰি বাদ দিব লগাত পৰিছিল। গোৱালপাৰা কলেজ, নৰ্থ লখিমপুৰ কলেজ, যোৰহাট কলেজ এই আটাইবোৰ কলেজতে বাইদেৱে অলপ অলপ দিনৰ বাবে অধ্যাপনা কৰি পুনৰ চাকৰি ত্যাগ কৰিব লগাত পৰিছিল। বাইদেউ যেন আক্ষৰিক অৰ্থতে ছাৰৰ প্ৰতি মুহুৰ্তৰ সহধৰ্মিনী আছিল। চৰকাৰী চাকৰিৰ তিক্ততাপূৰ্ণ অভিজ্ঞতাত বিৰক্ত হৈ ছাৰে যেতিয়া সেই চাকৰি এৰি এক অনিশ্চিত ভৱিষ্যতৰ দিশে আগবাঢ়িছিল, সেই সময়তো বাইদেৱে তেওঁৰ সিদ্ধান্তত সন্মান জনাই সেয়া সমৰ্থনহে কৰিছিল। বাইদেৱে লিখিছে- ‘আমাৰ সংসাৰলৈ দুই পুত্ৰৰ আগমন হৈছে- যাৰ ভৰণ-পোষন, শিক্ষা-দীক্ষা সকলো আমাৰ ওপৰত নিৰ্ভৰ কৰিছে। লগতে আছে বৰগোহাঞিৰ নিজৰ ঘৰখনৰ অজস্ৰ দায়-দায়িত্ব। তাৰ বাবেও কিছু খৰচ হয়। কিন্ত্ত তথাপি আমি চৰকাৰী চাকৰিৰ নিৰাপত্তা ত্যাগ কৰি অনিশ্চিত ভৱিষ্যতক আঁকোৱালি লোৱাৰ মৰসাহ কৰিছিলো। বৰগোহাঞিৰ এই চাকৰি এৰা সিদ্ধান্তত মইতো আপত্তি কৰা নাছিলোৱেই, বৰং পৰম উৎসাহেৰে সহযোগিতা আগবঢ়াই গৈছিলোঁ।’ ছাৰৰ বহেমিয়ান আৰু ঢোৱাখুলীয়া স্বভাৱৰ বাবে তেওঁলোক দুয়ো কিছু আৰ্থিক সংকটৰো মুখামুখি হৈছিল। কিন্ত্ত এই কথাটোক বাইদেৱে সহজভাৱে লিখিছে- ‘মই আমাৰ দাৰিদ্ৰৰ কথা নকওঁ, আমাৰ যে টকা পইচা নাছিল সেই কথাহে কওঁ- We are not poor, only we don’t have money- দাৰিদ্ৰ এটা ব্যাপক শব্দ, মানুহ মনৰো দৰিদ্ৰ হ’ব পাৰে, ধনৰো দৰিদ্ৰ হ’ব পাৰে। মনৰ দৰিদ্ৰ হোৱাটোহে লাজৰ কথা।’\nএনে এখন পৰিপূৰ্ণ সংসাৰৰ অধিকাৰী হৈয়ো দুয়ো কিয় বেলেগ হোৱাৰ সিদ্ধান্ত গ্ৰহণ কৰিলে সেয়া এক অবুজ সাঁথৰ। হয়তো দুয়োৰে প্ৰবল অহংকাৰী মন আৰু সুতীব্ৰ আত্মাভিমান ইয়াৰ বাবে বহু পৰিমানে দায়ী। ছাৰে এঠাইত লিখিছে আমি দুয়োৱে বিশ্বাস কৰিছিলো যে গৰ্বিত হোৱাটোৱেই হ’ল মৰণশীল মানুহৰ প্ৰধান কৰ্তব্য আৰু অধিকাৰ।\nদুয়োৰে সেই দঃসময়ৰ বাবে মদৰ অলপ-অচৰপ অৰিহণা আছিল বুলি বাইদেৱে আত্মজীৱনীত আংশিকভাৱে স্বীকাৰ কৰিছে। বাইদেৱে হেনো এবাৰ দুই পুত্ৰক কৈছিল যে তেওঁলোকে যদি মদ স্পৰ্শ কৰে তেওঁ সন্ন্যাসিনী হৈ ঘৰৰ পৰা ওলাই যাব। অৱশ্যে পিছৰ সময়চোৱাত এই আৱেগিক প্ৰতিজ্ঞাৰ পৰা তেওঁলোকক মুক্তি দি থৈছো বুলি বাইদেৱে স্বীকাৰ কৰিছে। ছাৰ-বাইদেউ দুয়োৰে বিচ্ছেদত আৱেগৰ আধিক্যৰ ভূমিকা যে নিতান্তই আছিল সেয়া ছাৰেও প্ৰকাৰান্তৰে স্বীকাৰ কৰিছে। তেওঁ লিখিছে- ‘এই পৰিণতিৰ সকলো নৈতিক দায়িত্ব মই স্বীকাৰ কৰি লৈছোঁ। ওথেলোৰ নিচিনাকৈ ময়ো মাজে মাজে স্বগতোক্তি কৰোঁ- Boast! Who can control his fate? মই অৱশ্যে কেৱল ভাগ্যক নহয়, ‘আবেলি পৰত’ মোৰ জীৱনলৈ অহা এক প্ৰচণ্ড আৱেগকো নিয়ন্ত্ৰণ কৰিব নোৱাৰিলোঁ!’ ইয়াত ছাৰে ব্যৱহাৰ কৰা ‘আবেলি পৰত’ শব্দ দুটাৰ অৰ্থ ব্যাপক। বৈবাহিক জীৱনৰ বহুতো অব্যক্ত কথাৰ ইংগিতধৰ্মী বৰ্ণনাৰে ছাৰৰ ‘আবেলি পৰত’ শীৰ্ষক গল্পটোৱে এই ক্ষেত্ৰত বিশেষ তাৎপৰ্য বহন কৰিছে। বিমল প্ৰীতি আৰু অনুৰাগেৰে পৰিপূৰ্ণ দাম্পত্য জীৱনৰ মাজতো যে হঠাতে বিৰাগ আৰু শূন্যতা উপজিব পাৰে সেয়া ছাৰে কৌশলগত ভাৱে গল্পটোৰে উপস্থাপন কৰিছে। গল্পটোৰ নায়ক প্ৰভাতৰ জীৱনলৈ কোনো এক আবেলি হঠাতে অহা এক অনাকাংক্ষিত আৱেগে তেওঁক জৰাজীৰ্ণ কৰি তুলিছে। গল্পটোৰ বৰ্ণনাৰে- ‘প্ৰভাতে শূন্য দৃষ্টিৰে বাহিৰলৈ চাই ৰ’ল। তেওঁৰ চকুৰ আগতে বসন্তৰ উজ্জ্বল আবেলিটো লাহে লাহে মলিন হৈ আহিল, কিন্ত্ত প্ৰভাতৰ চকুত সেইটো ধৰা নপৰিল। তেওঁ কেৱল অনুভৱ কৰিলে যে তেওঁৰ মনৰ ভিতৰখন বৰ চেঁচা আৰু আন্ধাৰ হৈ পৰিছে। এটা ৰহস্যময় বিষন্নতাৰ অনুভূতিয়ে তেওঁৰ মনটো সম্পূৰ্ণ আচ্ছন্ন কৰি পেলালে।’ ক্ষণিকৰ বাবে অহা আৱেগৰ চিৰস্থায়ী প্ৰভাৱক স্বীকাৰ কৰি ছাৰে কৈছে- ‘ইয়াৰ কাৰণে মই অপৰাধী, কিন্ত্ত অপৰাধী নহওঁ। এই ধৰণৰ অপৰাধক guiltness guilt বুলি অভিহিত কৰি জাৰ্মান নাট্যকাৰ শ্বিলেৰে কৈছিল- The greatest tragedy of life is to be guilty without true guilt.’\nআনহাতে বাইদেৱে এই সন্দৰ্ভত আশ্ৰয় লৈছে গভীৰ নীৰৱতাৰ। তেওঁ লিখিছে- ‘সংসাৰ নামৰ বস্ত্তটোৰ বোজা বৰ গধুৰ, তথাপি স্বামী-স্ত্ৰী দুজনে সেই বোজা বহন কৰিলে তাৰ ওজনটো কমে। কিন্ত্ত অকলেই সেই বোজা কঢ়িয়াব লগা হোৱাত সি মোৰ বাবে কিছু দুঃসহয়েই হৈ পৰিছিল। অৱশ্যে মই জেদী আৰু অহংকাৰী নোহোৱা হ’লে তাৰ ভাৰ কিছু লাঘৱ কৰিব পাৰিলোহেতেন। কিন্ত্ত মোৰ অনমনীয় মনোভাৱৰ বাবেই মই অকলেই সেই দুখৰ বাট বুলিলো। মই বিবাহিত জীৱনত এক মুহুৰ্তৰ বাবেও কল্পনা কৰা নাছিলো যে এদিন এনেকৈ অভাৱনীয়ভাৱে বৰগোহাঞিৰ লগত বিচ্ছেদ হ’ব। আনকি আজি জীৱনৰ শেষ প্ৰান্তত উপনীত হৈ গোটেই ঘটনাটোৰ কথা ভাবিলে মোৰ এতিয়াও ভাব হয়- আমাৰ এনে পৰিণতিতো হ’ব নালাগিছিল!’\nকেইবছৰমান আগেয়ে এটি সাক্ষাৎকাৰত এই বয়সত ছাৰৰ প্ৰতি বাইদেউৰ অনুভৱৰ বিষয়ে সোধা এক প্ৰশ্নৰ উত্তৰত বাইদেৱে স্বভাৱসুলভ সৰলতাৰে প্ৰত্যয়েৰে কৈছে- “মাজে মাজে মনত পৰে। স্বাস্থ্যৰ কথা চিন্তা হয়। তেওঁ কেনে আছে জানিবৰ মন নিশ্চয় যায়!”\nজিলা- শোণিতপুৰ, অসম।\nপূৰ্বৱৰ্তী পষ্ট ‘বৰলা কাই’ আৰু কিছু অনুভৱ\nপৰৱৰ্তী পষ্ট স্থবিৰ


আন্তৰ্জাতিক অহিংসা দিৱস - অসমীয়া ৱিকিপিডিয়া\n(আন্তঃৰাষ্ট্ৰীয় অহিংসা দিৱসৰ পৰা পুনঃনিৰ্দেশিত)\nৰাষ্ট্ৰসংঘৰ সকলো সদস্য ৰাষ্ট্ৰ\nগোটেই বিশ্বজুৰি বিভিন্ন কাৰ্যসূচী পালন\nআন্তৰ্জাতিক অহিংসা দিৱস (International Day of Non-Violence) প্ৰতি বছৰে অক্টোবৰ মাহৰ ২ তাৰিখে মহাত্মা গান্ধীৰ জন্মদিনৰ দিনা গোটেই বিশ্বজুৰি পালন কৰা হয়। ভাৰতত এই দিনটো গান্ধী জয়ন্তী হিচাপে পালন কৰা হয়।\n২০০৪ চনৰ জানুৱাৰী মাহত ইৰানৰ নোবেল বঁটা বিজয়ী শ্বিৰীন ইবাদীয়ে মুম্বাইৰ বিশ্ব সামাজিক মঞ্চৰ পেৰিচ আন্তৰ্জাতিক শিক্ষাৰ্থীৰ হিন্দী শিক্ষক এজনৰ পৰা আন্তৰ্জাতিক অহিংসা দিৱসৰ ধাৰণা লাভ কৰিছিল। এই ধাৰণাৰ প্ৰতি ভাৰতৰ কিছুমান কংগ্ৰেছ পাৰ্টিৰ নেতা আকৃষ্ট হৈছিল। ২০০৭ চনৰ জানুৱাৰী মাহত ভাৰতৰ নতুন দিল্লীত অনুষ্ঠিত হোৱা এক সত্যাগ্ৰহ সভাত ভাৰতীয় জাতীয় কংগ্ৰেছৰ সভানেত্ৰী ছোনিয়া গান্ধী আৰু নোবেল বঁটা বিজয়ী ডেছমণ্ড টুটোয়ে ৰাষ্ট্ৰসংঘক এই দিৱসৰ ধাৰণা গ্ৰহণ কৰিবলৈ আহ্বান জনায়।\nছুইডেনৰ মালমোত অৱস্থিত অহিংসা ভাস্কৰ্য\n২০০৭ চনৰ ১৫ জুন তাৰিখে ৰাষ্ট্ৰসংঘৰ সাধাৰণ সভাই ভোটৰ যোগেৰে ২ অক্টোবৰক আন্তৰ্জাতিক অহিংসা দিৱসৰূপে ঘোষণা কৰে।\nসাধাৰণ সভাই ২ অক্টোবৰত "শিক্ষাৰ যোগেৰে অহিংসাৰ উপযুক্ত বাৰ্তা বাহক আৰু সমাজ সচেতনতা অনা"ৰ বাবে সকলো সদস্য ৰাষ্ট্ৰক আহ্বান জনায়।\nৰাষ্ট্ৰসংঘৰ প্ৰশাসনিক ডাক বিভাগে ভাৰতীয় দূতাবাসৰ অনুৰোধত নিউয়ৰ্ক চহৰত এক বিশেষ টিকট উন্মোচন কৰে। এই মোহৰ জেনেভা আৰু ভিয়েনাৰ বাহিৰে আন সকলো ঠাইতে প্ৰযোজ্য হয়। এই টিকট ২ অক্টোবৰৰ পৰা ৩১ অক্টোবৰলৈ ৰাষ্ট্ৰসংঘৰ প্ৰশাসনিক ডাক বিভাগৰ প্ৰতিটো চিঠি বা বাৰ্তাত সংযোজিত হৈ থাকে।\n↑ "Conference calls for declaring International day of non-violence". http://www.dnaindia.com/india/report-gandhi-s-birthday-non-violence-day-1077094.\n↑ "UN declares2October, Gandhi’s birthday, as International Day of Non-Violence". United Nations. 15 June 2007. http://www.un.org/apps/news/story.asp?NewsID=22926&Cr=non&Cr1=violence। আহৰণ কৰা হৈছে:2October 2014.\n↑ "General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim". United Nations. 15 June 2007. http://www.un.org/News/Press/docs//2007/ga10601.doc.htm। আহৰণ কৰা হৈছে:2October 2014.\n↑ Topical Philately Related to Mohandas K. Gandhi, gandhi.topicalphilately.com, http://gandhi.topicalphilately.com/PDF/UNPA2007.htm\nInformation on various philatelic material related to Mohandas K. Gandhi\n"https://as.wikipedia.org/w/index.php?title=আন্তৰ্জাতিক_অহিংসা_দিৱস&oldid=190873"ৰ পৰা অনা হৈছে\nএই পৃষ্ঠাখন ১৬ ফেব্ৰুৱাৰী, ২০১৯ তাৰিখে ১৬:২৭ বজাত অন্তিম সংশোধন কৰা হৈছিল।


এইবাৰ চিনেমা হলত মন্ত্ৰী-বিধায়ক সহিতে মুখ্যমন্ত্ৰীয়ে চাব ‘The Kashmir Files’ - VOICE 24x7\nএইবাৰ চিনেমা হলত মন্ত্ৰী-বিধায়ক সহিতে মুখ্যমন্ত্ৰীয়ে চাব ‘The Kashmir Files’\nখ্ৰীষ্টানবস্তিৰ চিটি চেণ্টাৰৰ পি ভি আৰ হলত ১৫মাৰ্চৰ সন্ধিয়া ৬বজাত চাব চিনামাখন\nএইবাৰ চিনেমাহললৈ গৈ মন্ত্ৰী-বিধায়কৰ সৈতে চিনেমা চাব অসমৰ মুখ্যমন্ত্ৰী ডক্তৰ হিমন্ত বিশ্ব শৰ্মাই ৷ অহা ১৫ মাৰ্চ তাৰিখে গুৱাহাটী মহানগৰীৰ খ্ৰীষ্টানবস্তি স্থিত চিটি চেণ্টাৰৰ পি ভি আৰ চিনেমা হলত সন্ধিয়া ৬বজাত মুখ্যমন্ত্ৰী গৰাকীয়ে উপভোগ কৰিব এখন বিশেষ চিনেমা৷ চিনেমাখনৰ নাম ‘The Kashmir Files’ ৷\nজানিবপৰা মতে সদৌ অসম চিনেমা হল মালিক সন্থাই এই চিনেমাখন কৰমুক্ত কৰিবলৈ দাবী জনাইছে ৷ অৱশ্যে দেশৰ বহু ৰাজ্যত এই চিনেমাখনৰ আমোদকৰ ইতিমধ্যেই প্ৰত্যাহাৰ কৰা হৈছে ৷\nকিন্তু কি আছে এই চিনেমাখনত ? কিয় মুখ্যমন্ত্ৰীয়েও চাবলৈ আগ্ৰহ প্ৰকাশ কৰিছে ‘The Kashmir Files’? প্ৰকৃতাৰ্থত এই চিনেমাখনৰ প্ৰেক্ষাপট হ’ল ৯০দশকত কাশ্মীৰ ৷ সেইসময়ত কাশ্মীৰী পণ্ডিত সকলৰ ওপৰত চলোৱা অমানুষিক অত্যাচাৰ আৰু হত্যালীলাই হ’ল চিনেমা খনৰ মূল বিষয়বস্তু ৷ বিবেক অগ্নিহোত্ৰীয়ে নিৰ্মাণ কৰা চিনেমা খনত মুখ্যচৰিত্ৰ ৰূপায়ন কৰিছে বলিউডৰ দুগৰাকী শক্তিশালী ও জনপ্ৰিয় অভিনেতা অনুপম খেৰ আৰু মিথুন চক্ৰৱৰ্তীয়ে ৷ যাৰ অভিনয়ে দৰ্শকক মুগ্ধ কৰাৰ লগতে সেই সময়ৰ কাশ্মীৰক স্পষ্টকৈ জনমানসত প্ৰতিফলিত কৰিবলৈ সক্ষম হৈছে ৷\nচীনৰ এখনৰ পাছত আন এখন চহৰত লকডাউন, পুনৰ আহিব নেকি ক’ভিডৰ ঢৌ


Drugs Free Assam: Drugs Peddlers arrested-Drugs Free Assam: Drugs Peddlers arrested-Assam Flood: 16 district is under flood, four hog deer killed-Assam Flood: 16 district is under flood, four hog deer killed-Large quantities of Illegal IMFL seized in ongoing drive-Four- Drugs traffickers arrested: Assam Police-Four- Drugs traffickers arrested: Assam Police-Assam gets its first Covid Sahayata Kendra-Assam gets its first Covid Sahayata Kendra-Murder accused brought from Bihar to Guwahati today\nNarendra Modi | Himanta Biswa Sarma | মোডী চৰকাৰৰ লক্ষ্য এতিয়া অসমৰ এটা ঐতিহাসিক ৰে’লপথত | Headline8\nমোডী চৰকাৰৰ লক্ষ্য এতিয়া অসমৰ এটা ঐতিহাসিক ৰে’লপথত\nScript:- Siddhartha Deka\nAnchor:- Rangman Das\nCamera:- Parag Talukdar\nEditing:- Parag Nath\nFacebook: Headline 8 https://www.facebook.com/headline8/\nTwitter: @headline8assam https://twitter.com/headline8assam\nWest Bengal Bye Elections 2021 | Mamata Banerjee | Kolkata | Arvind Kejriwal | Aam Aadmi Party\nদেওবাৰে কলকাতাৰ উপনিৰ্বাচনত জয় লাভ কৰি এইদৰেই মা মাটি আৰু মানুহক ধন্যবাদ দিলে পশ্চিমবংগৰ মুখ্যমন্ত্ৰী মমতা বেনাৰ্জীয়ে ৷ এই উপ নিৰ্বাচনত জয়লাভ কৰাটো মমতাৰ বাবে অত্যন্ত গুৰুত্বপূৰ্ণ আছিল ৷ তাৰ ওপৰতে নিৰ্ভৰ কৰিছিল তেওঁ মুখ্যমন্ত্ৰী হৈ থাকিব পাৰিব নে নাই। কিয়নো নন্দীগ্ৰামত বিগত বিধানসভা নিৰ্বাচনত পৰাস্ত হৈছিল মমতা ৷ অৱশ্যে এই বিষয়টো এতিয়াও আদালতত আছে ৷\nCamera:- Indrajit Das\nIndia vs China | Narendra Modi | দুই শত্ৰুৰ একত্ৰিত ভাবুকি ভাৰতলৈ | Headline8\nপ্ৰতিবেশী চীন আৰু পাকিস্তানৰ সন্মিলিত ভাবুকিৰ মুখামুখি হৈছে ভাৰত ৷ লাডাখৰ পৰা অৰুণাচল প্ৰদেশলৈ এল এ চিত চীনা সেনাৰ আগ্ৰাসন শেহতীয়াকৈ বৃদ্ধি পাইছে ৷ একেদৰে নিজৰ মাটিত ভাৰতবিৰোধী সন্ত্ৰাসবাদী সংগঠনক সাৰপানী দি আহিছে পাকিস্তানে ৷ আৰু ভাৰত বিদ্বেষৰ বাবেই এই দুয়োখন দেশ পৰম মিত্ৰ ৷ ফলত সীমান্তত যৌথ শত্ৰুৰ মোকাবিলা কৰিব লাগে হৈছে ভাৰতে ৷\nDurga Puja 2021 | Guwahati City | Fancy bazar wholesale market | Headline8\nনামিছে শৰৎ, ফুলিছে শেৱালী\nলগে লগে আৰম্ভ দুৰ্গা পুজা\nদুৰ্গা পুজালৈ মাজত মাত্ৰ কেইটামান দিন\nৰাজ্য়ত শাৰদীয় ৰাণীক আদৰাৰ সম্পূৰ্ণ প্ৰস্তুতি\nমৃতশিল্পীসকলৰ সমান্তৰালভাৱে ব্য়স্ত হৈ পৰিছে কাপোৰ বিক্ৰেতা সকল\nসকলোৰে মন-পচন্দৰ কাপোৰ কিনিবলৈ উথপ-থপ লাগিছে ৰাইজৰ\nকিন্তু, ক'ৰোণাকালীন পৰিস্থিতিৰ বাবে পুজা এইবাৰ সীমিতভাবে উদযাপন কৰিবলৈ আহ্বান একাংশ ব্য়ৱসায়ীৰ\nEditing:- Parag Talukdar\nVoice Over:- Satabdi Saikia\nscript:- Kishak Roy\nULFA | Paresh Baruah | Many youths on their way to joining ULFA | Headline8\nএফালে একপক্ষীয় অস্ত্ৰবিৰতি । আনফালে সদস্যভৰ্তি ৷ কি চলিছে স্বাধীন অসমৰ দাবীত এতিয়াও আঁকোৰগোজ পৰেশ বৰুৱাৰ মনত?\nULFA | Paresh Baruah | ২০২৩চনত মূলসুঁতিলৈ ঘূৰি আহিব পৰেশ বৰুৱা! | Headline8\nআলফা স্বাধীন আৰু এনএছচিএন আই এমক মূলসুঁতিলৈ অনাৰ বাবে তৎপৰ হৈ পৰিছে কেন্দ্ৰ ৷ উত্তৰ পূৰ্বাঞ্চলৰ দুয়োটা মূল উগ্ৰপন্থী সংগঠনক সশস্ত্ৰ বিদ্ৰোহ সামৰি মূলসুঁতিত চামিল কৰিবলৈ অধিক জোৰ দিছে কেন্দ্ৰীয় চৰকাৰে ৷ ইতিমধ্যে দুবছৰৰ অন্তত এনএছচিএনৰ সৈতে শান্তি আলোচনা আৰম্ভ কৰা হৈছে ৷ হয়তো সকলো ঠিকে থাকিলে ২০২৩চনত অসমলৈ ঘূৰি আহিব পৰেশ বৰুৱাও ৷ এই খবৰো ওলাইছে বিভিন্ন সূত্ৰে ৷


গোলচক্কৰ – বি.এন ৰূপম – ফটাঢোল\nMarch 1, 2019 ভিন্নস্বাদ\tOne comment\nগোলচক্কৰ – বি.এন ৰূপম\nচাওক কাকতি, আপোনাক এনেই ইয়াত ঘোঁৰা ঘাঁহ কাটিবলৈ মেনেজাৰ পাতি বহাই থোৱা নাই৷ এই সমান্য সৰু কাম এটা কৰাৰ ঔকাদ নাই! আজি মোক by hook or by crook গোটেই ৰিপোৰ্ট লাগিবই৷\nঅফিচৰ MDৰ ৰুমৰ পৰা ডাঙৰ ডাঙৰকৈ শব্দবোৰ-ধমকিবোৰ আহি আছে৷ MD আহিয়ে মেনেজাৰক মাতি নি পাঠ পঢ়াই আছে৷ গোটেই ষ্টাফ কেইজনে ভয়তে পেপুৱা লাগিছে৷ MDৰ ড্ৰাইভাৰজনক সুধিলে ৰাতিপুৱাই ৰাতিপুৱাই চাৰৰ ইমান খং যে কিয়? তেওঁ ক’লে যে কাম কৰা তিৰোতাজনী অহা নাই সেয়ে বাইদেউৱে গালি দি দি চাৰৰ হাতেৰে বাচন ধোৱালে, তাৰেই খং মেনোজাৰৰ ওপৰত জাৰিলে৷\nMDৰ ৰুমৰ পৰা মেনেজাৰ কাকতিয়ে ওলাই আহি গোটেই ষ্টাফলৈ চাই ক’লে,\n: এনে অলগদ্ধ, কামচোৰ ষ্টাফৰ পাল্লাত পৰি মইহে কথা শুনিব লাগে গালি খাব লাগে৷ আজি সন্ধিয়াৰ ভিতৰত মোক গোটেই ৰিপোৰ্ট লাগিব৷ কোনে কি কেনেকে কৰা নাজানো৷ মোক লাগিব বুলি কৈছোঁ লাগিবই৷\nমেনেজাৰৰ কথাষাৰ কোৱাৰ পিছতে অফিচটোত যুদ্ধকালিন অৱস্থা ঘোষণা হোৱাৰ দৰে হ’ল৷ খোৱা-বোৱা-ম’বাইল টিপা পাহৰি সকলোৱে কাম কৰাত লাগি গ’ল৷ ফাইল বিচৰা, ডকুমেণ্টচ ভেৰিফাই কৰা, কম্পিউটাৰত এণ্ট্ৰিত ব্যস্ত হৈ পৰা কৰ্মচাৰী কেইজনক দেখি এনে লাগিছে যেন এয়া অফিচ নহয় যুদ্ধক্ষেত্ৰ! মেনেজাৰৰ সময় সীমা ৬ বজাৰ আগে আগে সকলোৱে ৰিপোৰ্টচবোৰ চমজালে৷ ৰক্ষা৷\nদিনটো ইমান কাম কৰি, একেবহাই কম্পিউটাৰ টিপি টিপি ডিঙি-কঁকালৰ বিষ উঠাত কৰ্মচাৰী ডেকাই অফিচৰ পৰা ওলাই ভাগৰ মাৰোঁ বুলি ওচৰৰ চেলুনখনত সোমাল৷\nচেলুনৰ কাঠৰ চকীখনত ডেকাই গাটো এৰি নাপিত লালান ভাইক বনফুল তেলেৰে মাথা মালিচ আৰু গা পিটিকি দিবলৈ ক’লে৷ দিনটোৰ কষ্ট-অৱসাদ-ভাগৰ-প্ৰেচাৰ সকলো দূৰ হৈ যাওক লালান ভাইয়াৰ হাতৰ যাদুত… বনফুলৰ তেলৰ সুগন্ধত৷\nগা মালিচ লৈ উঠি গোটেই অৱসাদ জুৰ পেলাই ডেকাই লালন ভাইয়াক সুধিলে,\n: আচ্চা ভাইয়া, মোৰ ভাগৰ জুৰাবলৈ আপোনাৰ পৰা মালিচ ল’লোঁ আৰু আপোনাৰ দিনটোৰ ভাগৰ জুৰাবৰ বাবে কি কৰে?\n: ইহ কি কহিব চাহাব! হামাৰ টো জিন্দেগী ভৰ ভাগৰ নুগুচে৷ ফিৰভি ৰুম পহুচাই আপনা মাইকীক মালিচ দিবো কহি দিউ৷ ইতিনা দিন টো ঠিক-ঠাকেই দি আছিল, কালি ৰাতি না কহি দিলে! তাই ভি দিনটো কাম কৰিবহ যায় না আপোনাৰ অফিচৰ মালিকৰ ঘৰ মে, ৱহাপে কাম বহুত বোলে! কামৰ পৰা ঘূৰি তাই খুব ভাগৰি আছে, ৱহি লিয়ে মোক মালিচ না দিব ক’লে৷ চাল্লা মালিচ নিদিব মোক, দুই-চাৰটা লাগাই আজিৰ পৰা কাম যোৱা বন্ধ কৰি দিছোঁ মই৷\nডেকাৰ চকুৰ আগত মালিকনী মেডাম, Boss চাৰ, মেনেজাৰ কাকতি চাৰ, দিনটোৰ কামবোৰ, লালান ভাইয়া আৰু ভাইয়াৰ ভাবি চকুত ভাঁহি উঠিল…… গোলচক্কৰ………\n« গেৰেলীৰ পৰা গঙ্গালৈ যাত্ৰা – নীতুমণি বৰঠাকুৰ\nমহাপলায়ন পৰ্ব (সপ্তম খণ্ড) –অভিজিত কলিতা »\nহাঃ হাঃ, লালন ভায়েই মেইন😂


মেক্সৱেলে ক্ষমা খুজিলে কে এল ৰাহুলক!! - Olympia Sports\nHomeNewsমেক্সৱেলে ক্ষমা খুজিলে কে এল ৰাহুলক!!\nশুক্ৰবাৰে অষ্ট্ৰেলিয়াৰ হাতত ৬৬ ৰানৰ ব্যৱধানত পৰাজয় স্বীকাৰ কৰে ভাৰতীয় দলটোৱে। অষ্ট্ৰেলিয়াৰ এই জয়ৰ আঁৰত তিনিজন ক্ৰিকেটাৰৰ অৱদান আছিল উল্লেখযোগ্য। এৰন ফিন্স, ষ্টিভ স্মিথ আৰু মেক্সৱেলে গঢ় দিছিল অষ্ট্ৰেলিয়াৰ ৩৭৪ ৰানৰ সেই বিশাল ইনিংছটো।\nআই পি এল সমাপ্ত কৰিয়েই এনেদৰে নিজৰ জাতীয় দলৰ হৈ উজলি উঠে ক্ৰিকেটাৰকেইগৰাকী। ফিন্সক বাদ দি আই পি এলত প্ৰদৰ্শন সন্তোষজনক নাছিল স্মিথ আৰু মেক্সৱেলৰ। বিশেষকৈ মেক্সৱেলৰ বাবে বিগত আই পি এল আছিল যথেষ্ট হতাশজনক। দলে বাৰম্বাৰ তেওঁৰ ওপৰত ভৰসা কৰাৰ পিছতো মৌন আছিল মেক্সৱেলৰ বেট। কিন্তু ভাৰতৰ বিপক্ষে প্ৰথমখন এদিনীয়াতে কেৱল ১৯ টা বলত ৪৫ ৰান কৰি এতিয়া ইণ্টাৰনেটত ট্ৰলৰ সন্মুখীন হৈছে ক্ৰিকেটাৰগৰাকী।\nবিস্ফোৰক ইনিংছটোৰ পিছত বহুতেই বিভিন্ন মিম তৈয়াৰ কৰি ক্ৰিকেটাৰগৰাকীক সোঁৱৰাই দিছে তেওঁৰ কিংছ ইলেভেন পঞ্জাৱৰ হৈ কৰা হতাশজনক প্ৰদৰ্শনৰ কথা। ইপিনে কিংছ ইলেভেন পঞ্জাৱৰে আন এগৰাকী খেলুৱৈ নিউজিলেণ্ডৰ জিমি নিশ্বামেও আই পি এলৰ ব্যৰ্থতাৰ পিছত ঘূৰাই পাইছে স্বাভাৱিক ছন্দ। ইণ্টাৰনেটত জিমিও সন্মুখীন হৈছে ব্যাপক ট্ৰলৰ।\nসেই ট্ৰলৰে উত্তৰ দিবলৈ গৈ জিমি নিশ্বামে এটা পোষ্টত টেগ কৰে মেক্সৱেলক। মেক্সৱেলেও সেই ট্ৰলৰ প্ৰত্যুত্তৰত কিংছ ইলেভেন পঞ্জাৱৰ অনুৰাগীসকলক উদ্দেশ্যি কয় যে তেওঁ বেটিং কৰি থাকোতে সেয়ে কে এল ৰাহুলক ক্ষমা খুজিছে।\nকে এল ৰাহুলৰ টুইট\nউল্লেখযোগ্য যে, কে এল ৰাহুলৰ নেতৃত্বতে কিংছ ইলেভেন পঞ্জাৱৰ হৈ আই পি এল খেলিছিল মেক্সৱেলে। দলটোৱে তেওঁক ১০.৭৫ কোটি টকাৰ বিশাল ধনৰাশিৰ বিনিময়ত ক্ৰয় কৰিছিল। কিন্তু বিগত আই পি এলত চূড়ান্তভাৱে ব্যৰ্থ হয় ক্ৰিকেটাৰগৰাকী। আনকি ক্ৰিকেটাৰগৰাকীৰ বেটৰ পৰা এটা ছয়ো ওলোৱা নাছিল এইবাৰৰ আই পি এলত।\nPrevious articleছিডনী এদিনীয়া: অষ্ট্ৰেলিয়াৰ হাতত ভাৰতৰ শোচনীয় পৰাজয়\nNext articleপিতৃৰ অসুখৰ বাবে অষ্ট্ৰেলিয়া ভ্ৰমণৰ পৰা দূৰত আছে ৰোহিত: বি চি চি আই\nঅসম বেডমিণ্টন একাডেমীৰ তছনীম মীৰ বিশ্বৰ শীৰ্ষত, আয়ান তৃতীয়ত


চাৰ – নয়নমণি হালৈ – ফটাঢোল\n– চাৰ.. চাৰ\nৰজনীৰ পেকেটটো খুলি তাত তুলসী পেকেট ঢালি এক বিশেষ ভংগীত মই মিশ্ৰণটো জোকাৰি আছিলোঁ৷ এনে সময়তে ল’ৰাজনে মোৰ ফালে চাই চিঞৰিলে৷ মই ওচৰে-পাজৰে ‘চাৰ’ৰ চেহেৰাৰ কোনজন মানুহকনো চিঞৰিছে চালোঁ৷ কিন্তু দেখাত দেখোন কোনো নাই৷ ই আকৌ চিঞৰিছে কাক! মোৰ ৰাতিপুৱাৰ পৰা সন্ধিয়া হয় অফিচত দহজনক চাৰ বুলি মাতোতে, ই আকৌ মোক চাৰ বুলি মাতিবনে! ইতিমধ্যে বাইকত ষ্টেণ্ডডাল দি ল’ৰাজন মোৰ কাষ পালেই৷ দেখাত পালোৱান যেন লাগিলেও বয়সত যে তেনেই ফুকলিয়া হৈ আছে ধৰিব পাৰি৷ নতুনকৈ গজা দাঢ়িকেইডাল থুতৰিত ওলোমাই ৰাখিছে৷ চুলিবোৰো থিয় থিয়৷ গলত মানুহৰ মুণ্ডযেন দেখাত কিবা এটাও ওলোমাই থৈছে৷\n– চাৰ মোক চিনি পোৱা নাই?\nমই বেঙে মুতা গৰুৰ দৰে ভালেখিনি পৰ থৰ লাগি তালৈ চাই থাকিলো৷ এইখন গুৱাহাটী চহৰত মোক আজি চাৰ সম্বোধন! কোন এই বিস্ময় বালক! ‘মেমৰি’ মানে স্মৃতিশক্তি যিমান পাৰি ওলোটাপিনে ঘূৰালো৷ নাই, ফলাফল একো নোলাল৷\n– চাৰ মই মৃগাংক৷ মুনু৷\n– মুনু! মানে ফুকন চাৰৰ ল’ৰা?\nএইবাৰ মই পূৰা ফ্লেছবেকলৈ গুচি গ’লো৷ মোৰ চকুত সকলো পৰিষ্কাৰ হৈ পৰিল৷\n– মুনু তুমি? কি খবৰ তোমাৰ? ইমান ডাঙৰ হৈ গ’লা? ক’ত আছা এতিয়া তোমালোক? চাৰ বাইদেউহঁত আছেনে ভালে? কি কৰি আছা তুমি ইয়াত?\nমোৰ একেলেথাৰিয়ে সোধা কেইবাটাও প্ৰশ্নৰ উত্তৰ সি বৰ লাহে-লাহে দি গ’ল৷ তাক কিবা এটা খাবলৈ বৰ জোৰ কৰিলোঁ৷ কিন্তু সি মান্তি নহ’ল, কেৱল হাতখন আগুৱাই দিলে৷ ৰজনী অলপ তাৰ হাতত মৰমেৰে ঢালি দিলোঁ৷ তাৰপিছত মোৰ মবাইল নংটো লৈ সি বাইকখন ষ্টাৰ্ট কৰিলে আৰু মুহূৰ্ততে সি ৰাজপথত নোহোৱা হৈ পৰিল৷\nইয়াৰ পিছত মোৰ ঘৰলৈ মানে কোঠালৈ আহি থকা বাটচোৱা বৰ সুখময় হৈ পৰিল৷ মুনুৱে লৈ যোৱা ফ্লেছবেকৰ চিনবোৰ চকুৰ আগত জলজলপটপটকৈ ভাঁহি উঠিল৷ মেট্ৰিক দি উঠি চাইকেলখন লৈ অলৌ-টলৌকৈ ঘূৰাৰ অভ্যাস এটাই উকমুক দি উঠিছিলহে মাত্ৰ৷ কাষৰীয়া গাঁও এখনৰ খুড়ীদেউ এগৰাকীয়ে দেউতাৰ সন্মুখতে কথাটো উলিয়ালে৷ বোলো নয়নে এনেয়ে থকাতকৈ আমাৰ ল’ৰাটোক দেখোন গধূলি-গধূলি অলপ পঢ়া দেখুৱাই দিব পাৰে৷ ল’ৰাটো হেনো মহা অঁকৰা, কিতাপৰ গোন্ধকে ল’ব নোখোজে, মাক-দেউতাক কাৰো কথাই নুশুনে৷ খুড়ীদেউ একেবাৰে নিশ্চিন্ত হৈ আহিছে যে মই যদি গধূলি গধূলি গৈ তাক অলপ দেখুৱাই দিও তেন্তে নিশ্চয় তাৰ বিদ্যাবুদ্ধি অলপ ভাললৈ আহিব৷ দেউতাই যেন হাততে সৰগ ঢুকি পালে৷ মই পঢ়াত বৰ ভাল বুলি কেনেবাকৈ গাঁওখনত এটা বু-বু-বা-বা ওলাই গৈছিল৷ এইটো উৰাবাতৰি গাঁওখনত কোনে কেনেকৈ উলিয়াইছিল সেয়া নাজানো, কিন্তু মই নিশ্চিন্ত, দুৱাৰত খিলি লগাই ঘণ্টাৰ পিছত ঘণ্টা প্ৰেমৰ উপন্যাসত মজি থকাৰ ফলতেই কোনোবাই এই বদনামটো উলিয়াই দিছিল৷ যি নহওক, সেইদিনাৰ পৰাই আৰম্ভ হ’ল মোৰ এটা নতুন বৃত্তি – ‘টিউছনন’৷ হওঁতে মই বেয়া নাপালো, কাৰণ খুড়ীদেৱে একেবাৰে মোৰ দৰমহাও বন্দৱস্ত কৰি থৈ গ’ল – মাহেকত এশ টকা৷ দহটকাতকৈ বেছি দেউতাৰ হাতৰ পৰা ওলাই নপৰে, তেনেস্থলত এশ টকা! মই একেষাৰে ‘হা’ কৈ দিলো৷\nঅদম্য উৎসাহ লৈ পিছদিনা আবেলি খুড়ীহঁতৰ চোতালত উপস্থিত হ’লো৷ মোৰ ছাত্ৰক খেলি থকাৰ মাজৰ পৰা মাকে কাকূতি-মিনতি কৰি একো ফল নপোৱাত শেষত ৰণচণ্ডী মূৰ্তি ধৰি চোঁচৰাই আনি ভৰি-হাত ধুৱাই মোৰ সন্মুখত বহুৱাই দিলে৷ প্ৰথমতে উচ্চস্বৰত, তাৰপিছত নিম্নস্বৰত মোৰ ছাত্ৰই প্ৰায় আধাঘণ্টামান একেটা সুৰত, একেটা লয়ত ক্ৰন্দন জুৰি থাকিল৷ এটা সময়ত তাৰ ক্ৰন্দন পৰ্ব সমাপ্তি ঘটিল আৰু চিলেট-পেঞ্চিল লৈ লিখিবলৈ সাজু হ’ল৷ এপাকত ছাত্ৰৰ মাতৃদেৱীয়ে মোৰ হাতত তুলি দি গ’ল এপাত বাহৰ স্কেল৷ ‘ই একদম কথা নুশুনে৷ যদি কথা নুশুনে তুমি ইয়াক ঠিকচে কোবাবা’৷ মই বোলো খুড়ীদেউ ল’ৰা ছোৱালীক স্কেলেৰে নহয়, মৰমেৰে হে শাসন কৰিব লাগিব৷ মই মৰমেৰে ল’ৰাটোক পঢ়ুৱাবলৈ আৰম্ভ কৰিলোঁ৷ কিন্তু ল’ৰা দেখোন সাক্ষাত্ অসম দেশৰ বিষম প্ৰাণী৷ তাক যদি মই লিখিব দিও অ মানে অমিতা, সি লিখে আম, মই যদি লিখিব দিও আম, সি লিখে ‘খাম’৷ আৰু গণিতখনতো সি মৰি গ’লেও উলিয়াই নানে৷\nদুসপ্তাহ মান এনেদৰেই গ’ল৷ খুড়ীদেৱে লুচি ভাজি চাহ দিয়ে, খুড়ীদেৱে পিছ দিয়াৰ লগে-লগে ল’ৰাটোৱে খায় নহোৱা কৰে৷ মই কাকো নকওঁ, সৰু ল’ৰা, সিয়ে খাওক বাৰু৷ খুড়ীদেৱে সদায় কয় ‘ইয়াক ঠিকচে কোবাবা’, কিন্তু মোৰ কোমল মন৷ মৰমৰ শক্তি বহুত বুলি মই বিশ্বাস কৰোঁ৷ কিন্তু এদিন মোৰ এই বিশ্বাস নোহোৱা হৈ গ’ল৷ মৰমেৰে কৰা অশেষ চেষ্টাকো যেতিয়া মোৰ ছাত্ৰই খেৰকূটা বুলি গণ্য নকৰিলে, তেতিয়া মই বাঁহৰ স্কেলডালকে উত্তম বুলি গণ্য কৰিলোঁ৷ আৰু এদিন দহবাৰ বুজায়ো যেতিয়া ছাত্ৰক হাতে যোৱা সংখ্যাৰ যোগ অংক এটা শুদ্ধকৈ কৰাব নোৱাৰিলো, দিলো এচাত বাহৰ স্কেলৰ কোব তাৰ পিঠিত৷ ছাত্ৰৰ ক্ৰন্দন শক্তি অতি উত্তম৷ সি সেইফেৰা আৰম্ভ কৰিলে৷ কিন্তু এপাকত হঠাত্ সি ব্ৰেক মাৰি চিলেটখন হাতত তুলি ল’লে৷ মই বোলো ইমান সোনকালে বাহৰ স্কেলপাতে কাম দিলেনে! কিন্তু ই কৰে কি! সি চিলেটখন লৈ পূৰ্ণশক্তিৰে মোৰ গালৈ মাৰি পঠিয়ালে৷ মই হাওলি দিলো, সেইখন গৈ বেৰত পৰিল৷ চিলেটখনৰ বাওঁকেইটা টিনপাততেৰে বন্ধোৱা আছিল৷ সেইখন চকুত পৰিলে নিৰ্ঘাত মোৰ চকু ওলাই গ’লহেঁতেন৷ মই কিবা এটা কৰাৰ আগতে পুনৰবাৰ যেতিয়া মোৰ ছাত্ৰই জাপ মাৰি চিলেটখন তুলি ল’লে, মই যেন আসন্ন মৃত্যুদূতক স্বচক্ষই দেখা পালো৷ মই জাঁপ মাৰি এইবাৰ গিৰিহঁতৰ চোতাল পালো৷ খুড়ীদেউ, অ খুড়ীদেউ৷ মই চিঞৰিলো, নাই খুড়ীদেউৰো দেখাদেখি নাই৷ ইপিনে ছাত্ৰই ওলাই আহি পুনৰ দুগুণ জোৰেৰে চিলেটখন মোলৈ মাৰি পঠিয়ালে৷ পিছে এইবাৰো তাৰ লক্ষ্যভ্ৰষ্ট হ’ল৷ চিলেটখন মোৰ পৰা নাতিদূৰৈত গৈ পৰিল৷ মই বোলো চিলেটখন মই তুলি লৈ ইয়াক ভালকৈ দুচাটমান দিও, কিন্তু মোৰ ছাত্ৰ যেন সাক্ষাত্ পবনপুত্ৰ হনুমান৷ পবন গতিৰে সি কোন তলকত আহি সেইখন তুলি ল’লে মই তৰ্কিবই নোৱাৰিলো৷ মই বোলো এই কথাই কথা নহয়৷ চিলটৰ আঘাতত কোন টলকত মোৰ চকু ওলাই যায় ঠিক নাই৷ এইবাৰ চেণ্ডেলযোৰ খুলি কিবাকৈ মই হাতত ললো আৰু ‘এক-দুই-তিনি’ বুলি দৌৰিবলৈ আৰম্ভ কৰি দিলো৷ মোৰ ছাত্ৰই বোধহয় আজি ‘গুৰু বধিম’ বুলি প্ৰতিজ্ঞাই কৰি লৈছে৷ চেণ্ডেল হাতত লৈ আগে আগে মই, চিলট লৈ পিছে পিছে মোৰ ছাত্ৰ৷ একোবাৰ চিলেটখন মাৰি পঠিয়াই, বুটলি লৈ পুনৰ দৌৰে৷ গিৰিহঁতৰ পদূলি নহয়, গাঁৱৰ চাৰিসীমা পাৰ কৰি৷\n« যাত্ৰা শুভ হওক – দিগন্ত কুমাৰ ভট্টাচাৰ্য\nএযোৰ হেৰুৱা চেণ্ডেলৰ কাহিনী – গীতিকা শইকীয়া »\nKhub bhal lagil… Hahi hahi obostha beya hoi gal..


बाइबिल छंद विषय पर: धन -> जिंदगी\n১ তীমথিয় 6:17-19\n যি সকল এই জগতত ধনৱন্ত, তেওঁলোকক এই আজ্ঞা দিয়া যে, তেওঁলোক উচ্চমনা নহওক আৰু তেওঁলোকে অনিশ্চিত ধন-সম্পদত ভাৰসা নকৰক৷ যি ঈশ্বৰে, আমি ভোগ কৰিবলৈ সকলোকে বাহুল্যৰূপে আমাক দিছে, সেই ঈশ্বৰত ভাৰসা কৰক৷ তেওঁলোকক ভাল কর্ম কৰিবলৈ; ভাল কর্মবোৰত ধনী হৈ উদাৰ আৰু ভগাই লবলৈকো ইচ্ছুক হবলৈ কোৱা উচিত। আৰু সেইৰূপে প্ৰকৃত জীৱন-ধাৰণ কৰি পৰকালৰ বাবে নিজৰ অৰ্থে তেওঁলোকে উত্তম ভিত্তিমূল স্বৰূপ ধন সাঁচক।\n পাছত যীচু যিৰীহো নগৰত সোমাই সেই নগৰৰ মাজেদি যাবলৈ ধৰিলে। সেই নগৰত চক্কেয় নামৰ এজন মানুহ আছিল৷ তেওঁ কৰ সংগ্ৰহক সকলৰ প্ৰধান আৰু ধনী আছিল। তেওঁ যীচুক চাবলৈ অৰ্থাৎ যীচু নো কোন হয় জানিবৰ বাবে, তেওঁক চাবলৈ বহুত চেষ্টা কৰিলে, কিন্তু মানুহৰ ভিৰ বেছি হোৱা বাবে যীচুক দেখা নাপালে, কাৰণ তেওঁ চুটি-চাপৰ লোক আছিল। সেয়েহে তেওঁ সকলোৰে আগত বেগাই গ’ল আৰু যি পথেৰে যীচু আহি আছিল, সেই পথৰ কাষত থকা ডিমৰু গছ এজোপাত উঠি যীচুক চাবলৈ ধৰিলে। পাছত যীচুৱে সেই ঠাই পাওঁতে, ওপৰলৈ চাই তেওঁক দেখি ক’লে, “হে চক্কেয়, বেগাই নামি আহা, কিয়নো মই আজি তোমাৰ ঘৰত থাকিব লাগে৷” তেতিয়া তেওঁ বেগাই নামি আহি, আনন্দেৰে তেওঁক আলহী কৰি ৰাখিবলৈ লৈ গ’ল। তাকে দেখি সকলোৱেই ভোৰভোৰাই কবলৈ ধৰিলে, “এওঁ এজন পাপী মানুহৰ ঘৰত আলহী হ’বলৈ গৈছে।” তেতিয়া চক্কেয়ই প্ৰভুৰ আগত থিয় হৈ ক’লে, “হে প্ৰভু, চাওক মোৰ যি সম্পত্তি আছে, তাৰ আধাখিনি দৰিদ্ৰ লোকক দান কৰোঁ আৰু মিছা অপবাদ দি, কোনো মানুহৰ পৰা যদি কিবা লৈছোঁ, তেনেহলে তাৰ চাৰি গুণ ওভোতাই দিওঁ।” তেতিয়া যীচুৱে তেওঁক ক’লে, “আজি এই ঘৰলৈ পৰিত্রাণ আহিল; কিয়নো এৱোঁ অব্ৰাহামৰেই সন্তান। কাৰণ, যি হেৰাল, তাক বিচাৰি ৰক্ষা কৰিবলৈ মানুহৰ পুত্ৰ আহিল।”\nসংসাৰৰ চিন্তা, ধনৰ মায়া আৰু আন আন বিষয়ৰ লোভ সোমাই, বাক্য হেঁচি ধৰে; তাতে সেই বাক্য বিফল হয়।\n এজন ধনী শাসনকর্তাই সুধিলে, “হে সৎ গুৰু, মই কি কৰি অনন্ত জীৱনৰ অধিকাৰী হ’ম?” যীচুৱে ক’লে, “কিয় মোক সৎ বুলি কৈছা? ঈশ্বৰৰ বাহিৰে সৎ কোনো নাই। তুমি ঈশ্বৰৰ আজ্ঞাবোৰ জানা নে, ব্যভিচাৰ নকৰিবা, নৰ-বধ নকৰিবা, চুৰ নকৰিবা, মিছা সাক্ষ্য নিদিবা, তোমাৰ পিতৃ-মাতৃক সন্মান কৰিবা।” তাতে শাসনকর্তাই ক’লে, “ডেকা কালৰে পৰা মই এই সকলোবোৰ পালন কৰি আছোঁ।” যীচুৱে এই কথা শুনি তেওঁক ক’লে, “এতিয়াও এটা বিষয়ত তোমাৰ ক্ৰটি আছে; তোমাৰ যি যি আছে, আটাইবোৰ বেছি দৰিদ্ৰ সকলক বিলাই দিয়া, তেতিয়াহে স্বৰ্গত তোমাৰ ধন হব; তাৰ পাছত মোৰ পাছে পাছে আহা৷” তেওঁ যেতিয়া এই কথা শুনিলে, তেতিয়া তেওঁ শোকাতুৰ হ’ল, কিয়নো তেওঁ বৰ ধনী আছিল। তেতিয়া যীচুৱে তেওঁক দেখি ক’লে, “ধনৱন্ত লোক সকল ঈশ্বৰৰ ৰাজ্যত সোমোৱা কেনে দুঃসাধ্য! কিয়নো ধনী লোক ‘ঈশ্বৰৰ ৰাজ্যত’ সোমোৱাতকৈ, বেজীৰ বিন্ধাৰে উট সৰকি যোৱাই সহজ।” যি সকল লোকে এই কথা শুনিলে তেওঁলোকে ক’লে, “তেনেহলে কোনে পৰিত্ৰাণ পাব?” যীচুৱে উত্তৰ দি ক’লে, “যিবোৰ কথা মানুহৰ দেখাত অসাধ্য, সেইবোৰ কর্ম ঈশ্বৰৰ দৃষ্টিত সাধ্য।” তেতিয়া পিতৰে ক’লে, “চাওক, আমি নিজৰ সকলো এৰি আপোনাৰ পাছে পাছে আহিলোঁ।” তেতিয়া যীচুৱে তেওঁলোকক ক’লে, “মই তোমালোকক স্বৰূপকৈ কওঁ, ঈশ্বৰৰ ৰাজ্যৰ কাৰণে যি কোনোৱে ঘৰ, তিৰোতা, ভায়েক, মাক-বাপেক, বা সন্তান সকলক ত্যাগ কৰে, এই পৃথিৱীত তেওঁৰ অধিক গুণ, আৰু পৰকালত ‘অনন্ত জীৱন’ নাপাব, এনে কোনো নাই।”\nপ্ৰকাশিত বাক্য 3:17\nকাৰণ তুমি কৈছা, মই ধনী, ধন সাঁচিলো, মোৰ একোৰে অভাৱ নাই; কিন্তু তুমিয়েই যে দয়া নোপোৱা, দিনহীন, দৰিদ্ৰ, অন্ধ আৰু উলঙ্গ, তাক নাজানা।\n যীচুৱে শিষ্য সকলক ক’লে, “এজন ধনী মানুহৰ এজন ঘৰগিৰী আছিল, এই ঘৰগিৰীয়ে ধনী মানুহ জনৰ সম্পদ নষ্ট কৰিছে বুলি অভিযোগ আনিলে৷ তেতিয়া সেই ধনী ব্যক্তি জনে ঘৰগিৰী দায়িত্বত থকা ব্যক্তি জনক মাতি ক’লে, ‘এইবোৰ তোমাৰ বিষয়ে মই কি শুনিছো? তোমাৰ কামৰ হিচাব মোক দিয়া, তুমি আৰু মোৰ ঘৰগিৰী দায়িত্বত থাকিব নোৱাৰা৷’ তেতিয়া সেই ঘৰগিৰী দায়িত্বত থকা ব্যক্তি জনে মনতে ভাবিলে, ‘এতিয়া মই কি কৰিম, যদি মোক এই কর্মৰ পৰা অাতৰাই দিয়ে, মই দিন হাজিৰা কৰি খাবলৈ মোৰ শক্তি নাই আৰু ভিক্ষা কৰিবলৈও মোৰ লাজ লাগে৷\n তেতিয়া যীচুৱে তেওঁ নিজৰ শিষ্য সকলক ওচৰলৈ মাতি ক’লে, “মই তোমালোকক স্বৰূপকৈ কওঁ, দান পাত্ৰত ধন সুমুৱাই দিয়া লোক সকলৰ ভিতৰত এই দৰিদ্ৰ বাঁৰী মহিলা গৰাকীয়ে সকলোতকৈ অধিক দিলে। কিয়নো সকলোৱে নিজৰ নিজৰ অতিৰিক্ত সম্পত্তিৰ পৰা দিলে, কিন্তু এই দৰিদ্ৰ বাঁৰীয়ে ধনৰ নাটনি হোৱাতো, তেওঁৰ যি আছিল অৰ্থাৎ তেওঁৰ সকলো জীৱিকা দিলে।”\n পাছত যীচু যিৰীহো নগৰত সোমাই সেই নগৰৰ মাজেদি যাবলৈ ধৰিলে। সেই নগৰত চক্কেয় নামৰ এজন মানুহ আছিল৷ তেওঁ কৰ সংগ্ৰহক সকলৰ প্ৰধান আৰু ধনী আছিল। তেওঁ যীচুক চাবলৈ অৰ্থাৎ যীচু নো কোন হয় জানিবৰ বাবে, তেওঁক চাবলৈ বহুত চেষ্টা কৰিলে, কিন্তু মানুহৰ ভিৰ বেছি হোৱা বাবে যীচুক দেখা নাপালে, কাৰণ তেওঁ চুটি-চাপৰ লোক আছিল। সেয়েহে তেওঁ সকলোৰে আগত বেগাই গ’ল আৰু যি পথেৰে যীচু আহি আছিল, সেই পথৰ কাষত থকা ডিমৰু গছ এজোপাত উঠি যীচুক চাবলৈ ধৰিলে। পাছত যীচুৱে সেই ঠাই পাওঁতে, ওপৰলৈ চাই তেওঁক দেখি ক’লে, “হে চক্কেয়, বেগাই নামি আহা, কিয়নো মই আজি তোমাৰ ঘৰত থাকিব লাগে৷” তেতিয়া তেওঁ বেগাই নামি আহি, আনন্দেৰে তেওঁক আলহী কৰি ৰাখিবলৈ লৈ গ’ল। তাকে দেখি সকলোৱেই ভোৰভোৰাই কবলৈ ধৰিলে, “এওঁ এজন পাপী মানুহৰ ঘৰত আলহী হ’বলৈ গৈছে।” তেতিয়া চক্কেয়ই প্ৰভুৰ আগত থিয় হৈ ক’লে, “হে প্ৰভু, চাওক মোৰ যি সম্পত্তি আছে, তাৰ আধাখিনি দৰিদ্ৰ লোকক দান কৰোঁ আৰু মিছা অপবাদ দি, কোনো মানুহৰ পৰা যদি কিবা লৈছোঁ, তেনেহলে তাৰ চাৰি গুণ ওভোতাই দিওঁ।” তেতিয়া যীচুৱে তেওঁক ক’লে, “আজি এই ঘৰলৈ পৰিত্রাণ আহিল; কিয়নো এৱোঁ অব্ৰাহামৰেই সন্তান। কাৰণ, যি হেৰাল, তাক বিচাৰি ৰক্ষা কৰিবলৈ মানুহৰ পুত্ৰ আহিল।” যেতিয়া লোক সকলে এইবোৰ কথা শুনি আছিল, তেতিয়া তেওঁ যিৰূচালেমৰ ওচৰ পোৱাত আৰু ঈশ্বৰৰ ৰাজ্য এতিয়াই প্ৰকাশিত হ’ব বুলি তেওঁলোকে ভাবি থকাত, তেওঁ পুনৰ এটা কথা দৃষ্টান্ত দি ক’বলৈ ধৰিলে, “এজন ভদ্ৰবংশীয় লোকে তেওঁৰ নিজৰ বাবে ৰাজপদ লৈ উলটি আহিবৰ বাবে দূৰ ৰাজ্যলৈ যাত্ৰা কৰিলে। তেওঁ যোৱা সময়তে তেওঁৰ দহ জন দাসক মাতি আনি, তেওঁলোকক দহ মিনা ৰূপ দি ক’লে, ‘মই আহি নোপোৱালৈকে বেপাৰ কৰিবা’ কিন্তু তেওঁৰ স্বদেশীয় সকলে তেওঁক ঘিণ কৰি, তেওঁৰ পাছত দূত পঠাই কোৱালে, বোলে, ‘আমাৰ ওপৰত ৰাজত্ব কৰিবলৈ, সেই জন মানুহ আমাক নালাগে’। তাৰ পাছত তেওঁ দূৰ ৰাজ্যৰ পৰা ৰাজপদ লৈ উলতি আহিল আৰু যি সকল দাসক তেওঁ ধন দি গৈছিল, তেওঁলোকক মাতি পঠালে৷ তাৰ পাছত তেওঁলোকে কি ব্যৱসায় কৰিলে; সেই বিষয়ে জানিবৰ বাবে তেওঁলোকক শুধিব ধৰিলে৷ তেতিয়া প্ৰথম জন দাসে আহি ক’লে, ‘হে প্ৰভু, আপোনাৰ মিনাৰ দ্বাৰাই দহ মিনা লাভ পোৱা হ’ল’। তাতে তেওঁ তাক ক’লে, ‘চাবাইচ, উত্তম দাস; তুমি অতি অলপ বিষয়তে বিশ্বাসী হ’লা; তুমি দহ খন নগৰৰ ওপৰত অধিকাৰী হোৱা’। পাছত দ্বিতীয় জন দাসে আহি ক’লে, ‘হে প্ৰভু, আপোনাৰ মিনাৰ দ্বাৰাই পাঁচ মিনা হ’ল’। তাতে ভদ্ৰবংশীয় লোক জনে তেওঁক ক’লে, ‘তুমিও পাঁচ খন নগৰৰ ওপৰত ক্ষমতাপ্ৰাপ্ত হোৱা’। আৰু আন এজন দাসে আহি ক’লে, ‘হে প্ৰভু, মই আপোনাৰ মিনা গামোচাতে বান্ধি ৰাখিছোঁ, এয়া চাওক, কিয়নো আপুনি কঠিন মানুহ, যিহক থৈ যোৱা নাই, তাকে তোলে আৰু যিহক বোৱা নাই, তাকে দায়; এই হেতুকে মই আপোনালৈ ভয় কৰিলোঁ’। ভদ্ৰবংশীয় লোক জনে তেওঁক ক’লে, ‘হেৰ দুষ্ট দাস, তোৰ নিজৰ মুখৰ কথাৰেই তোৰ সোধ-বিচাৰ কৰিম; মই কঠিন মানুহ, যিহকে থোৱা নাই, তাকে তোলোঁ, যিহকে বোৱা নাই, তাকে দাওঁ, ইয়াকে তই জানিছিলি; তেনেহলে কি কাৰণে মোৰ ধন মহাজনৰ হাতত নথলি? মহাজনৰ তাত থোৱা হ’লে, মই আহি সুতে সৈতে তাক উলিয়াই ললোহেঁতেন’? পাছত ওচৰত থিয় হৈ থকা সকলক তেওঁ ক’লে, ‘ইয়াৰ পৰা সেই মিনা লৈ, যাৰ দহ মিনা আছে, তাক দিয়া’। তেতিয়া তেওঁলোকে তেওঁক ক’লে, ‘হে প্ৰভু, তাৰ দহ মিনা আছেই’। ‘মই তোমালোকক কওঁ, যাৰ আছে, তেওঁকেই দিয়া হ’ব; কিন্তু যাৰ নাই, তেওঁৰ যি আছে, তাকো তেওঁৰ পৰা নিয়া হ’ব। কিন্তু মোৰ সেই যি শত্ৰুবোৰে, সিহঁতৰ ওপৰত মই ৰাজত্ব কৰাতো নিবিচাৰিলে, সিহঁতক ইয়ালৈ আনি মোৰ আগতে বধ কৰাহঁক’।”\n যীচুৱে এই কথা শুনি তেওঁক ক’লে, “এতিয়াও এটা বিষয়ত তোমাৰ ক্ৰটি আছে; তোমাৰ যি যি আছে, আটাইবোৰ বেছি দৰিদ্ৰ সকলক বিলাই দিয়া, তেতিয়াহে স্বৰ্গত তোমাৰ ধন হব; তাৰ পাছত মোৰ পাছে পাছে আহা৷” তেওঁ যেতিয়া এই কথা শুনিলে, তেতিয়া তেওঁ শোকাতুৰ হ’ল, কিয়নো তেওঁ বৰ ধনী আছিল।\n পাছত যীচুৱে ভঁৰালৰ সন্মুখত বহি, লোক সকলে দান পাত্ৰত কেনেকৈ ধন সুমুৱাইছিল, তাকে চাই আছিল। তেতিয়া অনেক ধনী লোকে বহু ধন সুমুৱাই দিলে। পাছত এজনী দৰিদ্ৰ বাঁৰী মহিলাই আহি অতি কম মূল্যৰ তামৰ মুদ্ৰাৰ দুই পাই সুমুৱাই দিলে। তেতিয়া যীচুৱে তেওঁ নিজৰ শিষ্য সকলক ওচৰলৈ মাতি ক’লে, “মই তোমালোকক স্বৰূপকৈ কওঁ, দান পাত্ৰত ধন সুমুৱাই দিয়া লোক সকলৰ ভিতৰত এই দৰিদ্ৰ বাঁৰী মহিলা গৰাকীয়ে সকলোতকৈ অধিক দিলে। কিয়নো সকলোৱে নিজৰ নিজৰ অতিৰিক্ত সম্পত্তিৰ পৰা দিলে, কিন্তু এই দৰিদ্ৰ বাঁৰীয়ে ধনৰ নাটনি হোৱাতো, তেওঁৰ যি আছিল অৰ্থাৎ তেওঁৰ সকলো জীৱিকা দিলে।”\n কিয়নো স্বৰ্গৰাজ্য এনে এজন মানুহৰ নিচিনা, যি নিজৰ দাসবোৰক মাতি আনি নিজ সম্পত্তি সিহঁতৰ হাতত শোধাই দি দূৰ দেশলৈ যায়। তেওঁ এজনক পাঁচ গাগৰি, এজনক দুই গাগৰি, এজনক এক গাগৰি, এইদৰে প্ৰতিজনক যোগ্যতা অনুসাৰে ধন দি যাত্ৰা কৰিলে। তাতে যি জনে পাঁচ গাগৰি পাইছিল, তেওঁ তেতিয়াই গৈ বেপাৰ কৰি পুনৰ পাঁচ গাগৰি লাভ উলিয়ালে। সেইদৰে যি জনে দুই গাগৰি পাইছিল, তেৱোঁ পুনৰ দুই গাগৰি লাভ উলিয়ালে। কিন্তু যি জনে এক গাগৰি পাইছিল, সি গৈ মাটিত গাত খান্দি প্ৰভুৰ ধন লুকাই থ’লে। বহু দিনৰ পাছত সেই দাসবোৰৰ প্ৰভু আহিল আৰু সিহঁতৰ সৈতে হিচাব কৰিলে। তেতিয়া যি জনে পাঁচ গাগৰি পাইছিল, সি আকৌ পাঁচ গাগৰি আনি ক’লে, ‘হে প্ৰভু আপুনি মোক পাঁচ গাগৰি গতাই দিছিল; চাওক মই পুনৰ পাঁচ গাগৰি লাভ কৰিলোঁ’। প্ৰভুৱে তেওঁক ক’লে, ‘চাবাইচ উত্তম বিশ্বাসী দাস! অলপ বিষয়তে তুমি বিশ্বাসী আছিলা, তোমাক বহু বিষয়ত গৰাকী পাতিম৷ তুমি তোমাৰ প্ৰভুৰ আনন্দৰ ভাগী হোৱা৷’ পাছত যি জনে দুই গাগৰি পাইছিল, তেওঁ আহি ক’লে, ‘হে প্ৰভু, আপুনি মোক দুই গাগৰি গতাই দিছিল; চাওক মই আৰু দুই গাগৰি লাভ কৰিলোঁ’। তেতিয়া প্ৰভুৱে তেওঁক ক’লে, ‘চাবাইচ উত্তম বিশ্বাসী দাস, তুমি অলপ বিষয়তে বিশ্বাসী আছিলা, তোমাক অনেক বিষয়ৰ গৰাকী পাতিম৷ তুমি তোমাৰ প্ৰভুৰ আনন্দৰ ভাগী হোৱা’। পাছত যি জনে এক গাগৰি পাইছিল, তেওঁ আহি ক’লে, ‘হে প্ৰভু, আপুনি কঠিন মানুহ, ইয়াক মই জানিছিলোঁ; আপুনি যি ঠাইত বোৱা নাই তাতে দায় আৰু যি ঠাইত সিঁচা নাই তাতে চপায়; সেয়েহে ভয় লাগি, মই গৈ আপোনাৰ ধনৰ গাগৰি মাটিত লুকাই থৈছিলোঁ৷ চাওক, আপুনি যি দিছিল সেয়া ঘূৰাই পাইছে’। কিন্তু তেওঁৰ প্ৰভুৱে উত্তৰ দি তেওঁক ক’লে, ‘হেৰ দুষ্ট আৰু এলেহুৱা দাস, মই যি ঠাইত নবওঁ তাতে দাওঁ আৰু যি ঠাইত নিসিচোঁ তাতে চপাঁও, ইয়াকে যদি তুমি জানিছিলা; তেনেহলে ধন ভৰালীৰ ওচৰত মোৰ ধন থব লাগিছিল, তেতিয়া মই আহি সুতে সৈতে মোৰ ধন পালোহেঁতেন। এই কাৰণে এওঁৰ পৰা এই গাগৰি লৈ যাৰ দহ গাগৰি আছে, তেওঁক দিয়া। কিয়নো যাৰ আছে, তেওঁকেই দিয়া হব, তাতে তেওঁৰ অধিক হ’ব; কিন্তু যাৰ নাই, তেওঁৰ যি আছে, সেয়া তেওঁৰ পৰা নিয়া হ’ব। এই অনুপযুক্ত দাসক বাহিৰৰ আন্ধাৰত পেলোৱাগৈ; তাতে ক্ৰন্দন আৰু দাঁত কৰচনি হ’ব।’\nকাঁইটনিত পৰা কঠিয়াবোৰ এনে ধৰণৰ লোক, তেওঁলোকে বাক্য শুনে কিন্তু সংসাৰৰ চিন্তা-ভাৱনা আৰু ধন-সম্পত্তিৰ মায়াই সেই বাক্যক হেচি ধৰে; তাতে তেওঁ বিফল হয়।\nভাল ব্যক্তিয়ে নিজৰ নাতি-নাতিনীয়েকৰ বাবে উত্তৰাধিকাৰ এৰি যায়; কিন্তু পাপীৰ ধন সম্পত্তি সত্যতাত চলাজনৰ বাবে সংৰক্ষিত হয়।\nধনৱানৰ ধন-সম্পত্তিয়েই তেওঁৰ দৃঢ় নগৰ; আৰু তেওঁৰ কল্পনাত সেইবোৰ ওখ দেৱালৰ দৰে।\nইফ্ৰয়িমে কয়, ‘নিশ্চয়ে মই চহকী হলোঁ, নিজৰ কাৰণে মই ধন-সম্পদ গোটালোঁ; মোৰ সকলো পৰিশ্ৰমত, লোকে মোৰ কোনো দোষ বা পাপ বিচাৰি নাপাব।’\nযিহূদায়ো যিৰূচালেমত যুঁজ কৰিব! তেওঁলোকে চাৰিওফালে থকা সকলো জাতিৰ সোণ ৰূপ, কাপোৰ আদি ধন-সম্পত্তি অধিকৰূপে গোটাব।\nতেনেকৈয়ে ঈশ্বৰে কোনো মানুহক ধন-সম্পত্তি দিয়ে আৰু সেইবোৰ ভোগ কৰিবলৈ দিয়ে; নিজৰ কাৰণে প্রাপ্যৰ অংশ পাবলৈ সমর্থৱান কৰে আৰু নিজৰ পৰিশ্রমত আনন্দ কৰিবলৈ দিয়ে; এই সকলোও ঈশ্বৰৰ এক দান।\nঈশ্বৰে কোনো কোনোক ইমান ধন-সম্পত্তি আৰু সন্মান দান কৰে যে, তেওঁৰ অভিলাষৰ একো বস্তুৰে অভাৱ নাথাকে; তথাপিও ঈশ্বৰে তেওঁক ভোগ কৰিবৰ ক্ষমতা নিদিয়ে; আন লোকে তেওঁৰ বস্তুবোৰ ভোগ কৰে। ইও অসাৰ আৰু ভীষণ দুঃখজনক।\nদ্বিতীয় বিবরণ 8:18\nকিন্তু আপোনালোকে আপোনালোকৰ ঈশ্বৰ যিহোৱাক সোঁৱৰণ কৰিব; কিয়নো তেওঁৱেই আপোনালোকক এই সম্পত্তি লাভ কৰিবলৈ সামর্থ কৰিলে, আৰু আপোনালোকৰ পূৰ্ব-পুৰুষসকলৰ আগত যি নিয়মৰ শপত খাই কৈছিলে, তেওঁ তাক এতিয়া পূর্ণ কৰিছে।\n দুষ্টলোকৰ প্রচুৰ ধনৰাশিতকৈয়ো, ধাৰ্মিকৰ অলপ সম্পত্তিয়েই ভাল। কিয়নো দুষ্টবোৰৰ বাহু ভঙা হব। কিন্তু যিহোৱাই ধাৰ্মিকসকলক ধৰি ৰাখিব।\n বিভ্রান্তিৰ সৈতে বৃহৎ ভঁৰালতকৈ যিহোৱালৈ ভয় কৰি ৰখা অলপেই ভাল। হিংসাৰ সৈতে স্বাস্থ্যৱান গৰুতকৈ প্রেমেৰে সৈতে শাক-পাচলি ভোজন কৰাই ভাল।\nদ্বিতীয় বিবরণ 8:17-18\n আপোনালোকে হয়তো মনতে ক’ব পাৰে, “মোৰ নিজৰ শক্তিত আৰু নিজৰ হাতৰ কর্মৰেহে এই ধন-সম্পত্তি পালোঁ।” কিন্তু আপোনালোকে আপোনালোকৰ ঈশ্বৰ যিহোৱাক সোঁৱৰণ কৰিব; কিয়নো তেওঁৱেই আপোনালোকক এই সম্পত্তি লাভ কৰিবলৈ সামর্থ কৰিলে, আৰু আপোনালোকৰ পূৰ্ব-পুৰুষসকলৰ আগত যি নিয়মৰ শপত খাই কৈছিলে, তেওঁ তাক এতিয়া পূর্ণ কৰিছে।\nধনী লোকৰ ধন সম্পত্তিয়েই তাৰ দৃঢ় নগৰ; কিন্তু দৰিদ্ৰলোকৰ দৰিদ্ৰতাই তেওঁলোকৰ বিনাশৰ কাৰণ।\n “হে যিহোৱা, মোৰ জীৱনৰ শেষ গতি মোক জনোৱা; মোৰ আয়ুস কিমান দিনলৈকে আছে, তাক মোক জানিবলৈ দিয়া; মোৰ জীৱন যে কেনে অলপদিনীয়া, তাক মোক জ্ঞাত কৰা। চোৱা, তুমি মোৰ দিনবোৰ এবেগেতীয়া কৰিলা; তোমাৰ দৃষ্টিত মোৰ জীৱনকাল একো নোহোৱাৰ নিচিনা; বাস্তৱিক, সকলো মানুহ এক নিশ্বাস মাথোন। (চেলা) বাস্তৱিক প্ৰতিজন মানুহে ছাঁস্বৰূপে অহা যোৱা কৰে; তেওঁলোকে অনৰ্থক ৰূপে কেৱল হুৰামুৰা কৰে; তেওঁলোকে ধন দমাই থয়, কিন্তু কোনে তাক ভোগ কৰিব, তাক নাজানে।\n তোমাৰ এলেকাত যদি কোনো দৰিদ্ৰক অত্যাচাৰ কৰা দেখা নাইবা কোনোবাই ন্যায় বিচাৰ আৰু নায্য অধিকাৰ নোপোৱা যেন দেখা, তেন্তে সেই কথাত আচৰিত নামানিবা; কিয়নো উচ্চ পদত থাকোঁতা ক্ষমতাশালী লোকসকলে তেওঁলোকৰ অধীনত থকাসকলৰ ওপৰত দৃষ্টি ৰাখে আৰু তেওঁলোকৰ ওপৰতো আন উচ্চতম পদত লোক আছে। কিন্তু ভূমিত উৎপাদন কৰিবলৈ এজন ৰজা থাকিলে এখন দেশৰ বাবে সকলোপ্রকাৰে এক লাভ হয়। যি মানুহে ধন-ৰূপ ভাল পায়, তেওঁ কেতিয়াও ধন-ৰূপত তৃপ্ত নহয়; যি মানুহে অধিক ধন-সম্পত্তি বিচাৰে, তেওঁ আয়ত তৃপ্ত নহয়। ইও অসাৰ। ধন-সম্পত্তি বাঢ়িলে খাওঁতাও বাঢ়ে; এতেকে তাক চকুৰে দেখাৰ বাহিৰে সেই সম্পত্তিত গৰাকীৰ কি লাভ? যি জনে পৰিশ্রম কৰে, তেওঁ কম খাওঁক বা বেচি খাওঁক, তেওঁৰ টোপনি ভাল হয়। কিন্তু ধনৱানৰ অধিক ধন-সম্পত্তিয়ে তেওঁক টোপনি যাব নিদিয়ে। সূৰ্যৰ তলত মই এক ভীষণ দুখৰ বিষয় দেখিলোঁ: ঐশ্বর্যৰ গৰাকীয়ে নিজৰ দুর্দশাৰ কাৰণেহে ধন জমা কৰি ৰাখে। দুৰ্ঘটনাত সেই ধন ধ্বংস হৈ যায়। তাতে তেওঁৰ পুত্ৰৰ কাৰণে একোৱেই নাথাকে। মাকৰ গৰ্ভৰ পৰা মনুষ্য যেনেকৈ উদঙে আহে, তেনেকৈ তেওঁ উদঙে এই জীৱন এৰি পুনৰায় গুছি যায়। নিজৰ পৰিশ্ৰমৰ একোৱেই তেওঁ হাতত লৈ যাব নোৱাৰে। ইও এক ভীষণ দুখৰ বিষয় যে, এজন ব্যক্তি যেনেকৈ আহে, তেনেকৈয়ে গুছি যায়; সেয়ে তেওঁৰ কি লাভ? তেওঁতো বতাহক ধৰিবলৈহে পৰিশ্ৰম কৰে। তেওঁ অতি পীড়িত হৈ ৰোগ-ব্যাধি আৰু খঙেৰে জীৱন কটায় আৰু গোটেই জীৱনকাল আন্ধাৰত বসবাস কৰে ।\n আমি দেখা পাওঁ যে জ্ঞানী লোকৰো মৃত্যু হয়; নির্বোধ আৰু বিবেকহীন লোকৰ দৰেই তেওঁলোক বিনষ্ট হয়। তেওঁলোকে নিজৰ ধন-সম্পদ আনৰ কাৰণে এৰি থৈ যায়। তেওঁলোকৰ মৈদাম, তেওঁলোকৰ ঘৰ-বাৰী চিৰস্থায়ী, তেওঁলোকৰ আবাসবোৰ পুৰুষানুক্ৰমে থাকিব, সেয়ে নিজৰ নামেৰেই তেওঁলোকে মাটিৰ নাম দিয়ে। কিন্তু মানুহ ঐশ্বর্যশালী হ’লেও, চিৰস্থায়ী নহয়; তেওঁলোক পশুবোৰৰ দৰেই বিনষ্ট হৈ যাব। যিসকলে নিজৰ প্রাচুর্যতাত ভাৰসা কৰে, আৰু তেওঁলোকৰ পাছত যিসকল লোকে তেওঁলোকৰ কথাত হয়ভৰ দি চলে, সেই হঠকাৰীসকলৰ দশাও তেনেকুৱা হ’ব। (চেলা) তেওঁলোক চিয়োলৰ কাৰণে নিযুক্ত হোৱা মেৰ-ছাগৰ জাক স্বৰূপ; মৃত্যুয়েই তেওঁলোকৰ ৰখীয়া হ’ব; তেওঁলোক চিয়োললৈ নামি যাব । তেওঁলোকৰ ৰূপ চিয়োলত নষ্ট হ’ব; তেওঁলোকৰ বাসস্থান বুলি একো নাথাকিব। কিন্তু চিয়োলৰ হাতৰ পৰা ঈশ্বৰে মুক্তিৰ মূল্য দি মোৰ প্ৰাণ মুক্ত কৰিব; মোক তেওঁৰ নিজৰ ওচৰত গ্ৰহণ কৰি ল’ব। (চেলা)। যেতিয়া কোনো মানুহ ধনী হয়, ভয় নাখাবা; তেওঁৰ পৰিয়ালৰ গৌৰৱ যেতিয়া বৃদ্ধি পায়, তুমি ভয় নকৰিবা। কিয়নো তেওঁলোকে মৰণৰ কালত একোকে লৈ নাযাব; তেওঁলোকৰ ধন-সম্পদ তেওঁলোকৰ লগত নামি নাযাব। যদিও জীৱন কালত তেওঁলোকে নিজক সুখী বুলি ভাৱে, কিয়নো তোমালোকৰ নিজৰ ভাল অৱস্থা হ’লে, মানুহে তোমালোকক সুখী বুলি প্ৰশংসা কৰে; তথাপিও নিজৰ পূর্বপুৰুষসকলৰ ওচৰলৈ তেওঁলোক যাবই লাগিব, যিসকলে পুনৰ কেতিয়াও পোহৰ দেখিবলৈ নাপাব। কিন্তু মানুহ ঐশ্বর্যশালী হ’লেও চিৰস্থায়ী নহয়; তেওঁলোক পশুবোৰৰ দৰেই বিনষ্ট হৈ যাব।\n“চোৱা, সৌ জনে ঈশ্বৰৰ আশ্ৰয়ত নির্ভৰ নকৰিলে, কিন্তু প্ৰচুৰ ধনত ভাৰসা কৰিলে, দুষ্টতাৰ কার্যৰ দ্বাৰাই লাভ কৰা সম্পত্তিত আশ্ৰয় ল’লে ।”\nযি মানুহে ধন-ৰূপ ভাল পায়, তেওঁ কেতিয়াও ধন-ৰূপত তৃপ্ত নহয়; যি মানুহে অধিক ধন-সম্পত্তি বিচাৰে, তেওঁ আয়ত তৃপ্ত নহয়। ইও অসাৰ।\n২ বংশাবলি 1:11-12\n তেতিয়া ঈশ্বৰে চলোমনক ক’লে, “এয়ে তোমাৰ মনত হৈছে, যে, তুমি কি ঐশ্বৰ্য্য, কি সম্পত্তি, কি মৰ্য্যদা, যিসকলে তোমাক ঘিণ কৰে, তেওঁলোকৰ প্ৰাণ নুখুজিলা আৰু দীৰ্ঘায়ুও নুখুজিলা, কিন্তু মই যাৰ ওপৰত তোমাক ৰজা পাতিলোঁ, মোৰ এই প্ৰজাসকলক শাসন কৰিবৰ অৰ্থে বুদ্ধি আৰু জ্ঞান খুজিলা। এই হেতুকে সেই বুদ্ধি আৰু জ্ঞান তোমাক দিয়া হৈছে; আৰু তোমাৰ পূৰ্বতে কোনো ৰজাৰ যেনে ধন, ঐশ্বৰ্য্য আৰু সন্মান হোৱা নাই আৰু তোমাৰ পাছতো নহ’ব, তেনে ধন, ঐশ্বৰ্য্য, আৰু সন্মানো মই তোমাক দিম।”\n১ রাজাবলি 3:11-13\n তেতিয়া ঈশ্বৰে তেওঁক ক’লে, “কিয়নো তুমি এনে বিষয় বিচাৰিলা, আৰু নিজৰ কাৰণে দীঘল আয়ুস বা ঐশ্বৰ্য্য বা তোমাৰ শত্ৰুৰ প্ৰাণ নুখুজিলা, কিন্তু সুবিচাৰ কৰিবলৈ নিজৰ কাৰণে জ্ঞান বিচাৰিলা, এই কাৰণে চোৱা, মই তোমাৰ বাক্যৰ দৰেই সকলো কৰিলোঁ। তোমাক মই এনে জ্ঞান আৰু বুদ্ধি থকা মন দিলা যে, তোমাৰ আগেয়ে তোমাৰ তুল্য কোনো হোৱা নাই বা তোমাৰ পাছতো উৎপন্ন নহ’ব। ইয়াৰ বাহিৰেও তুমি নোখোজা সেই ঐশ্বৰ্য্য আৰু সন্মান তোমাক দিলা। তোমাৰ সমস্ত জীৱন কালত ৰজাসকলৰ মাজত কোনো তোমাৰ তুল্য নহ’ব।\nযি কোনোৱে অধিক সুত লোৱাৰ দ্বাৰাই নিজৰ ভবিষ্যতলৈ সম্পত্তি সাঁচে, সেই জনে দৰিদ্র লোকক দয়া কৰা লোকৰ বাবে সেই ধন সাঁচে।\n তোমালোকে যিহোৱাৰ প্ৰশংসা কৰা! ধন্য সেইজন, যিজনে যিহোৱালৈ ভয় ৰাখে আৰু তেওঁৰ আজ্ঞাবোৰত অতি আনন্দিত হয়। তেওঁলোকৰ বংশধৰসকল পৃথিৱীত শক্তিশালী হ’ব; ঈশ্বৰভক্তসকলৰ বংশ আশীৰ্ব্বাদপ্ৰাপ্ত হ’ব। তেওঁলোকৰ ঘৰত ধন-সম্পদ থাকে; তেওঁলোকৰ ধাৰ্মিকতা চিৰকাললৈকে থাকে।\n১ কৰিন্থীয়া 16:2\nসপ্তাহৰ প্ৰথম দিনা আপোনালোকৰ উপার্জনৰ পৰা প্ৰতিজনে নিজ নিজ আয় অনুসাৰে নিজৰ ঘৰৰ কোনোবা বিশেষ স্থানত সাঁচি ৰাখিব৷ মই যেতিয়া আপোনালোকৰ ওচৰত উপস্থিত হ’ম, তেতিয়া যেন দান তোলা নহয়৷\n কোনো এজন ধনী মানুহ আছিল৷ তেওঁ বেঙেনা বৰণীয়া শণ সূতাৰ কাপোৰ পিন্ধি, প্ৰতিদিনে নিজৰ বহুত সম্পত্তিত উল্লাস কৰি আছিল৷ লাজাৰ নামেৰে গোটেই শৰীৰত ঘা লগা এজন মগনীয়া সেই ধনী ব্যক্তি জনৰ দুৱাৰত থোৱা হৈছিল৷ সেই ধনী ব্যক্তি জনৰ টেবুলৰ তলত পৰা খোৱা বস্তুৰে পেট পুৰাবলৈ মগনীয়া জনে আশা কৰি ৰৈ থাকিছিল৷ তাতে কুকুৰবোৰেও আহি তাৰ ঘাঁবোৰ চেলেকি থাকে৷ কালক্ৰমে সেই মগনীয়া জন মৰিল, স্বর্গৰ দূত সকলে আহি অব্ৰাহামৰ কোলালৈ তেওঁক লৈ গ’ল৷ পাছত ধনী ব্যক্তি জনো মৰিল তাতে তেওঁক মৈদাম দিয়া হ’ল৷ ধনী ব্যক্তি জনে নৰকত অতি যাতনা পাই ওপৰলৈ চকু তুলি চাই বহু দুৰত অব্ৰাহাম আৰু তেওঁৰ কোলাত লাজাৰক দেখা পালে৷ তেতিয়া ধনী ব্যক্তি জনে চিঞৰি ক’লে, ‘পিতৃ অব্ৰাহাম, মোৰ প্ৰতি দয়া কৰক আৰু লাজাৰক ইয়ালৈ পঠাই দিয়ক৷ তেওঁ আঙুলিৰ আগ পানীত জুবুৰিয়াই, মোৰ জিভা চেঁচা কৰিবলৈ তেওঁক পঠিয়াই দিয়ক৷’ কিন্তু অব্ৰাহামে তেওঁক ক’লে, ‘বোপা, তুমি জীৱনৰ আয়ুস কালত যেনেদৰে নিজক সুখত ৰাখিবৰ বাবে ভাল বস্তু পাইছিলা, সেইদৰে লাজাৰে তাত দুখ পাইছিল, এতিয়া সেই কথা সোঁৱৰণ কৰা; কিন্তু এতিয়া তেওঁ ইয়াত শান্তিত আছে আৰু তুমি হলে যাতনা পাই আছা৷ এতিয়া তোমাৰ আৰু আমাৰ মাজত এক মহাশূন্য স্থাপন কৰা আছে৷ আমি ইচ্ছা কৰিলেও ইয়াৰ পৰা তুমি থকা ঠাইলৈ যাব নোৱাৰো আৰু তোমাৰ তাৰ পৰা ইচ্ছা কৰিলেও কোনো ইয়ালৈ আহিব নোৱাৰা’। ধনী ব্যক্তি জনে ক’লে, “হে পিতৃ, তেনেহলে দয়া কৰি লাজাৰক মোৰ দেউতাৰ ঘৰলৈ পঠিয়াই দিয়ক৷ তাতে মোৰ পাঁচ জন ভাই আছে, সিহঁতক যেন তেওঁ গৈ, আহিবলগীয়া এই যাতনাৰ ঠাইৰ বিষয়ে সাক্ষ্য দি সাৱধান কৰি দিয়ে৷ কিন্তু অব্ৰাহামে তেওঁক ক’লে, ‘তেওঁলোকৰ বাবে মোচি আৰু ভাববাদী সকল আছে; তেওঁলোকৰ কথা শুনক৷’ তেতিয়া সেই ধনী ব্যক্তি জনে ক’লে, ‘তেনে নহওক পিতৃ অব্ৰাহাম, কিন্তু মৃত সকলৰ মাজৰ পৰা যদি কোনো এজন তেওঁলোকৰ ওচৰলৈ যায়, তেনেহলে তেওঁলোকে মন পালটাব৷’ তেতিয়া তেওঁক অব্ৰাহামে ক’লে, ‘যদি তেওঁলোকে মোচি আৰু ভাববাদী সকলৰ বাক্য নুশুনে, তেনেহলে মৃত সকলৰ মাজৰ পৰা কোনো এজন উঠি গৈ কলেও তেওঁলোকে নুশুনিব৷’”\n১ তীমথিয় 6:10\nধনক প্ৰেম কৰাই সকলো মন্দ পথৰ মূল৷ তালৈ আকাংক্ষা কৰি, কোনো কোনো মানুহে বিশ্বাসৰ পৰা ভ্ৰান্ত হৈ যাতনা ৰূপ শলাৰে নিজকেই খোচ মাৰে।\nপাছত তেওঁ শিষ্য সকলৰ ফালে চাই ক’লে, “ধন্য তোমালোক দৰিদ্ৰ সকল, কিয়নো ঈশ্বৰৰ ৰাজ্য তোমালোকৰ।\nধনী লোকে দৰিদ্ৰ লোকৰ ওপৰত শাসন কৰে, আৰু যিজনে ধাৰ লয়, তেওঁ ধাৰ দিয়া জনৰ দাস হয়।